title: প্রহেবজ্র

text: প্রহেবজ্র বজ্রসত্ত্ব ও বজ্রপাণির নিকট হতে অতিযোগ তত্ত্ব শিক্ষালাভ করেন। তিনি মহাসিদ্ধ কাকুরাজার নিকট হতে গুহ্যগর্ভতন্ত্র নামক মহাযোগ তন্ত্রের শিক্ষালাভ করেন। প্রহেবজ্র মঞ্জুশ্রীমিত্রকে অতিযোগ তত্ত্বের শিক্ষা দান করেন।


title: প্রহেবজ্র

text: মৃত্যুকালে প্রহেবজ্র মঞ্জুশ্রীমিত্রকে অতিযোগ তত্ত্বের সাররূপে তিনটি শিক্ষা দান করেন। এই তিনটি শিক্ষাকে তিব্বতী বৌদ্ধধর্মে ত্শিগ-গ্সুম-গ্নাদ-ব্র্দেগ () বলা হয়ে থাকে। এই তিনটি শিক্ষা হল-


title: বার-দো-থোস-গ্রোল

text: বার-দো-থোস-গ্রোল () তিব্বতী বৌদ্ধধর্মের র্ন্যিং মা সম্প্রদায়ের একটি বিখ্যাত গ্রন্থ।


title: বার-দো-থোস-গ্রোল

text: অষ্টম শতাব্দীতে পদ্মসম্ভব বার-দো-থোস-গ্রোল গ্রন্থ রচনা করেন এবং তাঁর ধর্মসঙ্গিনী ও পঁচিশ প্রধান শিষ্যের মধ্যে একজন য়ে-শেস-ম্ত্শো-র্গ্যাল লিখে রাখেন। এরপর এই গ্রন্থকে গ্তের-মার মর্যাদা দিয়ে মধ্য তিব্বত অঞ্চলের গাম্পো পর্বতে পুঁতে রাখা হয়। চতুর্দশ শতাব্দীতে বিখ্যাত তিব্বতী গ্তের-স্তোন কার-মা-গ্লিং-পা এই গ্রন্থকে পুনরায় আবিষ্কার করেন।


title: বার-দো-থোস-গ্রোল

text: বার-দো-থোস-গ্রোল গ্রন্থে মৃত্যু ও পুনর্জন্মের মধ্যবর্তী অবস্থায় চৈতন্যের অবস্থা ও অভিজ্ঞতাকে বর্ণনা করা হয়েছে। এই মধ্যবর্তী অবস্থাকে তিব্বতী ভাষায় বার-দো বলা হয়। এই গ্রন্থে মৃত্যুকালীন আচার অনুষ্ঠান সম্বন্ধেও বর্ণনা রয়েছে।


title: বার-দো-থোস-গ্রোল

text: ১৯২৭ খ্রিষ্টাব্দে এই বই বিখ্যাত প্রত্নতত্ত্ববিদ ওয়াল্টার য়ীলিং ইভান্স-ওয়েন্টজ "টিবেটান বুক অব দ্য ডেড" বা তিব্বতী মৃতের বই নামে প্রকাশ করেন। যদিও তিব্বতী মৃতের বই তিব্বতী ভাষায় প্রতিশব্দ বার-দো-থোস-গ্রোল নয়।


title: সুলতান বাহু

text: হজরত সুলতান বাহু ( (১৬২৮ – ১৬৯১) ছিলেন একজন মুসলিম সুফি সাধক যিনি সারোয়ারী কাদেরী সুফি ধারা প্রবতর্ন করেন, যিনি অতি উচ্চ পর্যায়ের সাধক ছিলেন। তিনি পাকিস্থানের পাঞ্জাব প্রদেশের সুকসার এর সুন উপকূলে আঙ্গা গ্রামে জন্মগ্রহন করেন। তিনি ৪০ টির বেশি বই পাঞ্জাবী ও উর্দু ভাষায় লিখেছেন যার অধিকাংশ ইসলাম এর বিশেষ বিষয় নিয়ে আর ইসলামিক আধ্যাত্ববাদ কে নিয়ে লেখা। তবে তার পাঞ্জাবী ভাষায় লেখা কবিতা উপমহাদেশে বিশেষ ভাবে সামদৃত। তার লেখা কবিতা বিভিন্ন সুফি গান কা্ওযালী, কাফী বেশ আড়ম্বর সহকারে গা্‌ওয়া হয়। সুলতান বাহু হজরত আলী (আ:) এর সরাসরী উত্তরসুরী , যিনি মুহাম্মদ (স:)-এর চাচাতো ভাই, এবং হজরত বাহু আওযান উপজাতির যে বংশধারা আমির শাহ থেকে এসেছে, যিনি কুতুব শাহ- এর পুত্র ছিলেন।


title: সুলতান বাহু

text: সুলতান বাহুর (র:) মাজার পাকিস্থানের পাঞ্জাব প্রদেশ-এর গার্ক মহারাজ এ অবস্থিত।


title: সপ্তম লোকসভা

text: সপ্তম লোকসভার সদস্যগণ (১৮ই জানুয়ারি ১৯৮০ – ৩১শে ডিসেম্বর ১৯৮৪) ডিসেম্বর ১৯৭৯ - জানুয়ারি ১৯৮০ সালে নির্বাচিত হয়েছিলেন।


title: অষ্টম লোকসভা

text: অষ্টম লোকসভার সদস্যগণ (৩১শে ডিসেম্বর ১৯৮৪ – ২৭শে নভেম্বর ১৯৮৯) ডিসেম্বর ১৯৮৪ সালে নির্বাচিত হয়েছিলেন।


title: নবম লোকসভা

text: নবম লোকসভার সদস্যগণ (২রা ডিসেম্বর ১৯৮৯ – ১৩রা মার্চ ১৯৯১) মে-জুন ১৯৮৯ সালে নির্বাচিত হয়েছিলেন।


title: নবম লোকসভা

text:
!S.No.
!Party Name
!Number of MPs


title: দশম লোকসভা

text: দশম লোকসভার সদস্যগণ (২০শে জুন ১৯৯১ – ১০ই মে ১৯৯৬) মে-জুন ১৯৯১ সালে নির্বাচিত হয়েছিলেন।


title: ভারতের সাধারণ নির্বাচন, ১৯৫১

text: স্বাধীন হওয়ার পর প্রথম লোকসভার জন্য সাধারণ নির্বাচন স্বাধীন ভারতে ২৫শে অক্টোবর ১৯৫১ ও ২১শে ফেব্রুয়ারি ১৯৫২ সালের মধ্যে অনুষ্ঠিত হয়েছিল। ভারতীয় জাতীয় কংগ্রেস নির্বাচনে ৪৮৯টি আসনের মধ্যে ৩৬৪টি আসন লাভ করে সরকার গঠ করেছিল। এর মাধ্যমে ভারতের বহুল প্রাচীন এই দলটি মোট ভোটের ৪৫% পেতে সক্ষম হয়েছিল। প্রতিবেদনে সমগ্র দেশব্যপী ৪৪.৮৭% ভোটার অংশগ্রহণ করেছিল। পন্ডিত জওহরলাল নেহ্‌রু দেশের প্রথম নির্বাচিত প্রধানমন্ত্রী মনোনীত হয়েছিলেন; তার দল ৪৪.৯৯% (৪৭,৬৬৫,৮৭৫) ভোট পেয়েছিল। মোট ভোটারের মধ্যে ৪৫.৭% ভোট গৃহীত হয়েছিল। নির্বাচনের প্রথম ভোট গৃহীত হয়েছিল হিমাচল প্রদেশের তাহশিলে ২৫শে অক্টোবর ১৯৫১ সালে।


title: টিম কুক

text: টিমথি ডোনাল্ড কুক বা টিম কুক হলেন একজন আমেরিকান ব্যবসায়ী ও অ্যাপল ইনকর্পোরেটেড এর প্রধান নির্বাহী কর্মকর্তা। কুক ১৯৯৮ সালে অ্যাপল ইনকর্পোরেটেডের ওয়ার্ল্ড ওয়াইড অপারেশনে সিনিয়র ভাইস প্রেসিডেন্ট হিসেবে যোগদান করেন। তিনি অ্যাপলের ওয়ার্ল্ড ওয়াইড সেলসে নির্বাহি ভাইস প্রেসিডেন্ট হিসেবেও কাজ করেছেন এবং স্টিভ জবসের প্রধান নির্বাহি থাকাকালে তিনি অ্যাপল ইনকর্পোরেটেডের চিফ অপারেটিং অফিসার হিসেবে কর্মরত ছিলেন। স্টিভের মৃত্যুর পর টিম কুক অ্যাপলের প্রধান নির্বাহী কর্মকর্তা হিসেবে কাজ শুরু করেন। এর আগে স্টিভ জবস অসুস্থ থাকাকালীল সময়ে কুক ভারপ্রাপ্ত প্রধান নির্বাহি হিসেবে কাজ করেছে।


title: টিম কুক

text: ২০১২ সালের শুরুতে অ্যাপল ইনকর্পোরেটেডের পরিচালনা পর্ষদের সদস্যরা টিম কুককে অ্যাপলের ১০ লক্ষ শেয়ার পুরস্কার হিসেবে প্রদান করে। এই সকল শেয়ার ২০১৬ থেকে ২০২১ পর্যন্ত কার্যকর হবে। ২০১২ সাল পর্যন্ত অ্যাপল টিম কুককে প্রায় ৩৭৮ মিলিয়ন মার্কিন ডলার প্রদান করেছে যা তাকে ইতিহাসে সবচেয়ে বেশি পারিশ্রমিকপ্রাপ্ত নির্বাহিদের মধ্যে শীর্ষে নিয়ে গেছে।


title: টিম কুক

text: টিম কুক যুক্তরাষ্ট্রের এয়লাবামায় বেড়ে ওঠেন। তার বাবা ছিলেন শিপইয়ার্ডের একজন কর্মী এবং মা ছিলেন গৃহিণী। কুক রবার্টসডেল হাই স্কুল থেকে স্নাতক ডিগ্রি লাভ করেন এবং ১৯৮২ সালে আবার্ন বিশ্ববিদ্যালয় থেকে শিল্পও প্রকৌশলে বিএসসি ডিগ্রী লাভ করেন। তিনি ১৯৮৮ সালে ডিউক বিশ্ববিদ্যালয় থেকে এমবিএ ডিগ্রি অর্জন।


title: যোগ

text:
যোগ (ইংরেজি ভাষায়: Addition) (যা প্রায়ই ক্রস চিহ্ন "+" দ্বারা সূচিত করা হয়) হল দুই বা ততোধিক সংখ্যার মধ্যকৃত পরিমাপের এক প্রকার গানিতিক প্রক্রিয়া। এটা প্রাথমিক অঙ্কশাস্ত্রের চারটি মৌলিক প্রক্রিয়া প্রতীকের (অন্যান্য প্রক্রিয়া প্রতীকগুলি হল বিয়োগ , গুণ এবং ভাগ) মধ্যে একটি প্রতীক।
যেমনঃ ২ ও ৩ যোগ করলে ৫ হয়। অর্থাৎ ২টি জিনিস আর তিনটি জিনিস মিলিয়ে মোট ৫টি জিনিস হয়।
যোগ চিহ্ন দুই বা ততোধিক সংখ্যা যোগ করতে ব্যবহৃত হয়। যেমন:২+১=৩।
এখানে ২ একটি সংখ্যা এবং যোগ চিহ্ন (+) দিয়ে আরেকটি সংখ্যা ১ যোগ করা হয়েছে এবং সমান চিহ্ন (=) দিয়ে তারপর যোগফল ৩ লিখা হয়েছে।
২+২=৪ দুটো ফলের আর দুটো ফল যোগ করলে ৪ হয়।


title: যোগ

text: ব্রহ্মগুপ্ত তাঁর ব্রহ্মস্ফুটসিদ্ধান্ত গ্রন্থে প্রথম এই সুত্রটি লিপিবদ্ধ করেন।


title: যোগ

text: প্রকৃতপক্ষে (পূর্ণ সংখ্যা, +), (মূলদ সংখ্যা, +) (বাস্তব সংখ্যা, +) , (অবাস্তব সংখ্যা, +) প্রত্যেকটি এক একটি গ্রুপ।


title: যোগ

text: কিন্তু (স্বাভাবিক সংখ্যা, +) গ্রুপ নয়, কারণ স্বাভাবিক সংখ্যার মধ্যে ঋণাত্বক সংখ্যা থাকে না।


title: লাস্ট ক্রিসমাস

text: লাস্ট ক্রিসমাস গানটির জনক ব্রিটিশ পপ ব্যান্ড হোয়াম! এটি ইপিক রেকর্ডস এর ব্যানারে ১৯৮৪ সালে বের হয়। এই গানটির গীতিকার এবং প্রযোজক হোয়াম! এর সাবেক সদস্য জর্জ মাইকেল।


title: তামীরুল মিল্লাত কামিল মাদরাসা

text: বাংলাদেশের আলিয়া মাদরাসাসমূহের মধ্যে অন্যতম শ্রেষ্ঠ মাদরাসা হল তামীরুল মিল্লাত কামিল মাদরাসা। এর ৪টি শাখায় কামিল পর্যন্ত চালু আছে। মেইন শাখায় অনার্স ও মাস্টার্স আছে।


title: তামীরুল মিল্লাত কামিল মাদরাসা

text:
মাদরাসার ওয়েবসাইট: www.tm.edu.bd
বাংলাদেশের মাদরাসা শিক্ষার অন্যতম পথিকৃৎ হল তামীরুল মিল্লাত কামিল মাদরাসা। এটি ঢাকার যাত্রাবাড়ীতে অবস্থিত। এর আরো ৪ টি শাখা আছে, টঙ্গীতে দুটি যার মাঝে একটি বালিকা শাখা, মাতুয়াইলে এর মহিলা শাখা অবস্থিত যা কামিল মানে উন্নীত, গোলাপবাগে একটি অবস্থিত। এর বর্তমান অধ্যক্ষ বিশিষ্ট আলেমে দীন যাইনুল আবেদীন। সর্বমোট ১২০০০ ছাত্র নিয়ে এই মাদরাসা পরিচালিত হয়ে থাকে।‘‘তা’মীরুল মিল্লাত ট্রাস্ট’’ পরিচালিত তা’মীরুল মিল্লাত কামিল মাদ্রাসা একটি দ্বীনি শিক্ষা প্রতিষ্ঠান। দেশের দ্বিমুখী শিক্ষা ব্যবস্থার প্রেক্ষাপটে ইসলামী ও আধুনিক শিক্ষার বাস্তব সমন্বয় সাধন করে ইসলামী আদর্শের বুনিয়াদে এই প্রতিষ্ঠান গড়ে তোলা হয়েছে। ইসলামী জীবনদর্শন, সংস্কৃতি, ঐতিহ্য, মূল্যবোধ, অর্থনীতি, রাজনীতি ও সমাজনীতি ইত্যাতি ক্ষেত্রে মুসলিম সন্তানদেরকে আদর্শ নাগরিক রূপে গড়ে তোলা, বিশেষ করে নৈতিক অবক্ষয় থেকে তরুন সমাজকে রক্ষা করে চারিত্রিক উৎকর্ষ ও মূল্যবোধ তৈরীর বাস্তব উদ্যোগই হচ্ছে- ‘‘তা’মীরুল মিল্লাত কামিল মাদ্রাসা’’


title: তামীরুল মিল্লাত কামিল মাদরাসা

text: ১৯৬৩ সালে ভিত্তিপ্রস্তর স্থাপনের মধ্য দিয়ে এ প্রতিষ্ঠানের শুভ সূচনা হয়। তারপর কালের বিবর্তনে মহান আল্লাহ্‌র মেহেরবাণীতে আজ তা পত্র-পল্লবে সুশোভিত হয়ে বিরাট মহীরূহে পরিণত হয়েছে। মুসলিম মেয়েদের মধ্যে মাদ্রাসা শিক্ষার প্রতি প্রবল আগ্রহ লক্ষণীয়, কিন্তু সেই তুলনায় তাদের জন্য মানসম্পন্ন স্বতন্ত্র প্রতিষ্ঠান অপ্রতুল। নারী গড়তে পারে একটি আদর্শ পরিবার ও সুন্দর সমাজ। আর এ জন্য প্রয়োজন নারীকে পরিপূর্ণ দ্বীনি শিক্ষায় শিক্ষিত করা। সামাজিক অবক্ষয় ও নৈতিক বিপর্যয় থেকে মুসলিম উম্মাহর ভবিষ্যৎ প্রজন্মকে রক্ষা এবং নারীকে দ্বীনি শিক্ষায় শিক্ষিত করার লক্ষ্যে ২০০০ সনের শুরুতে রাজধানীর উপকন্ঠে তা’মীরুল মিল্লাত ট্রাস্ট সূচনা করে- তা’মীরুল মিল্লাত মহিলা কামিল মাদ্রাসা। এরই ফলশ্রুতিতে ঢাকার অদূরে মাতুয়াইল চিটাগাং বিশ্ব রোডের পাশে মনোরম পরিবেশে আবাসিক সুযোগ সুবিধাসহ প্রতিষ্ঠা করা হয়েছে ‘‘তা’মীরুল মিল্লাত মহিলা কামিল মাদ্রাসা ক্যাম্পাস’’। যুগের চাহিদার সাথে সংগতি রেখে দাখিল আলিম স্তরে বিজ্ঞান ও আইসিটি বিভাগ এবং কামিল এম.এ শ্রেণীতে হাদীস, তাফসীর ও ফিকহ বিভাগ চালু করা হয়েছে। বিশ্ববিদ্যালয়ের অধীনে ২০১০ সাল থেকে ৪ বছর মেয়াদী ফাযিল সম্মান (অনার্স) কোর্স চালু রয়েছে। সকলের সার্বিক সহযোগিতায় এ ক্যাম্পাসেও আমাদের কার্যক্রম সাফল্যের দিকে এগিয়ে যাচ্ছে। বাংলাদেশ মাদ্রাসা শিক্ষা বোর্ডের অধীনে অনুষ্ঠিত সকল পরীক্ষায় ‘‘তা’মীরুল মিল্লাত কামিল মাদ্রাসার’’ সাফল্য উল্লেখযোগ্য। বিগত বছরগুলোতে বাংলাদেশের সেরা দশ শিক্ষা প্রতিষ্ঠানের তালিকায় প্রতিষ্ঠানটি সকলের শীর্ষে থাকার গৌরব অর্জন করতে সক্ষম হয়েছে, আলহামদুলিল্লাহ।


title: লাদাখের প্রাণীজগৎ

text: লাদাখের বন্যপ্রাণী ও উদ্ভিদ নিয়ে সর্বপ্রথম গবেষণা করেন অস্ট্রীয়-চেক জীবাশ্মবিজ্ঞানী ফার্ডিনান্ড স্টোলিস্কা। ১৮৭০ সালের দিকে তিনি এ অঞ্চলে এক বিশাল অভিযান পরিচালনা করেন। লাদাখের সাথে মধ্য এশিয়ার বন্যপ্রাণীদের মধ্যে অদ্ভুত মিল লক্ষ্য করা যায়। বিশেষ করে তিব্বতী মালভূমিতে যে সমস্ত বন্যপ্রাণী দেখতে পাওয়া যায়, তাদের অধিকাংশই লাদাখের উপত্যকাগুলোতে দেখা যায়। তবে কয়েক প্রজাতির পাখি এখানে দেখা যায় যেগুলো আবার তিব্বতী মালভূমি বা মধ্য এশিয়ার কোনখানেই দেখা যায় না। এসব পাখি শীতের পরে ভারতের উষ্ণতর অঞ্চলগুলো থেকে এখানে পরিযান করে আসে। রুক্ষ অঞ্চল হলেও লাদাখে বসবাসকারী পাখি প্রজাতির সংখ্যা অনেক বেশি; এ পর্যন্ত মোট ২২৫ প্রজাতির পাখি এখান থেকে লিপিবদ্ধ করা হয়েছে। এসব পাখিরা প্রধানত সো মরিরির মত উঁচু পাহাড়ি জলাভূমিতে বসবাস ও প্রজনন করে।


title: লাদাখের প্রাণীজগৎ

text: গ্রীষ্মকালীন পাখিদের মধ্যে বিভিন্ন প্রজাতির তুতি, রবিন, লালগির্দি (যেমন কালো লালগির্দি) আর মোহনচূড়া এখানে সচরাচর দেখা যায়। এছাড়া এ সময় চুংথাং অঞ্চলের হ্রদগুলোতে আর সিন্ধু নদে প্রায়ই খয়রামাথা গাঙচিলকে বিচরণ করতে দেখা যায়। আবাসিক পাখির মধ্যে রয়েছে খয়েরি চখাচখি ও দাগি রাজহাঁস (লাদাখি: "ngangpa")। তিব্বতী মালভূমির বিরল কালোঘাড় সারসকে ("trhung-trhung") গ্রীষ্মকালে লাদাখের বেশ কিছু অংশে প্রজনন করতে দেখা যায়। অন্যান্য পাখির মধ্যে র‍্যাভেন, তিব্বতী তুষারমোরগ ও চুকার বাতাই ("srakpa") প্রধান। শিকারী পাখির মধ্যে গৃধিনী ও সোনালি ঈগল, এই দু'টি প্রজতি প্রায়ই দেখা যায়।


title: লাদাখের প্রাণীজগৎ

text: লাদাখে প্রাপ্ত পাখিসমূহের একটি তালিকা নিচে দেওয়া হল:


title: ভেন্ডিং মেশিন

text: ভেন্ডিং মেশিন "()" হল এক ধরণের যন্ত্র যা গ্রাহক মুদ্রা বা ক্রেডিট কার্ড সন্নিবেশিত করার পর বিভিন্ন পণ্য যেমন নাস্তা, পানীয়, বিভিন্ন তামাক দ্রব্য, লটারির টিকিট, ভোক্তাপণ্য স্বয়ংক্রিয়ভাবে বিতরণ করে। এমনকি সোনা ও জ্যামও এর মাধ্যমে স্বয়ংক্রিয়ভাবে বিতরণ করা যায়।


title: ভেন্ডিং মেশিন

text: ভেন্ডিং মেশিন সম্পর্কিত প্রথম তথ্য পাওয়া যায় হিরো অব আলেকজান্ডারিয়ার কাজে, তিনি একজন প্রথম শতকের গ্রিক প্রকৌশলী এবং গণিতজ্ঞ। যখন তার ভেন্ডিং মেশিন একটি কয়ন গ্রহণ করলো এবং পবিত্র জল বিতরণ করলো স্বয়ংক্রিয়ভাবে। যখন কয়নটি ঢোকান হলো, এটি একটি প্যানের ওপর পতিত হয়ে একটি লিভারের সাথে সংযুক্ত হয়। লিভারটি একটি ভালভ্ খোলে যা কিছু পানি বের করতে সাহায্য করে।


title: ভেন্ডিং মেশিন

text: ভেন্ডিং মেশিন খুবই সাধারণ হয়ে উঠে শিল্প বিপ্লবএর সময়। প্রথম আধুনিক ভেন্ডিং মেশিন পরিচিতি লাভ করে লন্ডনএ ১৮৮০এর দশকে পোস্টকার্ড বিতরণের মাধ্যমে। যুক্তরাষ্ট্রে প্রথম আসে ১৮৮৮ সালে যখন "থমাস অ্যাডাম গাম কোম্পানি" তাদের আঠা বিক্রি করার জন্য নিউ ইয়র্ক সিটির ট্রেন প্ল্যাটফর্মে নিয়ে আসে।


title: ভেন্ডিং মেশিন

text: ১৯৭০এ "আসারি ইন্ডাস্ট্রিস অব ডালাস" ডালাসএ একটি অনুষ্ঠানে কথা বলা ভেন্ডিং মেশিন প্রদর্শন করে। যার নাম ‘ভেন্ডা টকার’। এটিতে কয়ন ঢোকানর পর “থ্যাংক ইয়উ” বলবে। এর কণ্ঠ ছিল কমিক হেন্নি ইওউংম্যানের।


title: অড্রে বিটয়নি

text:
অড্রে বিটয়নি () (জন্ম: ১৬ই আগস্ট, ১৯৮৬) একটি আমেরিকান পর্ণো অভিনেত্রী এবং মডেল। তিনি ২০০৮ সালে এভিএন সেরা এক্সপ্লোর পরিচালনা স্টারলেট পুরস্কার মনোনীত হয়েছিলেন।
অড্রে বিটয়নি ১৬ আগস্ট, ১৯৮৬ সালে পাসাদেনা, ক্যালিফোর্নিয়াতে ইতালীয়/জার্মান/স্পেনীয় পরিবারে জন্মগ্রহণ করেন। তার বর্তমান বাসভবন লস এঞ্জেলেস কাউন্টি।
তিনি নভেম্বর ২০০৮ সংখ্যার পেন্টহাউস প্রচ্ছদে পেট অফ দ্য মান্থ হিসেবে হাজির হন। বিটয়নি ২০০৮ সালের নভেম্বরে ক্লাব ইন্টারন্যাশনাল কভার গার্ল হিসেবে হাজির হন।


title: দ্য ম্যাট্রিক্স

text: দ্য ম্যাট্রিক্স () হল ১৯৯৯ সালে মুক্তিপ্রাপ্ত একটি আমেরিকান-অস্ট্রেলিয়ান বৈজ্ঞানিক কল্পকাহিনী নির্ভর মারকুটে চলচ্চিত্র, যার লেখক ও পরিচালক ওয়াচৌস্কি ভ্রাতৃদ্বয়, এবং এতে অভিনয় করেছেন কিয়ানু রিভস, লওরেন্স ফিশবার্ন, ক্যারি-অ্যান মস, জো পান্তলিয়ানো, ও হুগো ওয়েভিং। এখানে চিত্রিত করা হয়েছে এমন একটি ভবিষ্যতকে যেখানে মানুষ যে বাস্তবতাকে ধারণ করে সেটি আসলে একটি নকল বাস্তবতা যার নাম ম্যাট্রিক্স, যেটি তৈরি করেছে কৃত্রিম বুদ্ধিমত্তার যন্ত্ররা মানুষের জনসংখ্যা নিয়ন্ত্রণে রাখার জন্য এবং মানুষের শরীরের তাপীয় এবং বৈদ্যুতিক ক্রিয়াকে তাদের শক্তির উত্স হিসেবে ব্যবহার করার জন্য। "নিও" নামে একজন কম্পিউটার প্রোগ্রামার এই সত্যটি জানতে পারে এবং যন্ত্রগুলোর বিরুদ্ধে বিদ্রোহে জড়িয়ে পড়ে। এতে আরও অনেক মানুষ জড়িয়ে পড়ে যাদের ম্যাট্রিক্স নামক "স্বপ্ন জগত" থেকে মুক্ত করা হয়।


title: দ্য ম্যাট্রিক্স

text: "দ্য ম্যাট্রিক্স" চলচ্চিত্রটি "বুলেট টাইম" নামে একটি ভিজুয়্যাল ইফেক্ট জনপ্রিয়করণে পরিচিত। এই চলচিত্রটি সাইবার পাঙ্ক বৈজ্ঞানিক কল্পকাহীনির উদাহরণ। এটি অনেক পরিমাণ দর্শনগত এবং ধর্মীয় আদর্শগত তথ্য ধারণ করে এবং এটি বিভিন্ন ধরণের লেখা যেমন জ্যাঁ বদ্রিলার্দ এর সিমুল্যাক্রা এন্ড সিমুল্যাশন এবং লুইস ক্যারল এর আজব দেশে এলিস ইত্যাদির প্রতি বিশেষ সম্মান প্রদর্শন করে। এই চলচিত্রে মারামারির দৃশ্যায়ন জাপানী অ্যানিমেশন এবং মার্শাল আর্টস এর প্রতি ওয়াচৌস্কির দুর্বলতার বহি:প্রকাশ। হংকং এর মারদাঙ্গা চলচ্চিত্র থেকে নেয়া এই চলচ্চিত্র ব্যবহৃত ফাইট করিওগ্রাফার এবং ওয়্যার ফু পরবর্তীকালের হলিউড এর মারদাঙ্গা চলচ্চিত্রের উপর প্রভাব ফেলেছিল।


title: দ্য ম্যাট্রিক্স

text: "দ্য ম্যাট্রিক্স" প্রথম মুক্তি পায় যুক্তরাষ্ট্রে ১৯৯৯ সালের ৩১ মার্চ এবং সারা পৃথিবীব্যাপি আয় করে প্রায় ৪৬ কোটি মার্কিন ডলার। সমালোচকরা সাধারণভাবে এটাকে ভালভাবেই গ্রহণ করে। এটি চারটি একাডেমি পুরস্কার সহ আরও অনেক পুরস্কার যেমন বাফটা পদক(), স্যাটার্ন পদক() জিতে নেয়। সমালোচকরা এর সৃজনশীন ভিসুয়্যাল ইফেক্ট, চলচ্চিত্র শিল্প এবং এর বিনোদনের জন্য এর প্রশংসা করেন। চলচ্চিত্রটির আগমন একই সাথে প্রাথমিক বৈজ্ঞানিক কল্পকাহীনিগুলো থেকে উত্পত্তি বলে সমালোচিত এবং চমকপ্রদ বলে প্রশংসিত হয়েছে। এই চলচিত্রের মারামারির দৃশ্যায়ন সমালোচকদের দুই ভাগে বিভক্ত করেছে, অনেকে এটাকে বর্ণনা করে চিত্তাকর্ষক হিসেবে যেখানে অনেকে মনে করে এটি চলচ্চিত্রের কৌতূহলোদ্দীপক শুরুকে গতানুগতীক হিসেবে নষ্ট করেছে।


title: গ্তের-স্তোন

text: গ্তের-স্তোন () তিব্বতী বৌদ্ধধর্মের গ্তের-মা বা পদ্মসম্ভব ও তাঁর ধর্মসঙ্গিনী য়ে-শেস-ম্ত্শো-র্গ্যাল দ্বারা লুক্কায়িত প্রাচীন গ্রন্থের আবিষ্কারকদের বলা হয়। তিব্বতী বৌদ্ধ কিংবদন্তী অনুসারে এই সকল ব্যক্তিদেরকে পদ্মসম্ভবের পঁচিশজন প্রধান শিষ্যের অবতার রূপে গণ্য করা হয়।


title: গ্তের-স্তোন

text: গ্তের-স্তোন-র্গ্যাল-পো-ল্ঙ্গা () বা পাঁচ জন গ্তের-স্তোন রাজা সকল গ্তের-স্তোনদের মধ্যে সর্বাপেক্ষা উল্লেখযোগ্য। তিব্বতী বৌদ্ধ কিংবদন্তী অনুসারে এই পাঁচজনই তিব্বত সম্রাট খ্রি-স্রোং-ল্দে-ব্ত্সানের অবতার। এই পাঁচজন সার্বভৌম গ্তের-স্তোন রাজা হলেন


title: গ্তের-স্তোন

text: পঞ্চ সার্বভৌম গ্তের-স্তোন রাজা ছাড়াও বিভিন্ন যুগে তিব্বতে বিভিন্ন গ্তের-স্তোনের আবির্ভাব ঘটেছে। যেমন জো-মো-স্মান-মো () (১২৪৮–১২৮৩), ও-র্গ্যান-গ্লিং-পা (), রিগ-'দ্জিন-র্গোদ-ল্দেম-ছেন-দ্ঙ্গোস-গ্রুব-র্গ্যাল-ম্ত্শান () (১৩৩৭-১৪০৮), সাংস-র্গ্যাস-গ্লিং-পা () (১৩৪০-১৩৯৬), রত্ন-গ্লিং-পা () (১৪০৩-১৪৭৮), কার্মা-গ্লিং-পা () ও-র্গ্যান-ম্ছোগ-গ্যুর-ব্দে-ছেন-গ্লিং পা () (১৮২৯-১৮৭০) প্রভৃতি।


title: হারমান রোরশাখ

text: হারমান রোরশাখ (জার্মান:hɛʁman ˈʁoːʁʃax; ৮ই নভেম্বর ১৮৮৪ – ১লা এপ্রিল ১৯২২) ছিলেন একজন সুইস ফ্রয়েডীয় সাইকোলজিস্ট এবং মনোবিশ্লেষক, যিনি সবচেয়ে বেশি পরিচিত রোরশাখ ইন্‌কব্লোট পরীক্ষা নামে মানসিক ভারসাম্যহীনদের জন্য প্রোজেক্টিভ পরীক্ষা উন্নতকরনের জন্য। এই পরীক্ষার মাধ্যমে একজন মানসিক রোগীর অবচেতন মনের চিন্তা চেতনা বা তার ব্যক্তিত্ব পরীক্ষা করে দেখা হয়। ১৯৯০-এর দশকের পর থেকে রোরশাখ পরীক্ষা সবচেয়ে বেশি জনপ্রিয়তা অর্জন করে। এই পরীক্ষার ১০টি ইন্‌কব্লোটে ভিন্ন ভিন্ন বস্তু দিয়ে রোগীদের জিজ্ঞেস করা হয় তারা প্রত্যেকটিতে কি ধরনের বস্তু দেখতে পেয়েছে।


title: হারমান রোরশাখ

text: রোরশাখ জুরিখে জন্মগ্রহন করেন এবং তার শৈশব ও যৌবনের অধিকাংশ সময় ব্যয় করেন উত্তর সুইজারল্যান্ডের স্কাফহাউসেনে। তিনি তার স্কুলের বন্ধুদের কাছে ক্লেক্‌স বা ইন্‌কব্লোট নামে পরিচিত ছিলেন কারণ তিনি ক্লেক্‌সোগ্রাফির মাধ্যমে বিভিন্ন ধরনের মজার ইন্‌কব্লোটের ছবি তৈরি করতে পছন্দ করতেন। পরবর্তীতে, ইন্‌কব্লোট তার কর্মজীবনের একটি অবিচ্ছেদ্য অংশ হয়ে উঠে।


title: হারমান রোরশাখ

text: রোরশাখের পিতা ছিলেনে একজন চারুকলার শিক্ষক যিনি রোরশাখকে সবসময় প্রচলিত জিনিসের চিত্রাঙ্কনে উৎসাহিত করতেন। তিনি যখন উচ্চ বিদ্যালয় থেকে স্নাতক সম্পন্ন করবেন তখনো তিনি সিদ্ধান্ত নিতে পারেননি তিনি কর্মজীবন হিসেবে চিত্রকলা নাকি বিজ্ঞান বেছে নেবেন। উপদেশের জন্য তিনি বিখ্যাত জার্মান জীববিজ্ঞানী আর্নেস্ট হেকেলের কাছে চিঠি লিখেছিলেন। হেকেল তাকে বিজ্ঞান বিষয় বেছে নেওয়ার উপদেশ দেন এবং রোরশাখ জুরিখ বিশ্ববিদ্যালয়ের মেডিকেল স্কুলে ভর্তি হন। রোরশাখ রাশিয়ান ভাষা শিক্ষা শুরু করেন, এবং ১৯০৬ সালে বার্লিনে পড়ার সময় তিনি ছুটি কাটাতে রাশিয়া ভ্রমণ করেন। রোরশাখ ১৯০৯ সালে জুরিখ থেকে মেডিসিনের উপর তার স্নাতক হন।


title: হারমান রোরশাখ

text: ১৯০৯ সালে রোরশাখের সাথে রাশিয়ার তাতারাস্তান প্রজাতন্ত্রের কজান অঞ্চলের মেয়ে ওলগা স্টেমপেলিনের সাথে পরিচয় হয়। ১৯১৩ সালের শেষ দিকে তিনি স্টেমপিলিনকে বিয়ে করেন ও এই জুটি বসবাসের জন্য রাশিয়া পাড়ি জমান। ১৯১৭ সালে তাদের একটি ছেলে ও ১৯১৯ সালে একটি মেয়ে জন্মগ্রহন করে।


title: ফ্রাঞ্চেস্কো তত্তি

text: ফ্রাঞ্চেস্কো তত্তি (জন্ম ২৭ সেপ্টেম্বর ১৯৭৬) একজন ইতালিয় ফুটবলার যিনি সিরি এ ক্লাব রোমার হয়ে খেলেন। তিনি বর্তমানে দলটির অধিনায়ক। তিনি মূলত একজন মধ্যমাঠের খেলোয়াড় হলেও, লোন স্ট্রাইকারের অবস্থানেও নিজেকে মানিয়ে নিতে পারেন। তত্তি তার কর্মজীবনের পুরোটাই রোমায় কাটিয়েছেন। তিনি ক্লাবটির ইতিহাসের সর্বোচ্চ গোলদাতা এবং ক্লাবের হয়ে সর্বোচ্চ খেলায় মাঠে নেমেছেন। তাকে তার সময়ের অন্যতম সেরা খেলোয়াড় হিসেবে দাবী করা হয়। এছাড়া তিনি রোমার সর্বকালের সেরা খেলোয়াড়।


title: পিটার ক্রপটকিন

text: যুবরাজ পিয়তর অ্যালেক্সিয়েভিচ ক্রপটকিন (; ৯ ডিসেম্বর ১৮৪২ – ৮ ফেব্রুয়ারি, ১৯২১) একজন রুশ প্রাণীবিজ্ঞানী, বিবর্তনীয় তাত্ত্বিক, দার্শনিক, বিজ্ঞানী, বিপ্লবী, ভাষাতাত্ত্বিক, অর্থনীতিবিদ, কর্মী, ভূগোলবিদ, লেখক ও অন্যতম গুরুত্বপূর্ণ নৈরাজ্য-সাম্যবাদী।


title: পিটার ক্রপটকিন

text: ক্রপটকিন নৈরাজ্যবাদের যে তথ্য ও তত্ত্ব প্রচার করেন তার সাথে মিখাইল বাকুনিনের তথ্য ও তত্ত্বের বহুলাংশে সাদৃশ্য থাকলেও নৈরাজ্যবাদী আন্দোলনকে একটি বৈজ্ঞানিক চরিত্র দান করার ব্যাপারে তিনিই হচ্ছেন প্রথম পথিকৃৎ। তিনি এমন একটি সাম্যবাদী সমাজের কথা প্রচার করেন যেখানে কোন কেন্দ্রীয় সরকার থাকবে না; সকল কার্যক্রমের দায়দায়িত্ব থাকবে শ্রমিকদের মাধ্যমে গঠিত স্বেচ্ছাসেবক সংগঠনগুলোর হাতে। তিনি অসংখ্য গ্রন্থ, পুস্তিকা ও নিবন্ধ রচনা করেন যার মধ্যে "দ্য কনকোয়েস্ট অব ব্রেড", "মিউচুয়াল এইড: এ ফ্যাক্টর অফ ইভোল্যুশন" এবং "ফিল্ডস, ফ্যাক্টরিস অ্যান্ড ওয়ার্কশপস" উল্লেখযোগ্য। এছাড়া এনসাইক্লোপিডিয়া ব্রিটানিকা একাদশ সংস্করণের নৈরাজ্যবাদ বিষয়ক নিবন্ধটি রচনায় তার অবদান রয়েছে। লেনিন নিজে ক্রপটকিনের লেখার ভক্ত ছিলেন।


title: এনরন কেলেঙ্কারি

text: এনরন কেলেঙ্কারি হল হিসাব বিজ্ঞানের ইতিহাসে যুক্তরাষ্ট্র তথা পৃথিবীর সবচেয়ে কুখ্যাত হিসাব জালিয়াতি। এনরন কর্পোরেশন ছিল যুক্তরাষ্ট্রের হিউস্টন ভিত্তিক শক্তি উৎপাদনকারী কোম্পানি যা ২০০১ সালের অক্টোবর মাসে দেউলিয়া এবং অবলুপ্ত ঘোষণা করা হয়। পৃথিবীর প্রথম পাঁচটি বৃহৎ অডিট ফার্মের একটি ফার্ম আর্থার এন্ডারসন এই কেলেঙ্গারির সাথে যুক্ত ছিল। কেলেঙ্গারির খবর ফাঁস হওয়ার পর এই অডিট ফার্মটিও অবলুপ্ত ঘোষণা করা হয়।


title: এনরন কেলেঙ্কারি

text: হিউস্টন ন্যাচারাল গ্যাস এবং ইন্টারনর্থ কোম্পানি একত্রিত করে কেনিথ লে ১৯৮৫ সালে এনরন কর্পোরেশন প্রতিষ্ঠা করেন। প্রতিষ্ঠার কয়েক বছর পর জেফারি স্কিলিং প্রতিষ্ঠানে যোগদান করেন এবং পরিচালনা পর্ষদকে এমন কিছু ব্যক্তি দ্বারা সজ্জিত করেন যারা হিসাব বিজ্ঞানের বিভিন্ন ফাঁক-ফোকর দিয়ে প্রতিষ্ঠানের কয়েক বিলিয়ন মার্কিন ডলার দেনা বিনিয়োগকারীদের থেকে লুকিয়ে ফেলতে সক্ষম হন। হিসাবের বিভিন্ন মারপ্যাঁচ ও ভূতুরে প্রভিশন তৈরীর মাধ্যমে দেনা ও দায় লুকানোর কাজটি তারা সম্পন্ন করেন। আর্থিক প্রতিবেদনে দায়-দেনা কম প্রদর্শন করায় বিনিয়োগকারীরা প্রতিষ্ঠানে বিনিয়োগ করতে আগ্রহী হন এবং এভাবে এনরন কর্পোরেশন ভুয়া হিসাব দেখিয়ে শেয়ার বাজার থেকে ব্যাপক পরিমাণ মূলধন সংগ্রহ করে।


title: এনরন কেলেঙ্কারি

text: ১৯৮৫ সালে কেনিথ লে যুক্তরাষ্ট্রে হিউস্টনে অবস্থিত হিউস্টন ন্যাচারাল গ্যাস এবং ইন্টারনর্থ এর মত পাইপলাইনে প্রাকৃতিক গ্যাস সরবরাহকারী কোম্পানিগুলোকে একত্রিত করে এনরন কর্পোরেশন গঠন করেন। ১৯৯০ সাল পর্যন্ত কেনিথ লে যুক্তরাষ্ট্র নিয়ন্ত্রিত বাজার দরে বাজারে বিদ্যৎ সরবরাহ করতে সহযোগিতা করেছিল। কিন্তু প্রাকৃতিক গ্যাসের বাজারদরে সরকারের হস্তক্ষেপ বন্ধ করে যুক্তরাষ্ট্র সরকার একটি বিল পাশ করলে এনরনের মত কোম্পানি বাজারে চড়া মূল্যে গ্যাস সরবরাহ করার সুযোগ পায়। এর ফলে এনরনের লাভ কয়েকগুণ বেড়ে যায়। গ্যাসের বর্ধিত মূল্যের কারণে স্থানীয় সরকারগুলো কেন্দ্রীয় সরকারকে গ্যাসের মূল্য নিয়ন্ত্রণের জন্য চাপ দিতে থাকলে কেনিথ লে শক্তিশালী লবিং এর মাধ্যমে তা প্রতিহত করতে সক্ষম হয়।


title: এনরন কেলেঙ্কারি

text: ১৯৯২ সালের মধ্যে এনরন ধীরে ধীরে উত্তর আমেরিকার সর্ববৃহৎ প্রাকৃতিক গ্যাস সরবরাহকারী প্রতিষ্ঠানে পরিণত হয়। এনরন কর্পোরেশনের করপূর্ব আয় ১২২ মিলিয়ন মার্কিন ডলার ছাড়িয়ে যায়। ১৯৯৯ সালে এনরন এনরনঅনলাইন নামে একটি ব্যবসায়িক ওয়েবসাইট চালু করে যা অনলাইনে এনরনের বিভিন্ন কোম্পানির সাথে চুক্তিগুলোর ব্যবস্থাপনা করতে সাহায্য করে।


title: এনরন কেলেঙ্কারি

text: প্রবৃদ্ধি ধরে রাখার জন্য এনরন এর ব্যবসায় বৈচিত্র্য আনার পরিকল্পনা করে। এই পরিকল্পনা অনুসারে এনরন গ্যাস পাইপলাইন, ব্রডব্যান্ড ইন্টারনেট সেবা, পেপার মিল, বিদ্যৎ উৎপাদন কেন্দ্র ও সম্পদ ব্যবস্থাপনার মত বেশ কিছু ভিন্নধর্মী ব্যবসা পরিচালনা করা শুরু করে। এই ভিন্নধর্মী ব্যবসাগুলো এনরনকে আরও বেশি পরিমাণ লাভ এনে দেয়। এছাড়াও এনরনের শক্তি ব্যবসার পরিধি বাড়ার ফলে তা থেকেও লাভের পরিমাণ বেড়েই চলছিল।


title: এনরন কেলেঙ্কারি

text: স্ট্যান্ডার্ড এন্ড পোর ফাইভ হান্ড্রেড ইনডেক্স এর সূচকে ১৯৯০ সালে এনরনের জন্ম থেকে আট বছরের মধ্যে ১৯৯৮ সালে কোম্পানিটির শেয়ারের মূল্য প্রায় ৩১১% বৃদ্ধি পায়। তবে ১৯৯৯ ও ২০০০ সালে কোম্পানিটি যথাক্রমে ৫৬% এবং ৮৭% প্রবৃদ্ধি লাভ করে যদিও বাজার শূলকে যথাক্রমে ২০% ও ঋনাত্বক ১০% প্রবৃদ্ধি হয়। ২০০০ সালের ৩১ ডিসেম্বর নাগাদ এনরনের শেয়ার মূল্য ৮৩.১৩ মার্কিন ডলার ছাড়িয়ে যায় এবং কোম্পানির মোট বাজার মূল্য ৬০ বিলিয়ন মার্কিন ডলার অতিক্রম করে। ফরচুন ম্যাগাজিনের জরিপ মতে এনরন ছিল ২০০০ সালের আমেরিকার বৃহৎ কোম্পানিগুলোর মধ্যে সবচেয়ে উৎভাবনশীল।


title: এনরন কেলেঙ্কারি

text: এনরনের তৎকালীন জটিল আর্থিক প্রতিবেদনগুলো ছিল বাজার বিশেষজ্ঞ ও বিনিয়োগকারীদের কাছে কিছুটা গোলমেলে ও বিভ্রান্তিকর। কিছুটা অনৈতিক অর্থনৈতীক কার্যকলাপ ও এনরনের জটিল ব্যবসায়িক মডেলের কারণে বিনিয়োগকারীদের বোঝানোর জন্য এনরন হিসাব বিজ্ঞানের সীমাবদ্ধতাগুলো ব্যবহার করে। এছাড়া কোম্পানি মুনাফায় পরিচালিত হচ্ছে তা বিনিয়োগকারীদের বুঝাতে ব্যবসার উদৃত্বপত্রে অনেক ধরনের সংশোধনী আনে।


title: এনরন কেলেঙ্কারি

text: এই ধরনের কার্যকলাপ ভবিষ্যতে কোম্পানির জন্য কাল হয়ে দাড়ায় এবং কোম্পানি ধীরে ধীরে বিলুপ্তির পথে আগায়। এসকল কর্মকান্ডের জন্য কোম্পানির পরিচালনা পর্ষদকে দায়ী করা হয় কারণ সকল কর্মকান্ড পর্ষদ কর্তৃক অনুমোদিত হয়েছিল ।


title: হ্যাট্রিক

text: হ্যাট্রিক () কোন ক্রীড়ায় ব্যবহৃত পরিভাষা যা কোন খেলোয়াড় কর্তৃক খেলা চলাকালীন পরপর তিনবার লক্ষ্যস্থলে আঘাত হানার বিরল কৃতিত্ব অর্জনের ক্ষেত্রে ব্যবহার করা হয়। উদাহরণস্বরূপ: ক্রিকেট খেলায় উইকেট লাভ, ফুটবলে গোল করা ইত্যাদি। ১৮৫৮ সালে এ পরিভাষাটি ক্রিকেট খেলায় সর্বপ্রথম ব্যবহৃত হয়েছিল। এইচএইচ স্টিফেনসন নামীয় ক্রিকেটার ধারাবাহিকভাবে তিন বলে তিনটি উইকেট লাভ করে এ সম্মাননার দাবীদার হয়েছেন। স্টিফেনসনের এ অর্জনের প্রেক্ষিতে তাঁকে একটি হ্যাট প্রদান করা হয়েছিল। মুদ্রণশিল্পে হ্যাট্রিক পরিভাষাটির প্রথম ব্যবহার হয় ১৮৭৮ সালে। পরবর্তীকালে ফুটবল, ওয়াটার পোলো, হ্যান্ডবলের ন্যায় বিভিন্ন খেলায় ব্যবহৃত হতে শুরু করে। কিন্তু ১৯৪০-এর মধ্যভাগের পূর্ব পর্যন্ত উত্তর আমেরিকার দেশগুলোর জাতীয় হকি লীগে ব্যবহার করা হয়নি।


title: হ্যাট্রিক

text: "এক্সটেনডেড অক্সফোর্ড ইংলিশ ডিকশনারির" ১৯৯৯ সালে প্রকাশিত সংস্করণ মোতাবেক জানা যায়, ১৮৫৮ সালে শেফিল্ডের হাইড পার্ক গ্রাউন্ডে অনুষ্ঠিত অল-ইংল্যান্ড ইলাভেনের হয়ে হাল্লামের ২২জনের দলের বিপক্ষে এইচএইচ স্টিফেনসন পরপর তিন বলে তিন উইকেট দখল করেছিলেন। স্টিফেনসনের সম্মানে সকলে একত্রিত হয়ে তাঁকে একটি হ্যাট প্রদান করা হয়েছিল।


title: হ্যাট্রিক

text: ক্রিকেট খেলায় যখন একজন বোলার ধারাবাহিকভাবে তিনটি বল ছুড়ে তিনজন ভিন্ন ভিন্ন ব্যাটসম্যানকে আউট করার মাধ্যমে তিনটি উইকেট লাভ করেন, তখন ক্রিকেটের পরিভাষায় তা হ্যাট্রিক নামে পরিচিত পায়। টেস্ট ক্রিকেট খেলায় এটি একটি অন্যতম সম্পর্কযুক্ত বিষয়, কিন্তু বিরল ঘটনা হিসেবে বিবেচ্য। ১৪ ফেব্রুয়ারি, ২০১৫ তারিখ পর্যন্ত দুই সহস্রাধিক টেস্ট ক্রিকেটে মাত্র ৪১বার এ ধরণের হ্যাট্রিকের ঘটনা ঘটেছে। দশটি টেস্টখেলুড়ে দেশের কমপক্ষে একজন বোলার টেস্ট হ্যাট্রিক করার মর্যাদা লাভ করেছেন।


title: হ্যাট্রিক

text: প্রথম টেস্ট হ্যাট্রিকটি করেছেন - অস্ট্রেলীয় পেস বোলার ফ্রেড স্পফোর্থ। তিনি মেলবোর্ন ক্রিকেট গ্রাউন্ডে ২ জানুয়ারি, ১৮৭৯ সালে অনুষ্ঠিত ৩য় টেস্টে ইংল্যান্ড দলের বিপক্ষে এ কীর্তিগাঁথাটি সৃষ্টি করেছিলেন। সাম্প্রতিককালের সর্বশেষ হ্যাট্রিকের ঘটনাটি ঘটে ইংল্যান্ড-শ্রীলঙ্কার মধ্যকার খেলায়। ইংল্যান্ডের বোলার স্টুয়ার্ট ব্রড ২০ জুন, ২০১৪ তারিখে এ বিরল কৃতিত্বের অন্যতম অংশীদার হন। বাংলাদেশী ক্রিকেট খেলোয়াড়দের মধ্যে অলোক কাপালি’র পর বাংলাদেশের টেস্ট ক্রিকেট ইতিহাসে দ্বিতীয় হ্যাট্রিক লাভ করেন সোহাগ গাজী। এছাড়াও, টেস্ট ক্রিকেটের ইতিহাসে প্রথম খেলোয়াড় হিসেবে নিউজিল্যান্ডের বিপক্ষে চট্টগ্রামের জহুর আহমেদ চৌধুরী স্টেডিয়ামে অনুষ্ঠিত ১ম টেস্ট সোহাগ গাজী হ্যাট্রিকসহ ৬ উইকেট ও সেঞ্চুরি করে বিশ্বরেকর্ড গড়েন। তিনি ধারাবাহিকভাবে কোরে অ্যান্ডারসন, বিজে ওয়াটলিং এবং ডগ ব্রেসওয়েলকে আউট করে এ বিরল নজির স্থাপন করেন।


title: হ্যাট্রিক

text: বোলার কর্তৃক একই টেস্ট ম্যাচের দুই ইনিংসে দুইটি হ্যাট্রিক লাভের ঘটনা ঘটেছে মাত্র একবার। অস্ট্রেলীয় লেগ স্পিনার জিমি ম্যাথুজ ২৮ মে, ১৯১২ তারিখে ওল্ড ট্রাফোর্ডে অনুষ্ঠিত ত্রি-দেশীয় প্রতিযোগিতায় দক্ষিণ আফ্রিকার বিপক্ষে এ অসম্ভব কীর্তিগাঁথা রচনা করেছিলেন। উভয় হ্যাট্রিকই পূর্ণ করেন দক্ষিণ আফ্রিকার টমি ওয়ার্ডকে আউট করার মাধ্যমে। ক্রিকেট বিশ্বকাপ ও টি২০ বিশ্বকাপ উভয়েই হ্যাট্রিক করার বিরল কীর্তি আছে অস্ট্রেলিয়ার ফাস্ট বোলিং কিংবদন্তী ব্রেট লি'র| পাকিস্তানের কিংবদন্তি ফাস্ট বোলার ওয়াসিম আকরাম আন্তর্জাতিক ক্রিকেটে সর্বোচ্চ ৪বার হ্যাট্রিক করেন|


title: হ্যাট্রিক

text: হ্যাট্রিক হিসেবে স্বীকৃতি লাভের জন্য ফুটবল খেলায় বিভিন্ন শর্তাবলী রয়েছে। তন্মধ্যে প্রধান শর্ত হচ্ছে কোন ফুটবল খেলায় একজন ফুটবলারকে ৩ গোল করতে হয়। বিশেষ সম্মাননা হিসেবে সাধারণতঃ তিনি খেলার বলটি নিজের কাছে রেখে দেন। পেনাল্টি শ্যুট আউটের মাধ্যমে গোল করা এর অন্তর্ভুক্ত নয়। জার্মান হ্যাট্রিকে নির্দিষ্ট সময়কালের মধ্যে হতে হবে। যখন খেলোয়াড় প্রথম গোল ডান পায়ে, দ্বিতীয় গোল বাম পায়ে ও মাথা দিয়ে গোল করেন তখন তা ক্লাসিক বা পারফেক্ট হ্যাট্রিক নামে পরিচিত। মাঝে-মধ্যে জার্মানরা পরাজয়ের স্বীকৃতিস্বরূপ হ্যাট্রিকলাভকারী খেলোয়াড়কে ৩ পদক প্রদান করে থাকে। নেদারল্যান্ডসে প্রত্যেক অর্ধে কোন খেলোয়াড় তিন গোল করলে ও বিপক্ষে কোন গোল না করলে তা হ্যাট্রিক হিসেবে স্বীকৃতি পায়।


title: হ্যাট্রিক

text: দ্রুততম সময়ে হ্যাট্রিক হয়েছে মাত্র ৭০ সেকেন্ডের মধ্যে। ২০১৩ সালে সানডে লীগ ফুটবলে অ্যালেক্স টোর এ রেকর্ড স্থাপন করেন। বিশ্বকাপ ফুটবলে এ পর্যন্ত ৪৯বার হ্যাট্রিকের ঘটনা ঘটেছে। তন্মধ্যে ১৯৬৬ সালের ফিফা বিশ্বকাপের ফাইনালে অতিরিক্ত সময়ে একমাত্র হ্যাট্রিকটি সম্পন্ন করেছেন ইংল্যান্ডের জিওফ হার্স্ট।


title: রকস্টার গেমস

text: রকস্টার গেমস () হচ্ছে একটি বহুজাতিক ভিডিও গেম নির্মাতা এবং বিকাশকারী প্রতিষ্ঠান, যা নিউ ইয়র্ক সিটিতে স্থপিত এবং টেক-টু ইন্ট্যারাক্টিভ মালিকানাধীন। এই প্রতিষ্ঠানটি গ্র্যান্ড থেফট অটো সিরিজ , মেক্স পেইন, এল.এ নওয়র, রেড ডেড ইত্যাদি জনপ্রিয় গেমের নির্মাতা। রকস্টার গেমস্ ১৯৯৮ সালে ব্রিটিশ ভিডিও গেম প্রডিউসার স্যাম হাউসার, ড্যান হাউসার, টেরি ডোনাভান, জ্যামই কিং, গেরি ফোরম্যানদের হাত ধরে নিউ ইয়র্ক সিটিতে প্রতিষ্ঠিত হয়।


title: রকস্টার গেমস

text: রকস্টার গেমসের মূল কার্যালয় (সাধারণত রকস্টার এনওয়াইসি উল্লেখ করা হয়) সোহোর ব্রডওেয়তে অবস্থিত যা নিউ ইয়র্ক সিটির খুব কাছের প্রতিবেশী; টেক-টু ইন্ট্যারাক্টিভ কার্যালয়ের অধীনে। এটি বিপণন খাত, জনসংযোগ বিভাগ এবং পণ্য বিকাশ ব্যাবস্থার নিয়ন্ত্রণকারী।


title: জালালউদ্দিন

text: জালালউদ্দিন (; জন্ম: ১২ জুন, ১৯৫৯) করাচিতে জন্মগ্রহণকারী সাবেক পাকিস্তানী ক্রিকেটার। তিনি ১৯৮২ থেকে ১৯৮৫ সালের মধ্যে পাকিস্তানী দলে খেলেছেন। খেলায় তিনি মূলতঃ ডানহাতি পেস বোলার হিসেবে অংশগ্রহণ করেছেন। এ সময়ে তিনি ৬টি টেস্ট এবং ৮টি একদিনের আন্তর্জাতিকে অংশ নেন। বর্তমানে তিনি কোচের দায়িত্ব পালন করছেন। একমাত্র পাকিস্তানী টেস্ট ক্রিকেটার হিসেবে ইসিবি ও পিসিবি’র লেভেল-৩ পর্যায়ে কোচের মর্যাদা পান।


title: জালালউদ্দিন

text: ৫ জানুয়ারি, ১৯৭১ইং তারিখে অস্ট্রেলিয়া ও ইংল্যান্ডের মধ্যকার ১ম ওডিআই থেকে শুরু করে এ পর্যন্ত ৩,৪৩১টি (নভেম্বর ৮, ২০১৩ সাল পর্যন্ত)** খেলায় মাত্র ৩৪ বার হ্যাট্রিকের মধ্যে প্রথম ওডিআই হ্যাট্রিকটি করেছেন তিনি। পাকিস্তানের হায়দরাবাদে অবস্থিত নিয়াজ স্টেডিয়ামে ২০ সেপ্টেম্বর, ১৯৮২ তারিখে অস্ট্রেলিয়ার বিরুদ্ধে এ বিরল কৃতিত্বের ঘটনাটি ঘটান।


title: হরিমোহন সরকারি উচ্চ বিদ্যালয়

text: হরিমোহন সরকারি উচ্চ বিদ্যালয় উত্তর বঙ্গের অন্যতম প্রাচীন শিক্ষা প্রতিষ্ঠান। এটি ১৮৯৫ সালে প্রতিষ্ঠিত হয়। এই বিদ্যালয়টি চাঁপাইনবাবগঞ্জ জেলার সদর উপজেলায় অবস্থিত।


title: হরিমোহন সরকারি উচ্চ বিদ্যালয়

text: এই বিদ্যালয়টি ১৮৯৫ সালে প্রতিষ্ঠিত হয়। প্রথম অবস্থায় একটি খড়ের চালা বিশিষ্ট দালান ঘরে এই বিদ্যালয়ের গোড়াপত্তন হয়। ছাত্রসংখ্যা বৃদ্ধির প্রেক্ষিতে বাড়তি জায়গা প্রয়োজন হলে তাৎক্ষনিক ভাবে বাবু প্রতাপ চন্দ্র দাসের চালা ঘরটিতেও পাঠদান আরম্ভ করা হয়। ক্রমবর্ধমান ছাত্রের সুষ্ঠ পাঠদান ও আসন ব্যবস্থা নিশ্চিত করার লক্ষ্যে তৎকালীন অগ্রদ্বীপ স্টেটের জমিদার বাবু রমাপ্রসাদ মল্লিক তদীয় পিতা হরিমোহন মল্লিক মহাশয়ের নাম চিরস্মরণীয় করে রাখার জন্য এই বিদ্যালয়টি পরিচালনার সমস্ত ব্যয়ভার বহন করতে থাকেন এবং নামকরণ করেন এইচ এম ইনস্টিটিউশান।


title: হরিমোহন সরকারি উচ্চ বিদ্যালয়

text: বিদ্যালয়ের কাগজ পত্রাদি দৃষ্টে যে সমস্ত ব্যক্তির নাম দাতা হিসেবে পাওয়া যায় তাদের মধ্যে উপর নিমগাছী জেসামুদ্দিন সরকার, বাবু রঘুনাথ মজুমদার প্রমুখের নাম উল্লেখযোগ্য। এছাড়াও বাবু শরৎচন্দ্র চ্যাটার্জি মহাশয় ও বিদ্যালয়ের নিকট তার ১.১৭ একর জমি বিক্রয় করেন। ১৯২৮ সালের ২৮ জুলাই তারিখে সম্পাদিত দলিল মোতাবেক হরিমোহন মল্লিক এর পুত্র মধুসুদন মল্লিক এর ছেলে বাবু রামরঞ্জন মল্লিক ২.২৪ একর জমি সহ তার উপর নির্মিত বিদ্যালয় ভবন ও অন্যান্য আসবাব পত্রাদির মূল্য বাবদ ১৭,০০০ টাকা দান করেন।


title: হরিমোহন সরকারি উচ্চ বিদ্যালয়

text: কোলকাতা বিশ্ববিদ্যালয়ের অধ্যাদেশ মোতাবেক ১৯২৮ সালে এই বিদ্যালয়ের পরিচালনার ভার অর্পন করা হয় বিদ্যালয়ের ম্যানেজিং কমিটির উপর। ১৯১১ সালের এই প্রতিষ্ঠানের ছাত্র সর্বপ্রথম ম্যাট্রিকুলেশান পরীক্ষায় অংশগ্রহন করে। ১৯১৩ সালে ম্যাট্রিকুলেশান পরীক্ষায় অংশগ্রহনকারী সকল ছাত্রই প্রথম বিভাগে উত্তীর্ন হয়। ১৯৬৮ সালের ১৫ নভেম্বর বিদ্যালয়টিকে হরিমোহন সরকারি উচ্চ বিদ্যালয় নামে জাতীয়করণ করা হয়।


title: হরিমোহন সরকারি উচ্চ বিদ্যালয়

text: বিদ্যালয়ের পুরাতন মূল ভবন ব্যতিত এর পূর্ব পাশে ৯ কক্ষ বিশিষ্ট ৪ তলা ভবন বিদ্যামান।


title: হরিমোহন সরকারি উচ্চ বিদ্যালয়

text: খেলার মাঠ সহ ৬ কক্ষ বিশিষ্ট পুরাতন ছাত্রাবাস ও ৮ কক্ষবিশিষ্ট দোতলা ছাত্রাবাস বিদ্যমান।


title: হরিমোহন সরকারি উচ্চ বিদ্যালয়

text: বিদ্যালয়ের গ্রন্থাগারে প্রায় ১৫,০০০ বই রয়েছে।


title: হরিমোহন সরকারি উচ্চ বিদ্যালয়

text: প্রায় ২০ টি কম্পিউটার সম্বলিত একটি সু সজ্জিত কম্পিউটার ল্যাব রয়েছে।


title: হরিমোহন সরকারি উচ্চ বিদ্যালয়

text: এখানকার বিজ্ঞানাগার বেশ উন্নত যন্ত্রপাতি সমৃদ্ধ।


title: হরিমোহন সরকারি উচ্চ বিদ্যালয়

text:
২০০৯ সাল পর্যন্ত একটি শিফট, ২০১০ সালে ষষ্ঠ শ্রেণীর মাধ্যমে ডাবল শিফট এব ২০১১ সাল হতে বিদ্যালয়টিতে নবম শ্রেণী পর্যন্ত ডাবল শিফট চালু হয়। বিদ্যালয়টিতে বর্তমানে মাধ্যমিক দিবা ও প্রভাতী -এই দুই শিফটে শিক্ষা কার্যক্রম পরিচালিত হয়ে থাকে। এখানে বিজ্ঞান ও ব্যবসায় শিক্ষা শাখা পাঠদান করা হয়। জাতীয় শিক্ষা সপ্তাহ ১৯৮৭ তে হরিমোহন সরকারি উচ্চ বিদ্যালয় বৃহত্তর রাজশাহী জেলার শ্রেষ্ঠ বিদ্যালয় রুপে বিবেচিত হয়।এছাড়া এই বিদ্যালয়টিতে খেলাধুলাসহ বিভিন্ন ধরণের সাংস্কৃতিক কর্মকান্ড পরিচালিত হয়ে থাকে যা শিক্ষক-শিক্ষিকাদের প্রত্যক্ষ নির্দেশনায় পরিচালিত হয়ে থাকে।
২০১৩ সালে অনুষ্ঠিত এসএসসি পরীক্ষায় চাঁপাইনবাবগঞ্জে শীর্ষ স্থান লাভ করে হরিমোহন সরকারি উচ্চ বিদ্যালয়; বিদ্যালয়টি রাজশাহী শিক্ষা বোর্ডেও সেরা ২০-এর তালিকায় স্থান (১৯তম) লাভ করেছে। এখান থেকে ২৪৭ জন পরীক্ষার্থী অংশগ্রহণ করে এবং সবাই উত্তীর্ণ হয়েছে, যাদের মধ্যে জিপিএ-৫ অর্জন করেছে ১৬১ জন শিক্ষার্থী।


title: দেউলিয়া

text: কোন ব্যক্তি বা প্রতিষ্ঠান যখন পাওনাদার, আর্থিক প্রতিষ্ঠান বা ব্যাংকের ঋণ পরিশোধে অক্ষম হয় তখন উক্ত ব্যক্তি বা প্রতিষ্ঠানকে দেউলিয়া হিসেবে গণ্য করা হয়। সাধারণত: আইনসঙ্গতভাবে আদালত একজন ব্যক্তি বা প্রতিষ্ঠানকে দেউলিয়া বলে ঘোষণা করতে পারে।


title: দেউলিয়া

text: সাধারণত: ব্যক্তি ও প্রতিষ্ঠান এই দুই ধরনের সত্ত্বাকে আইনগতভাবে দেউলিয়া ঘোষণা করা হয়ে থাকে। এই দুই ধরনের সত্ত্বার দেউলিয়ত্বের জন্য বিভিন্ন দেশে আলাদা আলাদা আইনের ব্যবস্থা রয়েছে। যুক্তরাজ্য সহ বেশ কিছু দেশে ব্যক্তি পর্যায়ের দেউলিয়ত্ত্বের জন্য রয়েছে ইনসল্ভেন্সি অ্যাক্ট (Insolvency Act) Insolvency Act 1986, অপরদিকে প্রাতিষ্ঠানিক দেউলিয়ত্বের জন্য রয়েছে কোম্পানি লিকুইডেশন অ্যাক্ট (Company Liquidation Act) Liquidation।


title: দেউলিয়া

text: দেউলিয়া শব্দের ইংরেজি প্রতিশব্দ "Bankruptcy" Bankruptcy, যা ইতালীয় শব্দ-যুগল "Banca rotta" থেকে এসেছে; এর অর্থ "Broken bench" বা ভাঙ্গা বেঞ্চ। প্রাচীনকালে বিনিয়োগকারী, অর্থলগ্নিকারী ও অর্থ বিনিময়কারীরা ভেনিসের শহরতলীর বিভিন্ন স্থানে বেঞ্চ পেতে বসতেন এবং মানুষকে সুদে টাকা ধার দিতেন অথবা তাদের বৈদেশিক মুদ্রা পরিবর্তন করে দিতেন। আধুনিক কালের শব্দ ব্যাংক এর উৎপত্তিও হয়েছে ইতালীয় বেঞ্চ থেকে। ধারণা করা হয় কোন অর্থ বিনিময়কারী যদি তার দেনা পরিশোধ করতে ব্যর্থ হত তবে তার বেঞ্চটি ভেঙ্গে ফেলা হত। তাই দেউলিয়া বা Bankrupt বোঝাতে "Banca rotta" শব্দটি ব্যবহৃত হত। এমনও হতে পারে যে কোন বিশেষ অর্থ ছারাই শব্দটি শুধুমাত্র লোকমুখেই প্রচলিত হয়েছিল।


title: দেউলিয়া

text: "বাংলাদেশে দেউলিয়া বিষয়ক আইন, ১৯৯৭"


title: উপ্পাতাসান্তি প্যাগোডা

text: উপ্পাতাসান্তি প্যাগোডা (, অফিসিয়ালভাবে ; "শান্তির প্যাগোডা" নামেও অভিহিত) মায়ানমারের নবীন রাজধানী নেপিয়েদতে অবস্থিত। যেখানে বুদ্ধের দাতের সংরক্ষিত স্মৃতিচিহ্ন সংরক্ষন করা আছে আছে। এটি আকারে প্রায় মায়ানমারের সাবেক রাজধানী ইয়াংগুনের “শ্বেদাগণ প্যাগোডা”-র মত যার উচ্চতা ৯৯ মিটার (৩২৫ ফুট)। এই প্যাগোডা “শ্বেদাগণ প্যাগোডা” থেকে মাত্র ৩০ সেন্টিমিটার ছোট।


title: উপ্পাতাসান্তি প্যাগোডা

text: এই প্যাগোডাটি স্থাপিত হয়েছে তেমন বেশি দিন হয়নি। এর নির্মানকাজ শুরু হয় ২০০৬ সালের ১২ই নভেম্বর এবং শেষ হয় ২০০৯ সালের মার্চ মাসে। এই প্যাগোডাটি মায়ানমারের রাষ্ট্রীয় শান্তি ও উন্নয়ন পরিষদের প্রধান থান শোর অধীনে নির্মিত হয়।


title: ২কে গেমস্

text: টুকে () যুক্তরাষ্ট্রভিত্তিক বহুজাতিক গেম নির্মাতা,পরিবেশক এবং বিকাশকারী সন্থা, যারা ভিডিও গেম প্রকাশ করে; যেমনঃ সিভিলাইযেসোন V, মাফিয়া, এনবিএ টুকে ইত্যাদি। টুকে গেমস্ বর্তমানে টেক-টু ইন্ট্যারাক্টিভএর সহয়াককারী সংস্থা হিসেবে রয়েছে। টুকে ২০০৫ সালের ২৫ই জানুয়ারি টেক-টু ইন্ট্যারাক্টিভ দ্বারা প্রতিষ্ঠিত হয়।


title: ২কে গেমস্

text: টুকে গেমস মূলত খেলাধুলোমূলক গেম প্রকাশের জন্য প্রতিষ্ঠিত হলেও তার অন্য ধরণের গেমও প্রকাশ করে। তাদের বর্তমান সদরদফতর ক্যালিফোর্নিয়ার নভাটায় অবস্থিত। তারা বিভিন্ন আন্তর্জাতিক এবং অভ্যন্তরীণ উভয়ভাবেই ভিডিও গেম কনসোল প্রকাশ এবং বিকাশ করে।


title: ২কে গেমস্

text: তাদের তৈরি বোর্ডারল্যান্ডস টু বিএএফটীএ "(BAFTA)" পুরষ্কারের জন্য মনোনীত হয়েছে।


title: পরবাসিনী

text:
পরবাসিনী স্বপন আহমেদ পরিচালিত ২০১৭ সালের বাংলাদেশী বৈজ্ঞানিক কল্পকাহিনী নির্ভর চলচ্চিত্র। চলচ্চিত্রটিতে ফ্রান্স, জার্মানি ও ইতালির কয়েকজন শিল্পী অভিনয় করবেন। চলচ্চিত্রটি বিশ্বব্যাপী মুক্তি দেয়ার সম্ভাবনা আছে। বাংলাদেশের চলচ্চিত্রের ইতিহাসের দীর্ঘ পরিক্রমার সর্বশেষ সংযোজন, দেশের প্রথম বৈজ্ঞানিক কল্পকাহিনী ভিত্তিক ছবি "পরবাসিনী"। ২০১৫ সালের শেষ নাগাদ মুক্তির প্রতীক্ষায় থাকা ছবিটি এখন পর্যন্ত বাংলাদেশের সবচেয়ে ব্যয়বহুল চলচ্চিত্র।
সময়টা ২১১৫। বাঙালী প্রত্নতত্ত্ববিদ চর্যাপদ সেন তার মেয়ে রি সেন কে সাথে নিয়ে আসেন ধবংসপ্রাপ্ত ঢাকা এবং কলকাতা শহরে। ১০০ বছর আগের এলিয়েনদের আক্রমণের পর শহর দুটিকে পুনঃআবিষ্কার করা। এরমধ্যে মহাশূন্যে পাঠানোর ৩৭ বছর পর বাংলাদেশ স্পেস রিসার্চ এ্যাসোসিয়েশন (বিএসআরএ) একটি বেতার তরঙ্গের জবাব আসল। ১১০ সেকেন্ডের একটি স্বল্পদৈর্ঘ্যের বেতার তরঙ্গ বার্তা রেকর্ড করা হল। বিএসআরএ ঘোষণা করে বসল ,এলিয়েনদের একটি বিরাট মহাকাশযান পৃথিবীর দিকে এগিয়ে আসছে। তারপর এক ঝড়ের রাতে এলিয়েনরা হিলিয়াম-৩ ও হিলিয়াম-৪ সংগ্রহের জন্য মাধবপুর পারমাণবিক বিদ্যুৎকেন্দ্রে আক্রমণ করে। কিন্তু তাদের বাঁধা দিতে এগিয়ে এল বাংলাদেশ স্পেশাল ফোর্সেস (বিএসএফ)।
"পৃথিবীর এই ক্রান্তিকালে এসে কি করবে ভেবে দেখ; বাঁচতে হলে জেনে নেও, নয়তো অতলে তলিয়ে যাও।"ছায়াছবির নিম্নলিখিত অবস্থানে শুটিং হয়েছিল:প্রথমে ২০১৩ সালের ১১ জুলাই তাদের অফিসিয়াল ইউটিউবে চলচ্চিত্রটির নির্মাতা প্রকাশ করা হয়।


title: পরবাসিনী

text: এম SIB দ্বারা পরিকল্পিত পরবাসিনীর দ্বিতীয় মোশন গ্রাফিক্স টিজার ৩০ অক্টোবর ২০১৩ তে মুক্তি পায়।


title: সত্য

text: সত্য হচ্ছে ধর্মশাস্ত্র ও দর্শনশাস্ত্রের একটি মৌলিক শক্তি যা কর্তৃক বা দিয়ে বিশাল এ সসীম জগৎ সৃষ্ট হয়েছে এমন বিশ্বাস বা ধারণা যা প্রকৃত বিষয় বা ঘটনার সাথে যোগাযোগের সেতুবন্ধন গড়ে তুলে। পবিত্র ধর্মশাস্ত্রাদি একসুরে বলছে মহামহিম ঈশ্বরই একমাত্র সত্য । বিশাল বিস্তৃত এ সৃষ্টি সসীম ও অসত্য , শুধু তাঁর গহীন ইচ্ছাসমুদ্রের কোনো বন্দরে হয়তো বিদ্যমান।


title: সত্য

text: যদি কোনো বিষয় প্রকৃতই ঘটেছে বলে মনে করা হয়, তখন তা সত্য হিসেবে বিবেচিত হয় । যিনি সত্যকথা বলেন বা লিখেন, সমাজে তিনি সত্যবাদী নামে পরিচিতি পান । পৌরানিক উপাখ্যানে যুধিষ্ঠিরকে সত্যবাদী ও ধর্মরাজ হিসেবে পরিচিতি ঘটানো হয়েছে । মহান দার্শনিক এরিস্টটল বলেছেন , ‘যদি বলা হয় যে এটি না অথবা না-কে হ্যাঁ বলা হয় তবে তা মিথ্যা এবং যদি কোন কিছু সমন্ধে জানতে চাওয়া হয় যে এটি কি এবং যদি না-কে না বলা হয় তখন তা সত্য। উদাহরণস্বরূপ বলা যায়, যদি বলা হয় মানুষের রক্ত নীল তখন তা মিথ্যা বলে প্রমাণিত হবে; কিন্তু স্বতঃসিদ্ধ সত্য বিষয় হচ্ছে মানুষের রক্ত লাল। শৈশবকাল থেকেই ‘সদা সত্য কথা বলবে’ বলে উৎসাহিত করা হয়ে থাকে।


title: সত্য

text: ইসলাম ধর্মে হযরত বায়েজিদ বোস্তামী কর্তৃক ডাকাত দলের কাছে স্বর্ণমুদ্রা থাকার সত্য কথা বলার উপকথা হিসেবে প্রতিষ্ঠিত পেয়েছে। অসত্য কোন কিছুর বর্ণনাকে মিথ্যার পর্যায়ে ফেলা হয়। অর্ধ-সত্য বিষয়ে সত্য-মিথ্যার সংমিশ্রণ থাকে অথবা কিছু সত্য বিষয় তুলে ধরা হলেও পূর্ণাঙ্গ বিষয়টি উপস্থাপন করা হয় না। যদি কোন কিছুকে সত্য বলা হয় তখন বক্তার কথাই সত্য বা সে সত্য কথা বলেছে। আবার, কোন কিছুকে অসত্যরূপে বললে বা বিবৃত করলে তখন তা মিথ্যার পর্যায়ে উপনীত হয়। যদি কেউ মিথ্যাকে সত্য বলার চেষ্টা চালায় তাহলে তা মিথ্যারূপে প্রমাণিত হয়। কারণ, সত্যের জয় চিরদিনই হয়। যিনি মিথ্যা কথা বলেন, তিনি মিথ্যাবাদী বা মিথ্যুক নামে সমাজে পরিচিতি পান ও সকলেই তাকে ঘৃণা করে থাকে। এছাড়াও মহামান্য আদালতে সাক্ষ্য প্রদানের সময় ব্যক্তিকে - ‘যাহা বলিব, সত্য বলিব। সত্য বই মিথ্যা কথা বলিব না।’ - মর্মে শপথবাক্য পাঠ করতে হয়।


title: সত্য

text:
সত্যের প্রধান মানদণ্ড কী তা নিয়ে দার্শনিক-মহলে নানা রকম প্রশ্ন রয়েছে। সাধারণতঃ শব্দ, প্রতীক, চিন্তাধারা এবং বিশ্বাসবোধ নিয়ে ব্যক্তি কিংবা পুরো সমাজের মাধ্যমে সত্যকে জনসমক্ষে তুলে ধরা হয়। সত্য আসলে কি তা বোঝার জন্য হাজার হাজার বছর ধরে দার্শনিকেরা চেষ্টা চালিয়েছেন। তাঁরা প্রধান পাঁচটি তত্ত্বের মাধ্যমে এ প্রশ্নের উত্তরের খোঁজ পেয়েছেন। সেগুলো হচ্ছে - যোগাযোগ, প্রায়োগিক, সংলগ্নতা, সত্যের অবপাত। এ সকল তত্ত্ব বৈশ্বিকভাবে গবেষকগণ কর্তৃক স্বীকৃত।
যোগাযোগ তত্ত্বের প্রাচীনতম সংস্করণটি খ্রিষ্ট-পূর্ব চতুর্থ শতকে গ্রীক দার্শনিক প্লেটো’র মাধ্যমে বিবৃত হয়েছে। তিনি জ্ঞানের অর্থ এবং কিভাবে তার স্ফূরণ ঘটে তা অনুসন্ধান করেছেন। প্লেটো সত্য বিশ্বাস এবং মিথ্যা বিশ্বাসের মধ্যে পার্থক্য খুঁজে পেয়েছেন। তিনি এ সমন্বীয় তত্ত্বে ঘটনার সাথে সত্য বক্তব্যের যোগাযোগ ও বাস্তবতার সম্পর্ক পান যা মিথ্যা বক্তব্যের মধ্যে অনুপস্থিতির কথা তুলে ধরেন। কিন্তু বিংশ শতকে এসে ব্রিটিশ দার্শনিক বার্ট্রান্ড রাসেল এ তত্ত্বকে অনুপযুক্ত হিসেবে হিসেবে আখ্যায়িত করেন। তাঁর মতে, এ তত্ত্বে মিথ্যা বিশ্বাসকে অনুমোদন করেনি।


title: ওয়াকার হাসান

text: ওয়াকার হাসান (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: ওয়াকার হাসান

text: ওয়াকার হাসানের জন্ম ঢাকায়। তাঁর বাবার নাম এ এইচ এম হাবিবুল ইসলাম এবং মায়ের নাম শামসুন নাহার। তাঁর স্ত্রীর নাম মাহমুদা আক্তার। এ দম্পতির দুই মেয়ে ও এক ছেলে। ওয়াকার হাসান ১৯৭১ সালে রাজশাহী প্রকৌশল কলেজের প্রথম বর্ষের ছাত্র ছিলেন। মুক্তিযুদ্ধ শুরু হলে ঢাকা থেকে পালিয়ে ভারতে যান। সেখানে একটি শিবিরে প্রাথমিক প্রশিক্ষণ নেওয়ার সময় তিনি প্রথম বাংলাদেশ কমিশন্ড অফিসার্স ওয়ারফোর্সে যোগ দেন। প্রশিক্ষণ শেষে তাঁকে জেড ফোর্সের প্রথম বেঙ্গল রেজিমেন্টে অন্তর্ভুক্ত করা হয়। তিনি বৃহত্তর সিলেটের শ্রীমঙ্গল, পাট্রাখোলা, হোসনাবাদ, চারগ্রাম, এমসি কলেজসহ আরও কয়েকটি স্থানে যুদ্ধ করেন।


title: ওয়াকার হাসান

text: ১৯৭১ সালের ২৬ নভেম্বর সিলেট জেলার কানাইঘাট এলাকা। শীতের রাত এবং সময় তখন আনুমানিক সাড়ে চারটা বা পাঁচটা। চারদিকে সুমসাম নীরবতা। এমন সময় প্রচণ্ড গোলাগুলি শুরু। পাকিস্তান সেনাবাহিনীর ৩১ পাঞ্জাব রেজিমেন্ট অতর্কিতে আক্রমণ চালিয়েছে মুক্তিবাহিনীর প্রথম ইস্টবেঙ্গল রেজিমেন্টের ডেলটা কোম্পানির একাংশের ওপর। তাদের আক্রমণে মুক্তিবাহিনীর ডেলটা কোম্পানির ১১ নম্বর প্লাটুন প্রায় বিধ্বস্ত হয়ে গেল। এই প্লাটুনের নেতৃত্বে ছিলেন সুবেদার মুসা। তাঁর বাঁ দিকে কয়েক শ মিটার দূরে অবস্থানে ছিলেন ওয়াকার হাসান। তিনি ওয়্যারলেসে খবর পেয়ে ২৩-২৪ জন মুক্তিযোদ্ধাকে নিয়ে ঝোড়োগতিতে ১১ নম্বর প্লাটুনের অবস্থানে এসে পাকিস্তানিদের ওপর পাল্টা আক্রমণ চালালেন। তিনি তাঁর সহযোদ্ধাদের নিয়ে একেবারে পাকিস্তানিদের নাকের ডগার মধ্যে ঢুকে পড়েন। এ রকম অবস্থায় সম্মুখযুদ্ধ বা হাতাহাতি ছাড়া আর কোনো পথ খোলা থাকে না। শুরু হয় ভয়াবহ যুদ্ধ। কয়েক ঘণ্টা ধরে যুদ্ধ চলে। ওয়াকার হাসান ও তাঁর সহযোদ্ধাদের দুঃসাহসিকতা ও বীরত্বে পাকিস্তানিরা শেষ পর্যন্ত কোণঠাসা হয়ে পড়ে। যুদ্ধে পাকিস্তানি সেনারা যখন ব্যাপক হারে নিহত বা আহত হচ্ছিল, তখন তারা পালাতে থাকে। পালানোর সময় নিহত হয় ৩১ পাঞ্জাব রেজিমেন্টের মেজর সারওয়ার। সেদিনের এই যুদ্ধে ওয়াকার হাসান অসাধারণ নৈপুণ্য ও বীরত্ব প্রদর্শন করেন। পাঞ্জাব রেজিমেন্টের প্রায় ৮৮ জন সৈন্য যুদ্ধে নিহত এবং ২৬ জন বন্দী হয়। কানাইঘাটে ছিল পাকিস্তান সেনাবাহিনীর শক্ত একটি ঘাঁটি। ২৪-২৫ নভেম্বর সেখানে বিভিন্ন স্থানে অবস্থান নিয়েছিল প্রথম ইস্ট বেঙ্গল রেজিমেন্টের কয়েকটি কোম্পানির সমন্বয়ে গড়া মুক্তিবাহিনীর একটি বড় দল। মুক্তিবাহিনীর ডেলটা কোম্পানির ১২ নম্বর প্লাটুনের কমান্ডার ছিলেন ওয়াকার হাসান। কানাইঘাটের চারপাশে বেশ কয়েকটি গ্রাম—গৌরীপুর, বড় চাতাল, ডালিয়ার চর প্রভৃতি। উত্তর-পূর্বে আনন্দ বিল নামে একটি ছোট বিল। মাঝ দিয়ে বহমান সুরমা নদী। ২৪-২৫ নভেম্বরেও পাকিস্তানিরা গৌরীপুরে অতর্কিতে মুক্তিবাহিনীর আলফা কোম্পানির ওপর আক্রমণ চালিয়েছিল। তখন সেখানে ভয়াবহ যুদ্ধ সংঘটিত হয়।


title: এসপ্ল্যানেড মেট্রো স্টেশন

text: এসপ্ল্যানেড হল কলকাতা মেট্রোর একটি স্টেশন।


title: দলমাবাচ প্রাসাদ

text: দলমাবা’চ প্রাসাদ (; , )তুরস্কের ইস্তাম্বুল জেলার বে’সিকতা’স –এ অবস্থিত। যা বোসফোরাস স্ট্রেইটের ইউরোপিয়ান তীরবর্তী এলাকায় অবস্থিত। ধারনা করা হয় এই প্রাসাদ ১৮৫৩ সালে নির্মাণ করা হয়। এই প্রাসাদ ১৮৫৬-১৯২২ সাল পর্যন্ত অটোম্যান সাম্রাজ্যের প্রশাসনিক কেন্দ্র হিসেবে ব্যবহৃত হয়


title: দলমাবাচ প্রাসাদ

text: দলমাবা’চ প্রাসাদ তৎকালীন সাম্রাজ্যের ৩১তম সম্রাট সুলতান আব্দুলমেচিদ I আদেশে স্থাপন করা হয়। যা ১৮৪৩-১৮৫৬ এর মধ্যে স্থাপিত হয়। Hacı Said Ağa এই প্রাসাদ নির্মাণের প্রধান দায়িত্ব পালন করেন। যদিও এর স্থপতি থাকেন গ্যারাবেট বাল্যান, তার পুত্র Nigoğayos Balyan এবং Evanis Kalfa এই প্রাসাদ তৈরীতে ব্যয় হয় তৎকালীন পাচ মিলিয়ন অটোম্যান মেসিডিই স্বর্ণমুদ্রা যা বর্তমানে ৩৫ টন স্বর্নের সমান।


title: দলমাবাচ প্রাসাদ

text: এই প্রাসাদ মোট ১,১০,০০০ বর্গমিঃ এলাকা জুড়ে অবস্থিত।


title: দলমাবাচ প্রাসাদ

text: প্রাসাদটি তিনটি প্রধান ভাগে বিভক্ত।


title: দলমাবাচ প্রাসাদ

text: মূল প্রাসাদটির আয়তন ৪৫,০০০ বর্গমিঃ (১১.২ একর)। এই প্রাসাদে মোট ২৮৫ টি কক্ষ, ৪৬ টি হলরুম, ৬ টি রাজকীয় স্নানাগার (হামাম) এবং ৪৮ টি টয়লেট।


title: দলমাবাচ প্রাসাদ

text: এই প্রাসাদ দেখতে গেলে প্রথমেই মেধল হল পড়ে। এই হলরুম সমুদ্র ও তীরের সম্মুখভাগে অবস্থিত। এই রুমটি অটোম্যান সাম্রাজ্যের সভাকক্ষ হিসেবে ব্যবহৃত হত।


title: দলমাবাচ প্রাসাদ

text: মেধল হলের পরেই ডানদকে তৎকালীন রাজ্যের হিসাবরক্ষকদের হল অবস্থিত। এই রুমটি “"Tiled Room” হিসেবে পরিচিত। এই হলে প্রাসাদের সবচেয়ে বেশি সংখ্যক মূল্যবান পেইন্টিংস এই হলে রয়েছে, যা হলে হলের দেয়ালে শোভা বৃদ্ধি করেছে।


title: দলমাবাচ প্রাসাদ

text: মুস্তফা কামাল আতাতুর্ক স্বাধীন তুরস্কের স্থপতি ও প্রথম রাষ্ট্রপতি। তিনি এই প্রাসাদে তার জীবনের শেষ সময়গুলো কাটান চিকিৎসার জন্য। তিনি ১০ নভেম্বর, ১৯৩৮ সালে সকাল ৯.০৫ এ মৃত্যুবরন করেন। এবং তিনি যেই ঘরে থাকতেন, সেই ঘরেই তিনি মৃত্যুবরণ করেন। যা বর্তমানে যাদুঘরের একটি অংশ হিসেবে সংরক্ষিত। সে সময় পুরো প্রাসাদের সকল ঘড়ি ৯.০৫ এ বন্ধ করে দেওয়া হয়, যা আর চালু করা হয় নি। কিন্তু পরবর্তীতে নতুন ঘড়ি লাগানো হয়, পুরাতন ঘড়িগুলোর পাশাপাশি। তবে পুরাতন ঘড়িগুলো এখনো ৯.০৫ এ বন্ধ আছে।


title: দলমাবাচ প্রাসাদ

text: দলমাবা’চ প্রাসাদ যাদুঘরটি সরকারী ছুটির দিন (সোমবার ও বৃহস্পতি বার ব্যতিত) সকাল ৯.০০ থেকে বিকাল ৪.০০ পর্যন্ত দর্শনার্থীদের জন্য খোলা থাকে।


title: কাসের্তার প্রাসাদ

text: কাসের্তার প্রাসাদ (; , রেজ্জো দি কাসের্তা) দক্ষিণ ইতালীর ক্যাসের্তায় অবস্থিত একটি পুরাতন রাজকীয় বাসভবন যা নেপলসের রাজার জন্য নির্মাণ করা হয়েছিল। ১৮শ শতকে তৈরীর পর থেকেই এটি বিশ্বের সবচেয়ে বড় প্রাসাদ এবং ইউরোপের অন্যতম বড় ভবন হিসেবে পরিচিত। ১৯৯৭ সালে এটি ইউনেস্কো ঘোয়িত বিশ্ব ঐতিহ্য হিসেবে তালিকাভূক্ত।


title: চাঁদনি চক মেট্রো স্টেশন

text: চাঁদনি চক হল কলকাতা মেট্রোর একটি স্টেশন।


title: টেক-টু ইন্টারেক্টিভ

text: টেক-টু ইন্ট্যারাক্টিভ () যা সবাই টেক-টু হিসেবে যানে একটি বহুযাতিক ভিডিও গেম নির্মাতা, বিকাশকারী এবং পরিবেশক প্রতিষ্ঠান। যারা পুরো রকস্টার গেমস এবং ২কে গেমস্ এর মালিক। তাদের মূল সদরদফতর নিউ ইয়র্ক সিটিতে অবস্থিত হলেও আন্তর্জাতিক সদরদফতর যুক্তরাজ্যএর উইন্ডসরএ অবস্থিত। তাদের বিকাশ বিভাগ বিভিন্ন জায়গায় রয়েছে, স্যান ডিয়েগো, ভ্যানকুভার, টরোন্টো, নাভাটা, ক্যালিফোর্নিয়া। টেক-টু অনেক জনপ্রিয় গেমের প্রকাশক; যেমন: "গ্র্যান্ড থেফট অটো, মাফিয়া ২, মেক্স পেইন"; এবং খুব সম্প্রতি নির্মিত বায়ওস্বক।তারা ২কে গেমস্এর মালিক হওয়ায় ২কে স্পোর্টস পরিচালনা করে।


title: রামকুত্তা

text: রামকুত্তা ("Cuon alpinus"), এশীয় বুনো কুকুর, ভারতীয় বুনো কুকুর বা ঢোল কেনিডি (Canidae) পরিবারের অন্তর্গত এক প্রজাতির বন্য কুকুর। এদের আবাস দক্ষিণ এশিয়া ও দক্ষিণ-পূর্ব এশিয়ায়। প্রজাতিটি Cuon ("কুয়ন") গণভূক্ত একমাত্র জীবিত প্রজাতি। "Canis" ("কেনিস") গণভূক্ত সদস্যদের তুলনায় এদের পেষণ দাঁতের সংখ্যা কম ও স্তনবৃন্তের সংখ্যা বেশি।


title: রামকুত্তা

text: ক্রমান্বয়ে আবাসস্থল ধ্বংস, শিকার কমে যাওয়া, অন্যান্য শিকারী প্রাণীর সাথে প্রতিযোগিতা, নির্মূল প্রক্রিয়া, গৃহপালিত কুকুরবাহিত বিভিন্ন রোগের প্রকোপ প্রভৃতি কারণে এদের সংখ্যা আশঙ্কাজনক হারে কমে আসছে। সেজন্য আইইউসিএন রামকুত্তাকে বিপন্ন বলে ঘোষণা করেছে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।


title: রামকুত্তা

text: রামকুত্তা সামাজিক প্রাণী। অনেকগুলো সদস্য মিলে প্রায় গোত্রের মত বড় বড় দলে এরা বসবাস করে। শিকার ধরার সময় এসব দল আবার ছোট ছোট দলে বিভক্ত হয়ে যায়। মধ্যম আকারের তৃণভোজী প্রাণী এদের প্রধান খাদ্য। বহু সময় ধরে এরা শিকারকে তাড়া করে আর শিকার একসময় ক্লান্ত হয়ে গেলে দলবদ্ধভাবে ঘিরে ফেলে এবং শিকারের পেট চিরে মৃত্যু নিশ্চিত করে। শিকার করা প্রাণী এদের ছানাদের আগে খেতে দেয়, পরে নিজেরা খায়, যেটা অন্যসব সামাজিক কেনিডদের চেয়ে ব্যতিক্রম। মানুষকে ভয় পেলেও রামকুত্তা বন্য শুকর, বুনো মহিষ বা বাঘের মত বড় বড় প্রাণী আক্রমণ করতে ভয় পায় না।


title: সেন্ট্রাল মেট্রো স্টেশন

text: সেন্ট্রাল হল কলকাতা মেট্রোর একটি স্টেশন। এই স্টেশনটি বিপিনবিহারী গাঙ্গুলি স্ট্রিট ও চিত্তরঞ্জন অ্যাভিনিউ-এর সংযোগস্থলে অবস্থিত।


title: মহাত্মা গান্ধী রোড মেট্রো স্টেশন

text: মহাত্মা গান্ধী রোড হল কলকাতা মেট্রোর একটি স্টেশন। এই স্টেশনটি চিত্তরঞ্জন অ্যাভিনিউ ও মহাত্মা গান্ধী রোডের সংযোগস্থলের কাছে মহাজাতি সদনের পাশে অবস্থিত। কলেজ স্ট্রিট বইপাড়া, কলকাতা বিশ্ববিদ্যালয়, প্রেসিডেন্সি বিশ্ববিদ্যালয়, হিন্দু স্কুল, বিদ্যাসাগর কলেজ, কলেজ স্কোয়ার, ঠনঠনিয়া কালীবাড়ি, নাখোদা মসজিদ ইত্যাদি বহু ঐতিহাসিক দর্শনীয় স্থান এই স্টেশনের নিকটবর্তী।


title: গাউচো

text: গাউচো () দক্ষিণ আমেরিকার বিশেষ কিছু অঞ্চলে বসবাসকারী অধিবাসীদের সাধারণ নাম। মহাদেশটির পাম্পাস, গ্রান চাকো ও পাতাগোনিয়ান তৃণভূমিতে এরা ছড়িয়ে ছিটিয়ে রয়েছে। আর্জেন্টিনার কিছু অংশ, ব্রাজিলের দক্ষিণে রিও গ্রান্দে দো সুল, উরুগুয়ে, প্যারাগুয়ে, দক্ষিণ ও পূর্ব বলিভিয়া এবং দক্ষিণ চিলিতে এদের বসবাস। এছাড়া ব্রাজিলের "রিও গ্রান্দে দো সুল" অঞ্চলে বসবাসকারী অধিবাসীদের জাতিগতভাবে গাউচো নামে ডাকা হয়।


title: গাউচো

text: উত্তর আমেরিকার কাউবয় (স্প্যানিশ "ভাকেরো") আর দক্ষিণ আমেরিকার গাউচো একই বস্তু। এছাড়া চিলির "উয়াসো" ("huaso"), কিউবার "গুয়াখিরো" ("guajiro"), ভেনিজুয়েলা আর কলম্বিয়ার "ইয়ানেরো" ("llanero") বা মেক্সিকোর "চাররো"-এর ("charro") সাথে এদের সাদৃশ্য রয়েছে। কাউবয়ের মতোই গাউচোদের প্রভাব এখনকার চেয়ে ঊনবিংশ শতাব্দীতে বেশ প্রবল ছিল। চাষাবাদ, বিশাল সব "এস্তানসিয়ায়" পশুপালন আর শিকার ছিল এদের প্রধান জীবিকা।


title: গাউচো

text: গাউচো নামটির উদ্ভব নিয়ে যথেষ্ঠ বিতর্কের অবকাশ রয়েছে। সম্ভবত এটি মাপুচে শব্দ "কাউচু" ("cauchu", ভবঘুরে) অথবা কেচুয়া শব্দ "উয়াচো" ("huachu", পিতৃমাতৃহীন) থেকে উদ্ভূত হয়েছে। ১৮১৬ সালে আর্জেন্টিনার স্বাধীনতা ঘোষণার সময় শব্দটির প্রথম ব্যবহার দেখা যায়।


title: গিরিশ পার্ক মেট্রো স্টেশন

text: গিরিশ পার্ক হল কলকাতা মেট্রোর একটি স্টেশন।


title: শোভাবাজার সুতানুটি মেট্রো স্টেশন

text: শোভাবাজার সুতানুটি (আগেকার নাম: শোভাবাজার) হল কলকাতা মেট্রোর একটি স্টেশন। এটি উত্তর কলকাতার শোভাবাজার অঞ্চলে অবস্থিত। স্টেশনটির আগেকার নাম ছিল "শোভাবাজার মেট্রো স্টেশন"। শোভাবাজার অঞ্চলটি অতীতে কলকাতার তিনটি আদি গ্রামের অন্যতম সুতানুটির অংশ ছিল। সেই জন্য পরে "সুতানুটি" নামটি মেট্রো স্টেশনের নামের সঙ্গে যুক্ত করা হয়। কুমারটুলি পটুয়াপাড়া, স্টার থিয়েটার, হাতিবাগান বাজার ইত্যাদি কলকাতার কয়েকটি ঐতিহাসিক স্থান এই স্টেশনের কাছে অবস্থিত।


title: বেলগাছিয়া মেট্রো স্টেশন

text: বেলগাছিয়া হল কলকাতা মেট্রোর একটি স্টেশন। এটি উত্তর কলকাতার বেলগাছিয়া অঞ্চলে অবস্থিত। এটিই কলকাতা মেট্রোর লাইন ১-এর উত্তরদিকের সর্বশেষ ভূগর্ভস্থ স্টেশন।


title: শ্যামবাজার মেট্রো স্টেশন

text: শ্যামবাজার হল কলকাতা মেট্রোর একটি স্টেশন। এটি উত্তর কলকাতার শ্যামবাজার অঞ্চলে অবস্থিত। শ্যামবাজার ও বাগবাজার অঞ্চলদুটিকে এই স্টেশন মেট্রো পরিষেবা দিয়ে থাকে। রাধাগোবিন্দ কর হাসপাতাল, জয়কালী মন্দির, শ্যামবাজার পাঁচমাথার মোড়ের নেতাজি মূর্তি, গিরিশ মঞ্চ, গিরিশ ঘোষের বাসভবন, বাগবাজার মঠ ও "উদ্বোধন" পত্রিকার কার্যালয়, বলরাম মন্দির, রামকৃষ্ণ সারদা মিশন ভগিনী নিবেদিতা বালিকা বিদ্যালয় ও ভগিনী নিবেদিতার বাড়ি এই স্টেশনের কাছে অবস্থিত।


title: রক্সি সিনেমা

text: রক্সি সিনেমা হল কলকাতার এসপ্ল্যানেড অঞ্চলে অবস্থিত একটি সিঙ্গল স্ক্রিন সিনেমা হল।


title: রক্সি সিনেমা

text: রক্সি সিনেমা হল স্থাপিত হয়েছিল একটি অপেরা হাউস হিসেবে। ১৯৪০-এর দশকের গোড়ার দিকে এই অপেরা হাউসটিকে সিনেমা হলে রূপান্তরিত করা হয়। হলটিতে একটি উঁচু ব্যানিস্টার ছিল। তবে সিনেমা হলে রূপান্তরিত করার সময় স্টেজ উচ্চতা হ্রাস করে দেওয়া হয়। ১৯৪১ সালে এই হলে প্রথম যে চলচ্চিত্রটি প্রদর্শিত হয়, সেটি ছিল অশোক কুমার অভিনীত "নয়া সংসার"। অশোক কুমার অভিনীত "কিসমত" ছবিটি দেখতে নেতাজি সুভাষচন্দ্র বসু এই হলে এসেছিলেন। ওই ছবিটি রক্সিতে ১০৮ সপ্তাহ চলেছিল।


title: রক্সি সিনেমা

text: ২০০৫ সালে হলের মালিকপক্ষের পক্ষ থেকে হলটি সংস্কার করা হয়। ২০১১ সালে কলকাতা পৌরসংস্থা রাজস্ব বাকি রাখার জন্য এই হল দখল করে নেয়।


title: রক্সি সিনেমা

text: ২০১২ সালের জুলাই মাসের অবস্থা অনুসারে, বেঙ্গল প্রোপার্টিজ প্রাইভেট লিমিটেড এই হলের মালিক। হলটি বর্তমানে চালু আছে। হলে এসি টাওয়ার, ডলবি ডিজিটাল সাউন্ড ও ২কে প্রোজেকশন সিলভার স্ক্রিনের সুবিধা পাওয়া যায়। হলের আসন সংখ্যা ৭৩০।


title: হাজিয়া সোফিয়া

text: হাজিয়া সোফিয়া (, "পবিত্র জ্ঞান"; বা "Sancta Sapientia"; ) মধ্যযুগের রোম স্রামাজ্যের সাবেক রাজধানী ইস্তাম্বুলের (বর্তমান তুরস্ক) প্রাণকেন্দ্রে অবস্থিত একটি মসজিদ যেটি আদিতে গির্জা হিসাবে প্রতিষ্ঠিত হয়েছিল।।


title: হাজিয়া সোফিয়া

text:
এটি স্থাপন করা হয়েছিল মূলত অর্থোডক্স গির্জা হিসেবে। এই স্থাপনাটি অর্থোডক্স গির্জা হিসেবে স্থাপনের পর থেকে ১২০৪ খ্রিস্টাব্দ পর্যন্ত ব্যবহার করা হয়। এর এটিকে ক্যাথলি গির্জায় রুপান্তর করা হয় ১২০৪ খ্রিস্টাব্দে, যা ১২৬১ সাল পর্যন্ত ব্যবহৃত হয়। তারপর এটি পুনরায় অর্থোডক্স গির্জায় রূপান্তর করা হয়, যার মেয়াদকাল ১২৬১-১৪৫৩ সাল পর্যন্ত। কিন্তু এর পর মানে পঞ্চদশ শতাব্দীর মাঝামাঝি তুরস্ক মুসলিম সাম্রাজ্যের অন্তর্ভুক্ত হয়। ফলে এই স্থাপনাটিকে মসজিদে রুপান্তর করা হয়। যার নতুন নামকরণ হয় "ইম্পিরিয়াল মসজিদ", যা প্রায় ৫০০ বছর স্থায়ী হয়।
বর্তমানে তুরস্কের প্রধান মসজিদ সুলতান আহমেদ মসজিদ, যা "ব্লু মসজিদ" নামে পরিচিত। যা স্থাপিত হয় ১৬১৬ সালে। কিন্তু এই মসজিদ স্থাপনের পূর্বে "ইম্পিরিয়াল মসজিদ" -ই ছিল তুরস্কের প্রধান মসজিদ।


title: হাজিয়া সোফিয়া

text: এরপর এই স্থাপনাটি ১৯৩৫ সালে আধুনিক তুরস্কের স্থপতি ও স্বাধীন তুরস্কের প্রথম রাষ্ট্রপতি "মুস্তফা কামাল আতার্তুক" যাদুঘরে রূপান্তর করেন। যা বর্তমানেও বিদ্যমান।


title: হাজিয়া সোফিয়া

text: মসজিদে রূপান্তরের পর এর দেয়ালে মার্বেল পাথরে অঙ্কিত যীশু খ্রিস্টের অনেক গুলো ছবি সিমেন্ট দিয়ে মুছে দেওয়া হয়। ছবিগুলো প্রায় ৫০০ বছরের জন্য সিমেন্টের নিমে চাপা পড়ে। কিন্তু এই স্থাপনাটিকে যাদুঘরে রূপান্তরের পর ছবিগুলো পুনরুদ্ধার করা হয়। ফলে যীশুখ্রিস্টের ছবিগুলো অনেকটা অস্পষ্ট হয়ে যায়। কিন্তু পরবর্তীতে অঙ্কিত "আল্লাহু ও মুহাম্মদ (সঃ)" এর আরবিতে অঙ্কিত মার্বেল পাথরও এর পাশাপাশি সংরক্ষিত হয়। তাই এই নামগুলোর পাথর অনেক বেশি উজ্জ্বল থাকে।


title: হাজিয়া সোফিয়া

text:
এরপর থেকে এই স্থাপনায় নতুন নিয়ম প্রবর্তন হয়। প্রধান নিয়মটি হল।
"এই স্থাপনার মূল অংশ বা হলরুম ধর্মীয় কাজে ব্যবহার করা আইনত দন্ডনীয় অপরাধ, সেটি মুসলিম অথবা খ্রিস্টান ধর্ম উভয়ের জন্য প্রযোজ্য। কিন্তু এই স্থাপনার উভয় ধর্মের জন্য আলাদা সংরক্ষিত জায়গা রয়েছে। অর্থাৎ এই কমপ্লেক্ষটিতে একটি মসজিদ ও একটি গির্জা নির্মাণ করা হয়। যা শুধুমাত্র যাদুঘরের কর্মচারী কর্মকর্তাদের জন্য সংরক্ষিত।"


title: হাজিয়া সোফিয়া

text: ৩১ মার্চ ,২০১৮, তুরস্কের প্রধানমন্ত্রী রিসেপ তায়িপ এরদোয়ান কুরআন তিলাওয়াত করে মুহামেত সহ হাজিয়া সোফিয়ার জন্য করা সকলের রহুের মাগফেরাতে মোনাজাত করেন।


title: হাজিয়া সোফিয়া

text: এই জাদুঘর রবিবার-বৃহস্পতিবার সকাল ৯.৩০ থেকে বিকাল ৪.৩০ পর্যন্ত খোলা থাকে। এর প্রবেশ মূল্য ২৫ তুর্কি লিরা (প্রায় ৳১,০০০)। এটি তুরস্কের সবচেয়ে বেশি পর্যটক ভ্রমণশীল স্থান।


title: স্টার থিয়েটার

text: স্টার থিয়েটার হল কলকাতার একটি নাট্যমঞ্চ। এটি ১৮৮৩ সালে স্থাপিত হয়েছিল। স্টার থিয়েটার প্রথমে বিডন স্ট্রিটে অবস্থিত ছিল পরে এটি কর্নওয়ালিশ স্ট্রিটে (অধুনা বিধান সরণি) স্থানান্তরিত হয়। স্টার থিয়েটার ভবনটি উত্তর কলকাতার হাতিবাগান অঞ্চলে অরবিন্দ সরণি ও বিধান সরণির সংযোগস্থলের কাছে অবস্থিত। শোভাবাজার সুতানুটি মেট্রো স্টেশন এই থিয়েটারের নিকটবর্তী মেট্রো স্টেশন। স্টার ও মিনার্ভা থিয়েটার হল কলকাতার দুটি সবচেয়ে পুরনো বাণিজ্যিক নাট্যমঞ্চ। স্টার, মিনার্ভা ও ক্লাসিক থিয়েটারে হীরালাল সেন নির্মিত প্রথম চলচ্চিত্র প্রদর্শিত হয়। স্টার থিয়েটার ভবনটি কলকাতার একটি ঐতিহ্যবাহী ভবন। ১৯৯০-এর দশকে একটি অগ্নিকাণ্ডে এই ভবনটি ভষ্মীভূত হয়েছিল। ২০০০-এর দশকে কলকাতা পৌরসংস্থা বাড়িটি সারিয়ে আবার নাট্যমঞ্চটি চালু করে। বর্তমানে স্টার থিয়েটারের সম্মুখভাগটি পুরনো স্থাপত্যশৈলী অনুসারে নির্মিত হলেও, ভিতরের অংশটি আধুনিক। এখানে নাটক মঞ্চস্থ হওয়ার পাশাপাশি চলচ্চিত্রও প্রদর্শিত হয়। ডিসেম্বর ও জানুয়ারি মাসে এই হলে নাটক বেশি সংখ্যায় মঞ্চস্থ করা হয়। স্টার থিয়েটারের নিচে একটি ভূগর্ভস্থ গাড়ি পার্ক করার জায়গা বানানো হয়েছে।


title: স্টার থিয়েটার

text: এই নাট্যমঞ্চটি স্থাপনে বিশিষ্ট নাট্য অভিনেত্রী বিনোদিনী দাসীর নাম বিশেষভাবে স্বীকৃত হয়। নাট্যকার ও অভিনেতা গিরিশচন্দ্র ঘোষ ১৮৮০-এর দশকে এই মঞ্চে অনেকগুলি নাটক প্রযোজনা ও মঞ্চস্থ করেছিলেন। ঈশ্বরচন্দ্র বিদ্যাসাগর, রামকৃষ্ণ পরমহংস ও রবীন্দ্রনাথ ঠাকুর এই মঞ্চে নাট্যাভিনয় দেখতে এসেছিলেন। ২০১২ সালে এই ঐতিহাসিক ভবনটিকে তাই সরকারি সংস্থার হাতে তুলে দেওয়া হয়।


title: পিপুল

text: পিপুল ("Piper longum"), ("Pippali") যাকে কখনো কখনো ভারতীয় পিপুল নামে ডাকা হয়, এক প্রকার সপুষ্পক উদ্ভিদ। এটি Piperaceae গোত্রের একটি লতাজাতীয় ভেষজ উদ্ভিদ যা ফলের জন্য চাষ করা হয়।


title: পিপুল

text: পিপুল ফল শুকিয়ে মসলা হিসেবে ব্যবহার করা হয়। পপি বীজের সমান আকৃতির অসংখ্য পিপুল ফল একটি সংযুক্ত দন্ডে অবস্থান করে। এর অপর একটি প্রজাতি "Piper retrofractum" ইন্দোনেশিয়ার জাভা দ্বীপাঞ্চলে দেখা যায়।


title: পিপুল

text: পিপুল সম্পর্কে প্রথম জানা যায় প্রাচীন ভারতীয় আয়ূর্বেদ শাস্ত্রের পুস্তকে, যেখানে এর ঔষধি ও খাদ্যগুণ সম্পর্কে বিস্তারিত আলোচনা করা হয়েছে। এটি খ্রিস্টের জন্মের ৬ষ্ঠ বা ৫ম শতক পূর্বে গ্রীসে পরিচিতি লাভ করে, যদিও হিপোক্রেটিস এটিকে মসলা অপেক্ষা ঔষধি গুণের জন্যই অধিক গুরুত্ব দিয়েছেন।


title: পিপুল

text: বর্তমানকালে ইউরোপীয় রন্ধন কার্যে এর ব্যবহার দুর্লভ হলেও ভারতে সব্জি রান্নায়, উত্তর আমেরিকার মসলা মিশ্রণে এবং ইন্দোনেশিয়ান ও মালয়শিয়ান রান্নায় এর বহুল ব্যবহার রয়েছে। ভারতে মুদি দোকানে এটি "পিপালি" নামে প্রায়শ:ই কিনতে পাওয়া যায়।


title: শিশির মঞ্চ

text: শিশির মঞ্চ হল কলকাতার একটি প্রেক্ষাগৃহ। এই প্রেক্ষাগৃহটি বাংলা নাটক মঞ্চায়নের জন্য নিয়মিতভাবে ব্যবহৃত হয়। এটি রবীন্দ্রসদন ও নন্দনের পাশে অবস্থিত। মঞ্চটি বিশিষ্ট বাঙালি নাট্যাভিনেতা শিশিরকুমার ভাদুড়ির নামে নামাঙ্কিত। মঞ্চটি ১৯৭৮ সালে প্রতিষ্ঠিত হয়।


title: শিশির মঞ্চ

text: শিশির মন্দ পশ্চিমবঙ্গ সরকারের তথ্য ও সংস্কৃতি বিভাগের মালিকানাধীন। পূর্ত বিভাগ এর রক্ষণাবেক্ষণ করে থাকে।


title: মারিয়া গ্যাব্রিয়েলা ইসলার

text: মারিয়া গ্যাব্রিয়েলা ইসলার (; জন্ম: ২১ এপ্রিল, ১৯৮৮) কারাবোবো এলাকার ভ্যালেন্সিয়ায় জন্মগ্রহণকারী ভেনেজুয়েলা’র ফ্যাশন মডেল ও সুন্দরী প্রতিযোগী। তিনি ২০১২ সালের মিস ভেনেজুয়েলা ও ২০১৩ সালের মিস ইউনিভার্স সুন্দরী প্রতিযোগিতায় জয়লাভ করেন। এছাড়াও, ঐ প্রতিযোগিতাগুলোর পূর্বে ২০১২ সালের মিস গুয়ারিকো প্রতিযোগিতায়ও মুকুটধারী হন।


title: মারিয়া গ্যাব্রিয়েলা ইসলার

text: বর্তমান মিস ইউনিভার্স পদবী ধারণকারী গ্যাব্রিয়েলা ইসলার রাশিয়ার মস্কোতে ৯ নভেম্বর, ২০১৩ তারিখে মিস ইউনিভার্স সংস্থা কর্তৃক সাংবার্ষিকভিত্তিতে আয়োজিত এ প্রতিযোগিতায় সাবেক মিস ইউনিভার্স অলিভিয়া কালপো’র কাছ থেকে এ মুকুট লাভ করেন। ৬ বৎসরের মধ্যে তিনি ভেনেজুয়েলার তৃতীয় সুন্দরী হিসেবে এ সৌভাগ্য অর্জন করেছেন।


title: মারিয়া গ্যাব্রিয়েলা ইসলার

text: ইসলার ভ্যালেন্সিয়ায় জন্মগ্রহণ করলেও শৈশবকাল থেকেই তিনি মারাকে এলাকায় বসবাস করছেন। সেখানেই তিনি পড়াশোনা করেন। ব্যবস্থাপনা ও মার্কেটিংয়ে স্নাতক ডিগ্রী অর্জন করেছেন তিনি।


title: মারিয়া গ্যাব্রিয়েলা ইসলার

text: উচ্চতার অধিকারী ইসলার ভেনেজুয়েলার রাজধানী কারাকাসে অনুষ্ঠিত ২০১২ সালের জাতীয় সুন্দরী প্রতিযোগিতা মিস ভেনেজুয়েলায় অংশগ্রহণ করেন। ৩০ আগস্ট, ২০১২ তারিখে অনুষ্ঠিত এ প্রতিযোগিতায় তিনি বিজয়ী হন। মিস এলিগেন্স পুরস্কার প্রাপ্তির সাথে গুয়ারিকো’র নবম মিস ভেনেজুয়েলা বিজয়ী হন। এরফলে তিনি ভেনেজুযেলার পক্ষ থেকে ২০১৩ সালের মিস ইউনিভার্স প্রতিযোগিতায় অংশগ্রহণের সুযোগ পান। এছাড়াও মিস গুয়ারিকো প্রতিযোগিতার ২৪ প্রতিযোগীর অন্যতম হিসেবে শিরোপা লাভ করেন তিনি।


title: মারিয়া গ্যাব্রিয়েলা ইসলার

text: ৯ নভেম্বর, ২০১৩ তারিখে রাশিয়ার মস্কোতে মিস ইউনিভার্স প্রতিযোগিতা অনুষ্ঠিত হয়। এতে তিনি প্রতিযোগিতায় অবতীর্ণ হন ও মিস ইউনিভার্সের মুকুট লাভ করেন। মুকুট লাভের মাধ্যমে প্রতিযোগিতার ইতিহাসে সপ্তম ভেনেজুয়েলীয় হিসেবে ইসলার নিজের অবস্থান গড়েন ও দ্বিতীয় সর্বোচ্চ শিরোপাধারী দেশের সুন্দরী হিসেবে জায়গা করেন নেন। ইসলারের এ জয়টি ২০০৮ সালের পর তৃতীয় শিরোপা হিসেবে বিবেচিত হয়েছে।


title: গ্র্যান্ড থেফট অটো (সিরিজ)

text: গ্র্যান্ড থেফট অটো (), যার সংক্ষিপ্ত রূপ জিটিএ, একটি ব্রিটিশ ভিডিও গেম সিরিজ যা ডেভিড জনস এবং মাইক ডেইলি দ্বারা নির্মিত, পরে দুই ভাই স্যাম এবং ড্যান হাউসার এবং যাখ্রি ক্লার্ক। এটি মূলত রকস্টার নর্থ (পূর্বের ডিএমএ ডিজাইন) দ্বারা ডেভেলপড এবং রকস্টার গেমস দ্বারা প্রকাশিত। এই সিরিজের নাম গ্র্যান্ড থেফট অটো রাখার কারণ গ্র্যান্ড থেফট অটো অপরাধ, যা মূলত যানবাহন সংক্রান্ত অপরাধকে নিয়ে।


title: গ্র্যান্ড থেফট অটো (সিরিজ)

text: এই সিরিজের শহরগুলো মূলত আমেরিকার শহরগুলোকে আদর্শ করেই বানানো হয়েছে। যেমন ভাইস সিটি, লিবার্টি সিটি, স্যান এন্ড্রিয়াস; "মায়ামি, নিউ ইয়র্ক" এবং "ক্যালিফোর্নিয়াকে" আদর্শ ভেবে করা হয়েছে। আগে এই তিনটি কল্পিত শহরকে কেন্দ্র করেই গেম নির্মাণ করা হত। কিন্তু বর্তমানে নতুন গেমগুলো একটিকে কেন্দ্র করেই করা হয়, যা প্রত্যন্ত এলাকা। বর্তমানে গেমগুলো মুক্ত চেতনাকে কেন্দ্র করে তৈরি হয় যেখানে খেলোয়াড়েরা নিজেদের মত করে গেম সাজাতে পারে। এই গেমে সাধারণত হাস্যরসের মাধ্যমে আমেরিকার সংস্কৃতিকে তুলে ধরা হয়, কিন্তু এটি গেমের ভিতরের প্রাপ্তবয়স্কদের অস্বাভাবিকতা এবং উগ্র মানসিকতা ধারণ করার জন্য বিতর্কিত। এই গেমে দেখান হয় কিভাবে একজন অপরাধী খারাপ কাজের মাধ্যমে মর্যাদার সাথে অপরাধ জগতে প্রধান চরিত্রে অভির্ভূত হয় । যে তার নেতা এবং অপরাধী সহকর্মীদের সাথে বা দলের সাথে বিশ্বাসঘাতকতা করে এবং অপরাধীদের সবকিছুর অধিষ্ঠাতা বনে যায়।


title: গ্র্যান্ড থেফট অটো (সিরিজ)

text: ভিডিও গেম ডেভেলপার ডিএমএ ডিজাইন প্রথম ১৯৯৭ সালে শুরু করে। এই সিরিজের তৃতীয় গেমের নাম ছিল "গ্র্যান্ড থেফট অটো ৩" যা ব্যাপকভাবে প্রশংসিত হয় কারণ তারা থ্রীডি সেটিংস গেমে সংযোজন করে। অনেক বিখ্যাত গায়ক এবং অভিনেতা এই সিরিজে কণ্ঠ দেন। এটি এখন পর্যন্ত জনপ্রিয়তা এবং বাণিজ্যিক উভয় দিক থেকেই সবচেয়ে সফল ভিডিও গেম, ২০১৩র সেপ্টেম্বর পর্যন্ত ১৫ কোটি ইউনিট গ্র্যান্ড থেফট অটো বিক্রি হয়েছে।


title: গ্র্যান্ড থেফট অটো (সিরিজ)

text: ১৯৯৫ সালে রাসেল কে, স্টিভ হেমন্ড, ডেভিড জোনস এবং মাইক ডেইলি এই চার বন্ধু মিলে গেমটি তৈরি করেন। ডেভিড জোনস ছিলেন একজন কম্পিউটার প্রোগ্রামার এবং তার নিজস্ব একটি ভিডিও গেমস তৈরির প্রতিষ্ঠান ছিল। তারা গেমসটির প্রধান চরিত্র হিসেবে একজন পুলিশ কর্মকর্তাকে রাখতে চেয়েছিলেন। তারা একদিন যখন রাস্তা দিয়ে হেঁটে যাচ্ছিলেন তখন খেয়াল করেন একটি দোকানের ভেতরে কিছু গ্যাংস্টার দোকানের মালিককে চাঁদা না দেওয়ার জন্য মারছে। হঠাৎ করে ঘটনাস্থলে পুলিশ আসলে গ্যাংস্টারা পালিয়ে যায় এবং পুলিশ তাদের চেষ্টা করেও ধরতে সক্ষম হয় না। ডেভিড জোনস এবং মাইক ডেইলিকে প্রত্যক্ষদর্শী হিসেবে জিজ্ঞাসাবাদ করা হয়। তারা তাদের কর্মস্থলে ফিরে আসলে তারা বুঝতে পারেন কেন্দ্রীয় চরিত্র হিসেবে পুলিশের বদলে গ্যাংস্টার রাখবেন। এতে গেমস এর আকর্ষণীয়তা বাড়বে। এছাড়াও পুলিশ হয়ে ভিলেনের পেছনে ঘোরার চেয়ে ভিলেন হয়ে পুলিশকে পেছনে ঘোরানোতে বেশি মজা পাওয়া যাবে।


title: মহাজাতি সদন

text: মহাজাতি সদন হল কলকাতার একটি প্রেক্ষাগৃহ। এটি মধ্য কলকাতায় মহাত্মা গান্ধী রোড মেট্রো স্টেশনের পাশে অবস্থিত। এই প্রেক্ষাগৃহে নিয়মিতভাবে বাংলা নাটক মঞ্চস্থ হয়। এর সেমিনার হলে সেমিনার আয়োজিত হয়। মহাজাতি সদন ভারতের স্বাধীনতা আন্দোলনের সঙ্গে বিশেষভাবে যুক্ত। এই প্রেক্ষাগৃহের নামকরণ করেছিলেন রবীন্দ্রনাথ ঠাকুর।


title: মহাজাতি সদন

text: ১৯৩৭ সালের মে মাসে সুভাষচন্দ্র বসু ও তাঁর বন্ধু অ্যাডভোকেড নৃপেন্দ্রচন্দ্র মিত্র সুভাষচন্দ্রের এলগিন রোডের বাড়িতে স্থানীয় যুবকদের একটি সভা ডেকেছিলেন। এই সভায় সুভাষচন্দ্র কলকাতার নাগরিকদের সভাসমিতি ডাকার উপযুক্ত একটি বড়ো প্রেক্ষাগৃহ স্থাপনের ইচ্ছার কথা প্রকাশ করেন। এর কিছুদিন পর সুভাষচন্দ্র মধ্য কলকাতায় সেন্ট্রাল অ্যাভিনিউ (অধুনা চিত্তরঞ্জন অ্যাভিনিউ) ও হ্যারিসন রোডের (অধুনা মহাত্মা গান্ধী রোড) সংযোগস্থলের কাছে কলকাতা পৌরসংস্থার ৩৮ কাঠা জমির সন্ধান পান। এই স্থানটিই সুভাষচন্দ্র প্রস্তাবিত প্রেক্ষাগৃহ নির্মাণের জন্য নির্বাচন করেন। তাঁর আবেদনে পৌরসংস্থা ১ টাকা লিজে জমিটি সুভাষচন্দ্রকে দিয়ে দেয়।


title: মহাজাতি সদন

text: সুভাষচন্দ্র প্রস্তাবিত প্রেক্ষাগৃহের নামকরণের জন্য অনুরোধ করেন রবীন্দ্রনাথ ঠাকুরকে। রবীন্দ্রনাথ প্রেক্ষাগৃহের নামকরণ করেন "মহাজাতি সদন"। শান্তিনিকেতনের বিশিষ্ট স্থপতি সুরেন্দ্রনাথ কর মহাজাতি সদনের নকশা তৈরির দায়িত্ব পান। সুভাষচন্দ্র রবীন্দ্রনাথকেই এই প্রেক্ষাগৃহের ভিত্তিপ্রস্তর স্থাপনের অনুরোধ জানান।


title: মহাজাতি সদন

text: ১৯৩৯ সালের ১৯ অগস্ট সুভাষচন্দ্র, বিধানচন্দ্র রায় প্রমুখ কয়েকজন বিশিষ্ট ব্যক্তিত্বের উপস্থিতিতে রবীন্দ্রনাথ মহাজাতি সদনের ভিত্তিপ্রস্তর স্থাপন করেছিলেন। ভিত্তিপ্রস্তর স্থাপন অনুষ্ঠানে রবীন্দ্রনাথ বলেছিলেন:


title: মহাজাতি সদন

text: ১৯৪১ সালে সুভাষচন্দ্র বসু দেশত্যাগ করলে মহাজাতি সদন নির্মাণের কাজ বন্ধ হয়ে যায়। এই সময় ব্রিটিশ সরকার তাঁকে ফেরার ঘোষণা করে এবং তাঁর নামে থাকা মহাজাতি সদনের জমিখণ্ডটির লিজ বাতিল করে দেয়। সুভাষচন্দ্রের দাদা শরৎচন্দ্র বসু ও নৃপেন্দ্রচন্দ্র মিত্র সরকারের এই সিদ্ধান্তের বিরুদ্ধে আদালতে আপিল করেন। আদালতের রায় লিজ বাতিল বেআইনি ঘোষিত হয়।


title: মহাজাতি সদন

text:
১৯৪৭ সালে ভারত স্বাধীন হয়। ১৯৪৮ সালে পশ্চিমবঙ্গ বিধানসভায় "মহাজাতি সদন বিল" পাস হয়। এরপর তদনীন্তন মুখ্যমন্ত্রী বিধানচন্দ্র রায় মহাজাতি সদন নির্মাণের কাজ শুরু করেন। ১৯৫৮ সালের ১৯ অগস্ট তিনিই মহাজাতি সদনের দ্বারোদ্ঘাটন করেছিলেন। উদ্বোধনী ভাষণে তিনি বলেছিলেন,
মহাজাতি সদনের মূল ভবনটি চারতলা। এই বাড়ির মাঝখানে ১৩০০ আসনবিশিষ্ট একটি প্রেক্ষাগৃহ রয়েছে। প্রেক্ষাগৃহের চারপাশেকয়েকটি হলে স্থায়ী প্রদর্শনীর ব্যবস্থা আছে। মহাজাতি সদনের মধ্যে ৫৫০ ভারতীয় স্বাধীনতা সংগ্রামীর আড়াই ফুট বাই দুই ফুট সাইজের তৈলচিত্র আছে। একতলায় মঞ্চের ডান পাশে একটি বড়ো হলে ভারতের স্বাধীনতা আন্দোলন নিয়ে একটি স্থায়ী প্রদর্শনীর ব্যবস্থা করা হয়েছে। দোতলায় আরেকটি বড়ো হলে পশ্চিমবঙ্গ সরকারের তথ্য ও সংস্কৃতি বিভাগের পক্ষ থেকে স্বাধীনতা সংগ্রামের ২০৪টি সাদা-কালো আলোকচিত্রের একটি বিশেষ স্থায়ী প্রদর্শনী আছে। তিন তলায় আরেকটি বিশাল হলে আছে ৭২টি সাদা-কালো আলোকচিত্রের বিশেষ স্থায়ী প্রদর্শনী। এই প্রদর্শনীটির বিষয়বস্তু হল "নেতাজি সুভাষচন্দ্র বসুর জীবন ও সংগ্রাম"। এছাড়া মহাজাতি সদনের মূল প্রেক্ষাগৃহের প্রবেশপথের দুধারে রবীন্দ্রনাথ ঠাকুর ও সুভাষচন্দ্র বসুর দুটি আবক্ষ মূর্তি রয়েছে। সদনের চারতলায় ১০০ আসনবিশিষ্ট একটি সভাকক্ষ আছে।


title: মহাজাতি সদন

text: মহাজাতি সদন প্রতিষ্ঠার সময় থেকেই সদনে ভারতের স্বাধীনতা আন্দোলন-সংক্রান্ত একটি গ্রন্থাগার ছিল। ১৯৬২ সালে প্রাক্তন মুখ্যমন্ত্রী বিধানচন্দ্র রায়ের মৃত্যুর পর তাঁর পরিবারের পক্ষ থেকে তাঁর ব্যক্তিগত সংগ্রহের বইগুলি এই গ্রন্থাগারে দান করা হয়। এরপরই তৎকালীন অছি পরিষদ এই গ্রন্থাগারের নাম রাখেন "মহাজাতি সদন বিধানচন্দ্র গ্রন্থাগার"। মহাজাতি সদন সংলগ্ন একটি তিনতলা বাড়িতে এই গ্রন্থাগারটি চালু আছে। পূরণ চাঁদ লাহা তাঁর সংগ্রহের পুরনো বাংলা পত্রপত্রিকা এবং সাহিত্যিক বাণী রায় তাঁর ব্যক্তিগত সংগ্রহের বইপত্রও এই গ্রন্থাগারে দান করে যান। ভারতের স্বাধীনতা সংগ্রাম, বিপ্লবীদের জীবনী ইত্যাদি নিয়ে এই গ্রন্থাগারের বইয়ের সংখ্যা প্রায় ২০,০০০।


title: মহাজাতি সদন

text: ১৯৬৬ সালে মহাজাতি সদনের অছি পরিষদ সদনের সংগ্রহে রক্ষিত বিপ্লবীদের ছবি থেকে ২১৩ জন বিপ্লবীর ছবি বেছে নিয়ে সচিত্র জীবনী "মৃত্যুঞ্জয়" প্রকাশ করে।


title: মহাজাতি সদন

text: মহাজাতি সদনে চারটি বার্ষিক অনুষ্ঠানের আয়োজন করা হয়:


title: ভারতের সাধারণ নির্বাচন, ১৯৫৭

text: ভারতে দ্বিতীয় লোকসভা নির্বাচন অনুষ্ঠিত হয়েছিল ১৯৫৭ সালে। ভারতীয় জাতীয় কংগ্রেস ১৯৫২ সালের মত এ নির্বাচনেও জয়লাভ করে। কংগ্রেসের ৪৯০ জন প্রার্থীর মধ্যে ৩৭১ জন প্রার্থী নির্বাচনে সাফল্য পেয়েছিল। এছাড়াও দলটি দলটি মোট ৫৭,৫৭৯,৫৮৯ ভোটসহ ৪৭.৭৮% মেজরিটি নিয়ে সরকার গঠন করেছিল। পন্ডিত জওহরলাল নেহ্‌রু পুনরায় ক্ষমতায় এসেছিল। ১১ই মে ১৯৫৭ সালে শ্রী মাদাভুসি সর্বসম্মতিক্রমে নতুন লোকসভার অধ্যক্ষ নির্বাচিত হন। তার নামটি প্রস্তাব করেন প্রধানমন্ত্রী নেহেরু ও সত্যনারায়ন সিনহা।


title: ভারতের সাধারণ নির্বাচন, ১৯৫৭

text: দ্বিতীয় সাধারণ নির্বাচনে ৪০৩টি নির্বাচনী এলাকা থেকে ৪৯৪টি আসন ছিল যা ভারতের ১৩টি প্রদেশ ও ৪টি ইউনিয়ন টেরিটরির প্রতিনিধিত্ব করেছিল। সেসময় ৩১২টি ছিল এক-আসন বিশিষ্ট, ৯১টি ছিল দুই-আসন বিশিষ্ট ও কোন তিন-আসন ছিল না। ১৯৬২ সালে তৃতীয় সাধারণ নির্বাচন থেকে একাধিক-আসন বিশিষ্ট নির্বাচনী এলাকা বাতিল করা হয়।


title: ভারতের সাধারণ নির্বাচন, ১৯৫৭

text: সতন্ত্র প্রার্থীরা এ নির্বাচনে ১৯% ভোট লাভ করেছিল। দ্বিতীয় লোকসভা এর পূর্ণ মেয়াদ শেষ করে ৩১শে মার্চ ১৯৬২ সালে ভেঙ্গে যায়।


title: মোহাম্মদ ময়েজউদ্দিন

text: মোহাম্মদ ময়েজউদ্দিন (১৭ মার্চ ১৯৩০ - ২৭ সেপ্টেম্বর ১৯৮৪) বাংলাদেশের একজন রাজনীতিবিদ ও সেনাশাসক এরশাদের বিরুদ্ধে সংগঠিত স্বৈরাচার বিরোধী আন্দোলনের একজন শহীদ। তিনি ছিলেন আইনজীবী, সমাজকর্মী ও বাংলাদেশের স্বাধীনতা সংগ্রামে সক্রিয় অংশগ্রহণকারী।


title: মোহাম্মদ ময়েজউদ্দিন

text: ময়েজউদ্দিন ১৯৩০ সালের ১৭ মার্চ গাজীপুর জেলার কালীগঞ্জ উপজেলার বড়হরা গ্রামে জন্মগ্রহণ করেন। তার বাবার নাম মো. ছুরত আলী ও মাতার নাম মোসাম্মৎ শহর বানু, পিতা-মাতার চার পুত্র সন্তানের মধ্যে তিনিই জ্যেষ্ঠ। তার কন্যা মেহের আফরোজ চুমকি বর্তমানে কালীগঞ্জ থেকে নির্বাচিত সাংসদ এবং প্রতিমন্ত্রী হিসেবে নারী ও শিশু বিষয়ক মন্ত্রণালয়ের দায়িত্বে রয়েছেন।


title: মোহাম্মদ ময়েজউদ্দিন

text: তিনি প্রথমে নোয়াপাড়া প্রাথমিক বিদ্যালয় থেকে প্রাথমিক শিক্ষা লাভের পর রাজা রাজেন্দ্র নারায়ণ উচ্চ বিদ্যালয়-এ ভর্তি হন এবং এখান থেকে ১৯৪৮ সালে প্রথম বিভাগে প্রবেশিকা পরীক্ষায় উত্তীর্ণ হয়ে ঢাকা কলেজ-এ ভর্তি হন। ময়েজউদ্দিন ১৯৫০ সালে প্রথম বিভাগে ইন্টারমিডিয়েট পাস করে ঢাকা বিশ্ববিদ্যালয়ে স্নাতক শ্রেণীতে ভর্তি হন এবং সেখান থেকে ১৯৫৩ সালে রাষ্ট্র্রবিজ্ঞানে স্নাতক (সম্মান) ও ১৯৫৫ সালে এমএ ডিগ্রী অর্জন করেন। পরবর্তীতে ১৯৬০ সালে এখান থেকে এলএলবি পাস করে আইন পেশায় আত্মনিয়োগ করার সাথে সাথে রাজনীতিতেও সক্রিয় হন।


title: মোহাম্মদ ময়েজউদ্দিন

text: ১৯৮৪ সালের ২৭ সেপ্টেম্বর সেনাশাসক এরশাদের স্বৈরাচারী শাসনের বিরুদ্ধে সারা দেশব্যাপী আহূত সকাল-সন্ধ্যা হরতালে একটি মিছিলে নেতৃত্ব দেয়ার সময় কতিপয় দুস্কৃতিকারী কর্তৃক নির্মম ভাবে ছুরিকাহত হয়ে তিনি মৃত্যুবরণ করেন।


title: মোহাম্মদ ময়েজউদ্দিন

text: বাংলাদেশের স্বাধীনতা যুদ্ধে বিশেষ অবদান রাখার জন্য গণপ্রজাতন্ত্রী বাংলাদেশ সরকার মো. ময়েজউদ্দিনকে ২০০১ সালে স্বাধীনতা দিবস পুরস্কারে (মরণোত্তর) ভূষিত করেন।


title: এসপ্ল্যানেড, কলকাতা

text:
এসপ্ল্যানেড হল মধ্য কলকাতার একটি অঞ্চল। এটি আক্ষরিক অর্থে "এসপ্ল্যানেড" নয়; কারণ এই অঞ্চলটি কোনো জলাশয়ের ধারে অবস্থিত নয়। যদিও হুগলি নদী এই অঞ্চলের কিছু দূর দিয়েই প্রবাহিত হয়। এসপ্ল্যানেড শহরের কেন্দ্রস্থলে অবস্থিত। এটি শহরের অন্যতম ব্যস্ত এলাকা।
কলকাতার ময়দান অঞ্চলটি অতীতে ছিল জঙ্গল এলাকা। এই জঙ্গলের উত্তর অংশটিকে এসপ্ল্যানেড নাম দেওয়া হয়। পুরনো কলকাতার ধর্মতলা (অধুনা লেনিন সরণি) থেকে হুগলি নদীর তীরবর্তী চাঁদপাল ঘাট পর্যন্ত এসপ্ল্যানেড বিস্তৃত ছিল। ওয়ারেন হেস্টিংসের সময় এই অঞ্চলটি ব্রিটিশদের প্রমোদ ভ্রমণের জন্য প্রিয় রাস্তায় পরিণত হয়। ১৭৮০ সালে সোফিয়া গোল্ডবর্ন লিখেছেন, কলকাতার পাঁচটি প্রধান রাস্তা এই অঞ্চলটি ঘিরে ছিল।অষ্টাদশ শতাব্দীর শেষভাগের এসপ্ল্যানেডের ছবি এঁকেছেন ড্যানিয়েল ও উইলিয়াম বেইলি। পুরনো গভর্নমেন্ট হাউস ও কাউন্সিল হাউসকে প্রতিটি ছবিতেই দেখা যায়। ড্যানিয়েলের ছবিতে এখানে দর্শকদের ভিড়ের মধ্যে দুটি হাতির ছবিও দেখা যায়। ১৮৬৭ সালে ব্রিটিশ ফটোগ্রাফার স্যামুয়েল বর্ন ও চার্লস শেফার্ডের স্থাপন করা ফটোগ্রাফি স্টুডিও বর্ন অ্যান্ড শেফার্ড এখনও আছে।


title: এসপ্ল্যানেড, কলকাতা

text: পলাশীর যুদ্ধের পর ব্রিটিশদের ক্ষমতা বৃদ্ধি পেলে ১৭৫৮ সালে এসপ্ল্যানেডের কাছেই ফোর্ট উইলিয়াম দুর্গের নির্মাণকাজ শুরু হয়। এরপর কলকাতায় ইউরোপীয় জনগোষ্ঠীর বসতি ছোটো অঞ্চল ছেড়ে ধীরে ধীরে ময়দানের আশেপাশের অঞ্চলে ছড়িয়ে পড়ে।


title: এসপ্ল্যানেড, কলকাতা

text: একাধিক রাস্তা এসপ্ল্যানেডের অঙ্গ। এগুলির মধ্যে কয়েকটি প্রধান রাস্তার বর্ণনা দেওয়া হল:


title: এসপ্ল্যানেড, কলকাতা

text:
এসপ্ল্যানেড রো নামক রাস্তাটির উল্লেখ ১৭৮৪ সালের মানচিত্রেও পাওয়া যায়। এটি ধর্মতলা থেকে চাঁদপাল ঘাট পর্যন্ত বিস্তারিত ছিল। রাস্তাটি রাজভবন ও কাউন্সিল হাউসের দক্ষিণ দিক দিয়ে গিয়েছে। এরই সঙ্গে গভর্নমেন্ট হাউসের বাগানটিকে এটি দুটি অংশে ভাগ করেছে - এসপ্ল্যানেড (ইস্ট) ও এসপ্ল্যানেড (ওয়েস্ট)। এখন এসপ্ল্যানেড রো (ওয়েস্ট) গভর্নমেন্ট প্লেস (ওয়েস্ট) ও স্ট্র্যান্ড রোডের মাঝখানে কলকাতা হাইকোর্টের পাশ দিয়ে প্রসারিত। এসপ্ল্যানেড রো (ইস্ট) রাস্তাটির এখন নাম সিধু কানু ডহর। এটি ময়দানের উত্তর সীমা।
অষ্টাদশ শতাব্দীতে ইউরোপীয়দের বসতি এলাকার বিস্তারের ফলে এসপ্ল্যানেড রো নতুন চেহারা পেয়েছিল। সবচেয়ে গুরুত্বপূর্ণ সরকারি বাড়িগুলি এবং কিছু সুদৃশ্য বেসরকারি ভবন এসপ্ল্যানেডের উত্তরে দক্ষিণে ময়দানের দিকে মুখ করে গড়ে ওঠে। মিসেস ফে লিখেছেন, "এসপ্ল্যানেড রোকে মনে হয় প্রাসাদ দিয়ে গড়া।"
ওল্ড কোর্ট হাউস স্ট্রিট রাস্তাটি এসপ্ল্যানেড রো (ইস্ট) বা সিধু কানু ডহরের সঙ্গে বিবাদীবাগ (আগেকার নাম ডালহৌসি স্কোয়ার) অঞ্চলকে যুক্ত করছে। এখন যেখানে সেন্ট জনস চার্চ, অতীতে সেইখানে ছিল ওল্ড কোর্ট হাউস। সেই থেকেই এই রাস্তাটির নামের উৎপত্তি। এই রাস্তার উত্তর দিকে বিবাদীবাগ (পূর্ব)। ১৭৮১ সাল নাগাদ এই রাস্তাটি তৈরি হয়। এর শেষ প্রান্তটি নবগঠিত ফোর্ট উইলিয়ামে গিয়ে শেষ হত। কর্নেল হেনরি ওয়াটসন কলকাতার অন্যান্য অঞ্চলের সঙ্গে সঙ্গে এসপ্ল্যানেড অঞ্চলেরও অনেক উন্নতি বিধান করেছিলেন। এই রাস্তাটির সম্প্রসারিত অংশের নাম রেড রোড। ওল্ড কোর্ট হাউস স্ট্রিটের যে অংশটি গণেশ অ্যাভিনিউ বা বিবাদীবাগের উত্তর-পূর্ব কোণ থেকে ওয়াটারলু স্ট্রিট পর্যন্ত প্রসারিত হয়েছে, তার নতুন নামকরণ করা হয়েছে হেমন্ত বসু সরণি। ওয়াটারলু স্ট্রিটের মোড় থেকে রানি রাসমণি অ্যাভিনিউ-এর মোড় পর্যন্ত প্রসারিত অংশটির নতুন নাম হয়েছে মার্ক্স-এঞ্জেলস বিথী।
কাউন্সিল হাউস স্ট্রিট রাস্তাটি বিবাদীবাগের পশ্চিম অংশকে এসপ্ল্যানেড রো-র সঙ্গে যুক্ত করেছেন। গভর্নমেন্ট হাউসের পশ্চিম অংশে ছিল পুরনো কাউন্সিল হাউসটি। সেই থেকেই এই রাস্তাটির নামের উৎপত্তি। কাউন্সিল হাউসটি বন্ধ হয়ে যায় ১৮০০ সালে। এই রাস্তার দক্ষিণ অংশটির নাম গভর্নমেন্ট প্লেস ওয়েস্ট। কাউন্সিল হাউস স্ট্রিটেই ফোর্ট উইলিয়াম কলেজ অবস্থিত ছিল।


title: এসপ্ল্যানেড, কলকাতা

text: এসপ্ল্যানেড রো (ইস্ট) ও ওয়াটারলু স্ট্রিটের মাঝে ছোটো গলিটির নাম ডেকার্স লেন। এটি অতীতে ছিল অভিজাত এলাকা। এই রাস্তার নামকরণ হয়েছে ১৭৭৩ সালে কলকাতার কালেক্টর ও পরবর্তীকালে কাউন্সিল সদস্য ফিলিপ মিলনার ডেকার্সের নামানুসারে। বর্তমানে এই রাস্তাটির নাম জেমস হিকি সরণি। এখানে অনেক খাবারের দোকান থাকার জন্য রাস্তাটি লোকমুখে টিফিন গলি নামেও পরিচিত।


title: এসপ্ল্যানেড, কলকাতা

text: এসপ্ল্যানেড রো (ইস্ট) ঈ ধর্মতলা স্ট্রিটের সংযোগস্থলে টিপু সুলতান মসজিদ অবস্থিত। এটি টিপু সুলতানের অষ্টম পুত্র গোলাম মহম্মদের স্থাপন করা একটি মসজিদ। কলকাতা পৌরসংস্থা এই মসজিদটিকে একটি ঐতিহ্যবাহী ভবন ঘোষণা করেছে।


title: এসপ্ল্যানেড, কলকাতা

text:
১৮৫৮ সালের এপ্রিল মাসের দ্বিতীয় সপ্তাহে এসপ্ল্যানেডে যে ফুটবল খেলাটি হয়েছিল সেটাই কলকাতার প্রথম নথিভুক্ত ফুটবল ম্যাচ। খেলা হয় ক্যালকাটা ক্লাব অফ সিভিলিয়ানস ও জেন্টলমেন অফ ব্যারাকপুর দলদুটির মধ্যে। তবে এর আগেই এখানে ফুটবল খেলা হয়েছিল, যেগুলির কোনো রেকর্ড পাওয়া যায় না। এই অঞ্চলে রাস্তাঘাট তৈরি হওয়ার পর এখানে খেলাধূলা কমে যায়। খেলাধূলার জন্য ময়দানের ব্যবহার শুরু হয়।
এসপ্ল্যানেড একটি গুরুত্বপূর্ণ পরিবহন কেন্দ্র। ১৯০২ সালে প্রথম ইলেকট্রিক ট্রাম এসপ্ল্যানেড থেকে খিদিরপুর অবধি চলেছিল। ১৯৮৪ সালে প্রথম মেট্রো রেল চলেছিল এসপ্ল্যানেড থেকে টালিগঞ্জ অবধি। বর্তমানে এসপ্ল্যানেড একটি ব্যস্ত ট্রাম টার্মিনাস ও ব্যস্ত মেট্রো স্টেশন।


title: এসপ্ল্যানেড, কলকাতা

text: ২০০২ সালের হিসেব অনুযায়ী, ব্যস্ত সময়ে ২০০,০০০ থেকে ৩০০,০০০ যানবাহন এসপ্ল্যানেডের পাশ দিয়ে যায়। বিশেষজ্ঞদের মতে, কলকাতার ৫০-৬০ % বায়ুদূষণ হয় যানবাহনের ধোঁয়া থেকে। যানবাহনের সংখ্যাবৃদ্ধির ফলে দূষণ বৃদ্ধি পায়। গড় মানুষের কানে শব্দের সহ্যমাত্রা হল ৬০-৬৫ ডেসিবেল। বসতি এলাকায় এই মাত্রা ৪৫ ডেসিবেল ও শিল্প এলাকায় সর্বাধিক ৮৫ ডেসিবেল হওয়া কাম্য। এসপ্ল্যানেড এলাকায় শব্দের মাত্রা ৭৫-৮৪ ডেসিবেল।


title: এসপ্ল্যানেড, কলকাতা

text: কলকাতা মেট্রোর প্রস্তাবিত দ্বিতীয় লাইনটি এসপ্ল্যানেড অবধি প্রসারিত হবে না। এটি সেন্ট্রাল মেট্রো স্টেশনেই প্রথম লাইনের সঙ্গে মিলিত হবে।


title: এসপ্ল্যানেড, কলকাতা

text: রাজ্য সরকার এসপ্ল্যানেড অঞ্চলের ট্রাফিক সমস্যার সমাধানকল্পে পার্ক স্ট্রিট ফ্লাইওভারের দুটি উত্তরমুখী ফ্ল্যাঙ্ক স্থাপনের সিদ্ধান্ত নিয়েছে। এই ফ্ল্যাঙ্ক দুটির একটি চিত্তরঞ্জন অ্যাভিনিউ ও অন্যটি বেন্টিঙ্ক স্ট্রিটে অবতরণ করবে।


title: এসপ্ল্যানেড, কলকাতা

text: ১৯৫৭ সালের পর থেকে কলকাতায় বামফ্রন্ট তথা ভারতের কমিউনিস্ট পার্টির রাজনৈতিক প্রভাব বাড়তে থাকে। এই সময় বিভিন্ন বামপন্থী দল সরকার-বিরোধী অবস্থান ও বিক্ষোভের জন্য এসপ্ল্যানেড অঞ্চলটিকে বেছে নিতে শুরু করে। এসপ্ল্যানেড ইস্ট, শহীদ মিনার ময়দান ও ব্রিগেড প্যারেড গ্রাউন্ডে সভাসমিতি আয়োজিত হতে থাকে। এই অঞ্চলে পুলিশ ও বিক্ষুব্ধ রাজনৈতিক দলগুলির সমর্থকদের মধ্যে অনেক সংঘর্ষের ঘটনা ঘটেছে।


title: এসপ্ল্যানেড, কলকাতা

text: পশ্চিমবঙ্গে বামফ্রন্ট ক্ষমতায় থাকাকালীনও বাম ও দক্ষিণপন্থী দলগুলি এই অঞ্চলে অনেক সমাবেশের আয়োজন করেছিল। শাসক দলগুলি এখানে কেন্দ্রীয় সরকারের সিদ্ধান্ত ও নীতির বিরুদ্ধে সভাসমিতির ডাক দিয়েছে।


title: এসপ্ল্যানেড, কলকাতা

text: রাজনৈতিক সমাবেশ ছাড়াও মহরম, ঈদ প্রভৃতি ইসলামি ধর্মীয় উৎসবে এই অঞ্চলে বহু মানুষ নামাজ পড়তে আসেন। সেই সময় এই অংশের যানবাহন নিয়ন্ত্রিত রাখা হয়। রথযাত্রা, দুর্গাপূজা সহ অন্যান্য পূজার বিসর্জন শোভাযাত্রাও এসপ্ল্যানেডের পাশ দিয়ে যায়।


title: এসপ্ল্যানেড, কলকাতা

text: এসপ্ল্যানেড অঞ্চলে অনেক মূর্তি আছে। তার কয়েকটির ছবি দেওয়া হল।


title: মেহের আফরোজ চুমকি

text: মেহের আফরোজ চুমকি (জন্ম: ১ নভেম্বর ১৯৫৯) বাংলাদেশের একজন নারী রাজনীতিবিদ, সংসদ সদস্য এবং প্রাক্তন মহিলা ও শিশু-বিষয়ক মন্ত্রণালয়ের দায়িত্বপ্রাপ্ত প্রতিমন্ত্রী। তিনি ২০১৩ সালে হতে পরবর্তী তিন বছরের জন্য কমনওয়েলথভুক্ত দেশগুলোর নারী মন্ত্রীদের চেয়ারম্যান-এর দায়িত্বও পালন করছেন।


title: মেহের আফরোজ চুমকি

text: চুমকির জন্ম ১৯৫৯ সালের ১ নভেম্বর ঢাকায়। পিতা মোহাম্মদ ময়েজউদ্দিন ও মাতা বিলকিস ময়েজউদ্দিনের পাঁচ কন্যা ও এক পুত্র সন্তানের মধ্যে তিনি দ্বিতীয়।


title: মেহের আফরোজ চুমকি

text: তিনি ঢাকা বিশ্ববিদ্যালয় থেকে উদ্ভিদ বিজ্ঞানে স্নাতক ও স্নাতকোত্তর ডিগ্রি লাভ করেছেন।


title: মেহের আফরোজ চুমকি

text: মেহের আফরোজ চুমকি বাংলাদেশ আওয়ামী লীগের কেন্দ্রীয় উপ কমিটির সহকারী সম্পাদকের দায়িত্ব পালন করে আসছেন বহুদিন যাবত। তিনি ১৯৯৬-২০০১ মেয়াদের সপ্তম জাতীয় সংসদের সংরক্ষিত মহিলা আসনের সদস্য ছিলেন। নবম জাতীয় সংসদ নির্বাচনে তিনি গাজীপুর-৫ আসন থেকে সদস্য নির্বাচিত হয়েছেন এবং প্রতিমন্ত্রীর দায়িত্ব গ্রহণের পূর্বে মহিলা ও শিশু বিষয়ক মন্ত্রণালয় সংক্রান্ত সংসদীয় কমিটির সভাপতির দায়িত্ব পালন করেছেন।


title: ঘূর্ণিঝড় হাইয়ান

text: স্মরণকালের সবচেয়ে "শক্তিশালী ঘূর্ণিঝড়" বলে পরিগণিত ঘূর্ণিঝড় হাইয়ান প্রশান্ত মহাসাগরীয় অঞ্চলে নভেম্বর ২০১৩ সালে সংগঠিত প্রবল ঝড়। এটি ফিলিপাইন অতিক্রম করে ২০১৩ সালের নভেম্বরের ১০ তারিখে ভিয়েতনাম-এর দিকে ধেয়ে যায়।


title: গিয়াসউদ্দিন আহমেদ

text: গিয়াসউদ্দিন আহমেদ (জন্ম: ১১ আগস্ট১৯৩৩ - মৃত্যু: ১৪ ডিসেম্বর, ১৯৭১) ঢাকা বিশ্ববিদ্যালয়ের ইতিহাস বিভাগের সিনিয়র লেকচারার, মহসিন হলের হাউস টিউটর, শিক্ষাবিদ ও বুদ্ধিজীবী ছিলেন। তিনি নরসিংদীতে জন্মগ্রহণ করেন। ১৯৭১ সালে বাংলাদেশের মুক্তিযুদ্ধের শেষ লগ্নে পাকিস্তান সেনাবাহিনী, রাজাকার ও আল-বদর বাহিনীর বুদ্ধিজীবী হত্যাকান্ডের অংশ হিসাবে তিনি অপহৃত ও পরে শহীদ হন।আল বদর বাহিনীর কমান্ডার আশরাফুজ্জামান খান এ অপহরণে নেতৃত্ব দেয়। তাকে সহযোগিতা করে চৌধুরী মুঈনুদ্দীন নামের এক আল বদর সদস্য।


title: গিয়াসউদ্দিন আহমেদ

text: গিয়াসউদ্দিন আহমেদ, পরিবারে বাচ্চুদা নামে পরিচিত ছিলেন। তিনি সেন্ট গ্রেগরী বিদ্যালয় থেকে ১৯৫০ সালে ম্যাট্রিকুলেশন পরীক্ষায় অষ্টম স্থান এবং ১৯৫২ সালে নটরডেম কলেজ থেকে ইন্টারমিডিয়েট পরীক্ষায় দশম স্থান অধিকার করেন। গিয়াসউদ্দিন দাবা, ব্রিজ (তাস), বাস্কেটবল, টেনিস বিভিন্ন খেলায় পারদর্শী ছিলেন। তিনি বিশ্ববিদ্যালয়ে দাবা চ্যাম্পিয়ন এবং এস এম হলের বাস্কেটবল দলের অধিনায়ক ছিলেন।


title: গিয়াসউদ্দিন আহমেদ

text: গিয়াসউদ্দিন ১৯৫৭ সালে এম এ পরীক্ষায় উত্তীর্ন হয়ে কিছুদিন জগন্নাথ কলেজে শিক্ষকতা করেন। এরপরে তিনি ১৯৫৮ সালে ঢাকা বিশ্ববিদ্যালয়-এর ইতিহাস বিভাগের লেকচারার হিসেবে যোগ দেন।


title: গিয়াসউদ্দিন আহমেদ

text: ৩রা নভেম্বর, ২০১৩ সালে, চৌধুরী মুঈনুদ্দীন এবং আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে গিয়াসউদ্দিন আহমেদ সহ ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২।


title: সিরাজুল হক খান

text: সিরাজুল হক খান ( জন্ম:১লা জানুয়ারী, ১৯২৪ - মৃত্যু: ১৪ ডিসেম্বর, ১৯৭১) ঢাকা বিশ্ববিদ্যালয়ের অধ্যাপক ও শহীদ বুদ্ধিজীবী। তিনি নোয়াখালীতে জন্মগ্রহণ করেন। ১৯৭১ সালে বাংলাদেশের মুক্তিযুদ্ধের শেষ লগ্নে পাকিস্তান সেনাবাহিনী, রাজাকার ও আল-বদর বাহিনীর বুদ্ধিজীবী হত্যাকান্ডের অংশ হিসাবে তিনি অপহৃত ও পরে শহীদ হন।


title: সিরাজুল হক খান

text: সিরাজুল হক খানের জন্ম ফেনী জেলা পরশুরাম উপজেলার সাতকুচিয়া গ্রামে। ১৯২৪ সালের ১ জানুয়ারি। বাবা চাঁদ মিয়া খান, মা ইজ্জাতননেছা। ফুলগাজী হাইস্কুল থেকে প্রথম বিভাগে ম্যাট্রিক (১৯৩৯), ফেনী কলেজ থেকে প্রথম বিভাগে আইএ (১৯৪১), কলকাতা বিশ্ববিদ্যালয় থেকে ডিস্টিংশনসহ বিএ (১৯৪৩)। ঢাকা টিচার্স ট্রেনিং কলেজ থেকে প্রথম বিভাগে প্রথম স্থান অর্জন করে বিটি (১৯৪৯), ঢাকা বিশ্ববিদ্যালয়ের শিক্ষা ও গবেষণা ইনস্টিটিউট থেকে প্রথম শ্রেণিতে প্রথম স্থান পেয়ে এমএড। পরে যুক্তরাষ্ট্রের নর্দান কলোরাডো বিশ্ববিদ্যালয় থেকে ১৯৬৯ সালে ডক্টরেট অব এডুকেশন ডিগ্রি গ্রহণ।


title: সিরাজুল হক খান

text: সিরাজুল হক খান পাঁচ ছেলে, তিন মেয়ের জনক। ছেলে এনামুল হক খান, একরামুল হক খান (স্থপতি), মাহমুদুল হক খান (প্রকৌশলী), মজিবুল হক খান (ফার্মাসিস্ট) ও মাহবুবুল হক খান (ব্যাংকার)। মেয়ে সুলতানা খানম (ব্যাংকার), হামিদা খানম (প্রবাসী) ও সেলিনা খানম (প্রবাসী)। স্ত্রী সুরাইয়া খানম।


title: সিরাজুল হক খান

text: ১৪ ডিসেম্বর সিরাজুল হক খান, গিয়াসউদ্দিন আহমদ, ড. আবুল খায়ের, সন্তোষ স্যার, ইংরেজির অধ্যাপক রশিদুল হাসান, বাংলার অধ্যাপক আনোয়ার পাশা, বিশ্ববিদ্যালয়ের ডাক্তার গোলাম মর্তুজা, আইইআরে বাবার সহকর্মী ড. ফয়জুল মহী এবং পাকিস্তানিদের সহযোগী হিসেবে পরিচিত আরবির অধ্যাপক ড. মুস্তাফিজুর রহমানের শ্যালক যিনি ছিলেন জামায়াতপন্থী সংবাদপত্র সংগ্রামের কর্মচারী। ঘাতকরা একমাত্র তাঁকেই ছেড়ে দেয়। সবাইকে রাজাকাররা তুলে নিয়ে যায়।


title: সিরাজুল হক খান

text: কর্মজীবনের প্রায় ১৭ বছর বিভিন্ন সরকারি স্কুলে শিক্ষকতা করার পর ১৯৬৮ সালের ১১ জানুয়ারি ঢাকা বিশ্ববিদ্যালয়ের শিক্ষা ও গবেষণা কেন্দ্রের সহকারী অধ্যাপক নিযুক্ত হন।


title: সিরাজুল হক খান

text: ৩রা নভেম্বর, ২০১৩ সালে আন্তর্জাতিক অপরাধ ট্রাইব্যুনাল, চৌধুরী মুঈনুদ্দীন এবং আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে সিরাজুল হক খান সহ ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২।


title: ফয়জুল মহিউদ্দিন

text: এম এ এম ফয়জুল মহিউদ্দিন (ফয়জুল মহি) (জন্ম: ১৯৩৯ - মৃত্যু: ১৪ ডিসেম্বর, ১৯৭১) ঢাকা বিশ্ববিদ্যালয়ের শিক্ষাবিদ ও বুদ্ধিজীবী ছিলেন। তিনি ফেনীতে জন্মগ্রহণ করেন। তিনি গোপনে মুক্তিযুদ্ধের জন্য কাজ করতেন। ১৯৭১ সালে বাংলাদেশের মুক্তিযুদ্ধের শেষ লগ্নে পাকিস্তান সেনাবাহিনী, রাজাকার ও আল-বদর বাহিনীর বুদ্ধিজীবী হত্যাকান্ডের অংশ হিসাবে তিনি অপহৃত ও পরে শহীদ হন।


title: ফয়জুল মহিউদ্দিন

text: ৩রা নভেম্বর, ২০১৩ সালে আন্তর্জাতিক অপরাধ ট্রাইব্যুনাল, চৌধুরী মুঈনুদ্দীন এবং আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে ফয়জুল মহিউদ্দিন সহ ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২।


title: নিজাম উদ্দিন আহমেদ

text: নিজাম উদ্দিন আহমেদ (জন্ম: ১৯২৯ - মৃত্যু: ১৪ ডিসেম্বর, ১৯৭১) বাংলাদেশের স্বাধীনতা যুদ্ধের পক্ষে অকুতোভয় সাংবাদিক ও শহীদ বুদ্ধিজীবী। ১৯৭১ সালে বাংলাদেশের মুক্তিযুদ্ধের শেষ লগ্নে পাকিস্তান সেনাবাহিনী, রাজাকার ও আল-বদর বাহিনীর বুদ্ধিজীবী হত্যাকান্ডের অংশ হিসাবে তিনি অপহৃত ও পরে শহীদ হন।


title: নিজাম উদ্দিন আহমেদ

text: নিজাম উদ্দিন আহমেদ ১৯২৯ সালে মুন্সিগঞ্জ জেলাতে জন্মগ্রহণ করেন। তিনি ঢাকা বিশ্ববিদ্যালয় থেকে বিএ এবং এমএ ডিগ্রি অর্জন করেন। এরপরে পিপিআই তে সাংবাদিক হিসেবে যোগ দেন এবং ১৯৬৯ সালে এর সম্পাদক হন।


title: নিজাম উদ্দিন আহমেদ

text: ৩রা নভেম্বর, ২০১৩ সালে আন্তর্জাতিক অপরাধ ট্রাইব্যুনাল, চৌধুরী মুঈনুদ্দীন এবং আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে নিজাম উদ্দিন আহমেদ সহ ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২।


title: সৈয়দ নাজমুল হক

text: সৈয়দ নাজমুল হক (জন্ম: ১৯৪১ - মৃত্যু: ১৪ ডিসেম্বর, ১৯৭১) বাংলাদেশের স্বাধীনতা যুদ্ধের পক্ষে অকুতোভয় সাংবাদিক ও শহীদ বুদ্ধিজীবী। ১৯৭১ সালে বাংলাদেশের মুক্তিযুদ্ধের শেষ লগ্নে পাকিস্তান সেনাবাহিনী, রাজাকার ও আল-বদর বাহিনীর বুদ্ধিজীবী হত্যাকান্ডের অংশ হিসাবে তিনি অপহৃত ও পরে শহীদ হন।


title: সৈয়দ নাজমুল হক

text: তিনি খুলনাতে জন্মগ্রহণ করেন।


title: সৈয়দ নাজমুল হক

text: তিনি ছিলেন পিপিআইয়ের (পাকিস্তান প্রেস ইন্টারন্যাশনাল) প্রধান প্রতিবেদক। বংগবন্ধুর বিরুদ্ধে এক গোপন বিচারে সাক্ষী দেবার জন্য তার উপর চাপ প্রয়োগ করা হয় এবং ১৯৭১ সালে তাকে বন্দী করে পাকিস্তানে নিয়ে যাওয়া হয়।


title: সৈয়দ নাজমুল হক

text: ৩রা নভেম্বর, ২০১৩ সালে চৌধুরী মুঈনুদ্দীন এবং আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে সৈয়দ নাজমুল হক সহ ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২।


title: আবুল খায়ের

text: ড. আবুল খায়ের (জন্ম: অজানা - মৃত্যু: ১৪ ডিসেম্বর, ১৯৭১) ঢাকা বিশ্ববিদ্যালয়ের ইতিহাস বিভাগের সাবেক সহকারী অধ্যাপক এবং একাত্তরের শহীদ বুদ্ধিজীবি। ১৯৭১ সালে বাংলাদেশের মুক্তিযুদ্ধের শেষ লগ্নে পাকিস্তান সেনাবাহিনী, রাজাকার ও আল-বদর বাহিনীর বুদ্ধিজীবী হত্যাকান্ডের অংশ হিসাবে তিনি অপহৃত ও পরে শহীদ হন। বিশ্ববিদ্যালয়ের আবাসিক এলাকা ফুলার রোডের ৩৫/বি নম্বর বাসা থেকে একাত্তরের ১৪ ডিসেম্বর সকাল ৯টার দিকে তাকে অপহরণ করা হয়।


title: আবুল খায়ের

text:
৩রা নভেম্বর, ২০১৩ সালে আন্তর্জাতিক অপরাধ ট্রাইব্যুনাল, চৌধুরী মুঈনুদ্দীন এবং আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে আবুল খায়ের সহ ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২।
মো. আবুল খায়েরের জন্ম পিরোজপুরের কাউখালী উপজেলার কাঁঠালিয়া গ্রামে, ১ এপ্রিল ১৯২৯। বাবা আবদুর রাশেদ, মা সৈয়দা ফখরুননেছা। পিরোজপুর সরকারি স্কুল থেকে ১৯৪৫-এ প্রথম বিভাগে প্রবেশিকা পাস করে কলকাতার প্রেসিডেন্সি কলেজে পড়াশোনা করেন। ১৯৪৭-এ প্রথম বিভাগে আইএ পাস করে ভর্তি হন ঢাকা বিশ্ববিদ্যালয়ে। এখান থেকে ১৯৫০ সালে ইতিহাসে অনার্স (দ্বিতীয় শ্রেণিতে তৃতীয়) এবং ১৯৫১ সালে এমএ পাস করেন। ১৯৫৯ সালে যুক্তরাষ্ট্রের ক্যালিফোর্নিয়া বিশ্ববিদ্যালয় থেকে ইতিহাসে এমএ এবং ১৯৬২ সালে আমেরিকান ইতিহাসে পিএইচডি ডিগ্রি অর্জন।


title: আবুল খায়ের

text: ডঃ খায়ের ১৯৫৫ সালে ঢাকা বিশ্ববিদ্যালয়-এ লেকচারার হিসেবে যোগ দেন। তার শিক্ষকতা জীবন শুরু হয় বরিশালের চাখার ফজলুল হক কলেজে। ১৯৫৩-৫৪ পর্যন্ত এই কলেজে শিক্ষকতা করে ঢাকার জগন্নাথ কলেজে যোগ দেন। ১৯৫৫ সালের ১৫ ডিসেম্বর ঢাকা বিশ্ববিদ্যালয়ে ইতিহাস বিভাগের প্রভাষক নিযুক্ত হন। পরে রিডার (বর্তমানে সহযোগী অধ্যাপক) পদে উন্নীত হন।


title: আবুল খায়ের

text: মো. আবুল খায়েরের স্ত্রী সাঈদা বেগম। তাঁর তিন ছেলে ও এক মেয়ে। ছেলে রিয়াজুল ইসলাম, কামরুল ইসলাম ও রাশেদুল ইসলাম। মেয়ে হোমায়রা ইয়াসমীন।


title: এ এন এম গোলাম মোস্তফা

text: এ এন এম গোলাম মোস্তফা (জন্ম: ১৯৪২ - মৃত্যু: ১৪ ডিসেম্বর, ১৯৭১) ১৯৭১ সালের বাংলাদেশের স্বাধীনতা যুদ্ধের পক্ষে অকুতোভয় সাংবাদিক ও শহীদ বুদ্ধিজীবী। ১৯৭১ সালে বাংলাদেশের মুক্তিযুদ্ধের শেষ লগ্নে পাকিস্তান সেনাবাহিনী, রাজাকার ও আল-বদর বাহিনীর বুদ্ধিজীবী হত্যাকান্ডের অংশ হিসাবে তিনি অপহৃত ও পরে শহীদ হন।


title: এ এন এম গোলাম মোস্তফা

text: আবু নাসের মোহাম্মদ গোলাম মোস্তফা ১৯৪২ সালে নীলফামারী জেলার পঙ্গাগ্রামে জন্মগ্রহণ করেন। তাঁর পিতার নাম জহিরউদ্দিন আহমদ,যিনি ছিলেন উকিলের একজন মুহুরি।


title: এ এন এম গোলাম মোস্তফা

text: এ.এন.এম গোলাম মোস্তফা ১৯৬০ সালে সুরেন্দ্রনাথ কলেজ থেকে আইএ,একই কলেজ থেকে ১৯৬৩ সালে স্নাতক এবং পরবর্তীকালে ঢাকা বিশ্ববিদ্যালয় থেকে ১৯৬৫ সালে বাংলা ভাষা ও সাহিত্যে এমএ ডিগ্রি লাভ করেন।


title: এ এন এম গোলাম মোস্তফা

text: ১৯৭১ সালে মুক্তিযুদ্ধকালীন দৈনিক পত্রিকা পূর্বদেশের প্রধান প্রতিবেদক ছিলেন গোলাম মোস্তফা। একই পত্রিকায় প্রতিবেদক হিসেবে যোগ দেন চৌধুরী মুঈনুদ্দীন।


title: এ এন এম গোলাম মোস্তফা

text: নিহত সাংবাদিক গোলাম মোস্তফার ছেলে অনির্বাণ মোস্তফার বয়স ১৯৭১ সালে অনেক কম ছিল, তবে পরে তার মা এবং পরিবারের অন্যান্যদের কাছে শুনেছেন সাংবাদিক গোলাম মোস্তফা ও চৌধুরী মুঈনুদ্দীন আদর্শিক দ্বন্দ্বের কথা। অনির্বাণ মোস্তফার ভাষ্যমতে, "পূর্ব দেশের অফিসেই বাবার সাথে মুঈনুদ্দীনের বাক বিতণ্ডা হয়। এবং বাবাকে সে দেখে নেবে বলে হুমকি দেয়"। ১৯৭১ সালের ১১ই ডিসেম্বর ভোরবেলা কয়েকজন লোক এসে নিজ বাড়ি থেকে গোলাম মোস্তফাকে তার অফিসে যাওয়ার কথা বলে নিয়ে যায়। তবে তিনি আর কখনই ফিরে আসেননি।


title: এ এন এম গোলাম মোস্তফা

text: ৩রা নভেম্বর, ২০১৩ সালে আন্তর্জাতিক অপরাধ ট্রাইব্যুনাল, চৌধুরী মুঈনুদ্দীন এবং আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে গোলাম মোস্তফা সহ ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২।


title: মোহাম্মদ মুর্তজা

text: মোহাম্মদ মুর্তজা (জন্ম: ১ এপ্রিল , ১৯৩১ - মৃত্যু: ১৪ ডিসেম্বর, ১৯৭১) ঢাকা বিশ্ববিদ্যালয়ের চিকিৎসক যিনি লেখক এবং প্রগতিশীল বুদ্ধিজীবী হিসেবে সবিশেষ পরিচিত ছিলেন। ১৯৭১ সালে বাংলাদেশের মুক্তিযুদ্ধের শেষ লগ্নে পাকিস্তান সেনাবাহিনী, রাজাকার ও আল-বদর বাহিনীর বুদ্ধিজীবী হত্যাকান্ডের অংশ হিসাবে তিনি ঢাকা বিশ্বদ্যিালয়ের ফুলার রোডে অবস্থিত স্বগৃহ থেকে অপহৃত হন, পরে তাকে হত্যা করা হয়।


title: মোহাম্মদ মুর্তজা

text: ডঃ মুর্তজা ঢাকা মেডিকেল কলেজ থেকে ১৯৫৪ সালে এমবিবিএস ডিগ্রি লাভের পরে ঢাকা মেডিকেল সেন্টারে ১৯৫৫ সালে সহকারী মেডিকেল অফিসার হিসাবে যোগ দেন।


title: মোহাম্মদ মুর্তজা

text: ডঃ মুর্তজা ছিলেন একজন চিন্তাশীল লেখক। তিনি অনুবাদ করেছেন, প্রবন্ধ লিছেন এবং গল্প-উপন্যাস রচনা করেছেন৤ তার উল্লেখযোগ্য রচনাসমূহ:


title: মোহাম্মদ মুর্তজা

text: ডা: মোর্তজা ১৯৭১ খ্রিস্টাব্দে দখলদার পাকিস্তান সামরিক বাহিনীর বাংলাদেশের বুদ্ধিজীবী হত্যা পরিকল্পনার একজন মর্মান্তিক শিকার। মুক্তিযুদ্ধ চলাকালে তিনি ঢাকা বিশ্ববিদ্যালয়ের নিজস্ব হাসপাতালে চিকিৎসক হিসাবে কর্মরত ছিলেন। বাংলাদেশের মুক্তিযুদ্ধের সমাপ্তিলগ্নে ১২ ডিসেম্বর ভোর বেলা অসামরিক পোশাক পরিহিত কয়েকজন ব্যক্তি ঢাকা বিশ্ববিদ্যালয়ের আবাসিক এলাকায অবস্থিত তাঁর বাসায় আসে এবং তাঁকে ধরে নিয়ে যায়। তাঁর কন্যা মিতি'র ওড়না দিয়ে চোখ বেঁধে গাড়ীতে ক'রে তাঁকে অজ্ঞাত স্থানে নিয়ে যাওয়া হয়। দু'দিন পর, ১৪ ডিসেম্বর তারিখে, তাঁকে রায়ের বাজার বধ্যভূমিতে হত্যা করা হয়। ১৬ ডিসেম্বর বাংলাদেশ স্বাধীন হওয়ার পর রায়ের বাজার বধ্যভূমির খোঁজ পাওয়ার গেলে সেখানে তল্লাশী চালিয়ে অন্যান্য মৃত দেহের সঙ্গে কন্যা মিতির ওড়না দেখে তাঁর মরদেহ শনাক্ত করা সম্ভব হয়। তাঁর লাশ উদ্ধার করে তাঁকে আজিমপুর গোরস্থানে দাফন করা হয়। মৃত্যুকালে তিনি স্ত্রী, এক কন্যা এবং এক পুত্র রেখে গেছেন। তিনি ডাক্তার হলেও বামপন্থী চিন্তা ধারার মানুষ ছিলেন। এ কারণে তিনি ১৯৬০-এর দশকের শুরু থেকেই পাকিস্তানী শাসক চক্রের বৈরীতার শিকার ছিলেন। তৎকালীন পূর্ব পাকিস্তানের বামপন্থী রাজনৈতিক মহলে একনামে সকলে ডাঃ মোর্তজাকে চিনতো।


title: মোহাম্মদ মুর্তজা

text: তদন্তে প্রমাণিত হয়েছে যে, ১৯৭১ খ্রিস্টাব্দের ১২ ডিসেম্বর সকাল আটটা থেকে পৌনে ১০টার মধ্যে চৌধুরী মুঈনুদ্দীন ও আশরাফুজ্জামান খান-এর নেতৃত্বে পাঁচ-ছয়জনের একটি আলবদর দল অধ্যাপক গিয়াসউদ্দিন আহমেদ, অধ্যাপক সিরাজুল হক খান, ড. মো. মুর্তজা, ড. আবুল খায়ের, ড. ফয়জুল মহিউদ্দিন, অধ্যাপক রাশিদুল হাসান, অধ্যাপক আনোয়ার পাশা ও অধ্যাপক সন্তোষচন্দ্র ভট্টাচার্য কে তাঁদের ঢাকা বিশ্ববিদ্যালয়ের বাসভবন থেকে অপহরণ করে। ১৬ ডিসেম্বরের পর মিরপুর বধ্যভূমি থেকে সিরাজুল হক খান ও ফয়জুল মহিউদ্দিন ছাড়া বাকি ছয়জনের লাশ পাওয়া যায়। ডাঃ মোর্তজাকে তাঁর কন্যা মিতি’র ওড়না দিয়ে চোখ বেঁধে গাড়ীতে করে তুলে নেয়া হয়েছিল৤ ১৬ ডিসেম্বর দেশ স্বাধীন হওয়ার পর রায়েরবাজার বধ্যভূমিতে ওই ওড়না দেখে ডাঃ মোর্তুজার লাশ শনাক্ত করা সম্ভব হয়েছিল।


title: মোহাম্মদ মুর্তজা

text: কয়েক যুগ পর ২০১৩ খ্রিস্টাব্দের ৩রা নভেম্বর আন্তর্জাতিক অপরাধ ট্রাইব্যুনাল, চৌধুরী মুঈনুদ্দীন এবং আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে মোহাম্মদ মুর্তজা সহ ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২।


title: নেতাজি মূর্তি (শ্যামবাজার, কলকাতা)

text: নেতাজি মূর্তি হল কলকাতার একটি বিখ্যাত মূর্তি। এটি নেতাজি সুভাষচন্দ্র বসুর একটি পূর্ণাবয়ব মূর্তি। এটি উত্তর কলকাতার শ্যামবাজার পাঁচ মাথার মোড়ে শ্যামবাজার মেট্রো স্টেশনের কাছে অবস্থিত। নাগেশ যোগেলকর মূর্তিটির স্থপতি। ১৯৬৯ সালে কলকাতা পৌরসংস্থার পক্ষ থেকে মূর্তিটি স্থাপন করা হয়।< ২০০৮ সালে হুগলি রিভার ব্রিজ কমিশনার্স (এইচআরবিসি) এই মূর্তিটির সৌন্দর্যায়নের জন্য একটি প্রকল্প গ্রহণ করে। সেই সময় মূর্তিটি রং করা হয়েছিল এবং দুটি ল্যাম্পপোস্টের মাধ্যমে আলোকিত করা হয়েছি।


title: সামাজিক দায়বদ্ধতা

text: সামাজিক দায়বদ্ধতা হল একধরনের ব্যবসায়িক শিষ্ঠাচার বা নীতি যা সমাজের প্রতি ব্যবসা প্রতিষ্ঠানের দায়িত্ব পালনকে ব্যবসার নিয়মের মধ্য অন্তর্ভুক্ত করে। একটি ব্যবসা নৈতিক ও আইনগত ভাবে পরিচালিত হলেই এর সমস্ত দায়মুক্তি হয়েছে তা বলা যায় না। যে পরিবেশে বা যে সমাজে একটি প্রতিষ্ঠান গড়ে ওঠে সেই সমাজের প্রতি প্রতিষ্ঠানের কিছু দায়বদ্ধতা জন্মায়। বর্তমান যুগে অধিকাংশ বড় ব্যবসা প্রতিষ্ঠানই সিএসআর বা সামাজিক দায়বদ্ধতার অংশ হিসেবে সমাজের বিভিন্ন উন্নয়নমূলক কাজে অংশগ্রহণ করছে এবং তাদের শেয়ারহোল্ডারদের লভ্যাংশের কিছু অংশ এই খাতে বরাদ্দ রাখছে। কিছু কিছু ক্ষেত্রে এই দায়বদ্ধতা পূরণের জন্য প্রতিষ্ঠানগুলো প্রতিযোগিতায় নেমে পরে এবং নিয়ম প্রতিপালনের উর্ধে চলে যায়। সেক্ষেত্রে সরকার আইন করে সেখানে সিএসআর নিয়ন্ত্রণ করে।


title: সামাজিক দায়বদ্ধতা

text: সামাজিক দায়বদ্ধতা শব্দটি পশ্চিমা বিশ্বে ১৯৬০ থেকে ১৯৭০ সালের দিকে প্রচলিত হওয়া শুরু করে। বড় বড় ভোগ্যপণ্য উৎপাদনকারী প্রতিষ্ঠান এই ধরনের দায়বদ্ধতা সম্পর্কে মানুষকে ধারণা দেওয়ার জন্য স্টেকহোল্ডার কথাটির প্রচলন করে। এই শব্দটির অর্থ হল সমাজের সেই সকল মানুষ যারা প্রতিষ্ঠানের কার্যক্রম দ্বারা প্রত্যক্ষ বা পরোক্ষ ভাবে প্রভাবিত হন।


title: সামাজিক দায়বদ্ধতা

text: প্রবক্তাদের মতে বড় কোম্পানিগুলো এই ধরনের দর্শন নিয়ে পরিচালিত হলে দীর্ঘমেয়াদে তাদের প্রতিষ্ঠান মুনাফায় পরিচালিত হয়, অপরদিকে সমালোচকদের মতে সমাজের প্রতি দায়বদ্ধতা দেখাতে গিয়ে প্রতিষ্ঠানগুলো অনেক সময় তাদের প্রধান কার্যকলাপ থেকে মনোযোগ হারিয়ে ফেলে এবং এতে করে ব্যবসার যথেষ্ট পরিমাণ আর্থিক ক্ষতি হয়। ২০০০ সালে প্রকাশিত ম্যাকউইলিয়াম এবং সেইগেলের গবেষণাপত্রে তারা প্রায় ১০০০ শিক্ষাবিদের উদ্ধৃতি তুলে ধরে দেখান যে সামাজিক দায়বদ্ধতা প্রতিষ্ঠানের অর্থনৈতিক কর্মকান্ডকে কিছুটা হলেও প্রভাবিত করেছে। তার মতে প্রতিষ্ঠানসমূহ সমাজের প্রতি দায়বদ্ধতা প্রকাশ করতে গিয়ে যে পরিমাণ অর্থ খরচ করেছে তা যদি গবেষণা ও উন্নয়নে খরচ করা হত তাহলেই বরং সমাজ এর থেকে বেশি উপকৃত হত।


title: সামাজিক দায়বদ্ধতা

text:
কর্পোরেট সামাজিক দায়বদ্ধতা হিচ্ছে সামাজিক দায়বদ্ধতা ও বিজনেস মডেলের সংমিশ্রণ।
কর্পোরেট সামাজিক দায়বদ্ধতা বলতে বুঝায় যে যেসব কার্যক্রম সমাজ, মানুষ, পরিবেশকে প্রভাবিত করে, একটি প্রতিষ্ঠান তার সেসব কর্মের জন্য সমাজের কাছে দায়বদ্ধ থাকবে। এটা বলে যে, সমাজ বা মানুষের যেকোন ক্ষতি সম্পর্কে প্রতিষ্ঠান অবহিত থাকবে এবং নিজের ভুল সংশোধনে সচেষ্ট থাকবে। এর জন্যে হয়তো একটি কোম্পানিকে কিছু মুনাফা ছেড়ে দেয়ার প্রয়োজন পড়তে পারে অথবা হয়তো এত মুনাফার একটি অংশ সমাজের উন্নয়নে ব্যবহার করা যেতে পারে।


title: সামাজিক দায়বদ্ধতা

text: যাইহোক, সামাজিকভাবে দায়বদ্ধ হওয়ার মানে এই না যে কোম্পানি তার অন্যসব উদ্দেশ্যকে অবহেলা করে যাবে। একটি কোম্পানির বিভিন্নধরণের দায়বদ্ধতা আছে— অর্থনৈতিক, আইনগত, সামাজিক। একজন ম্যানেজারের চ্যালেঞ্জ এখানেই যে, কোনরকম দায়িত্ব অবহেলা না করে সমস্ত কার্যক্রম চালিয়ে নেয়া। তাই এটা বলা যায় যে, সামাজিক দায়বদ্ধ কোম্পানি মানে যে অন্য কোম্পানির চেয়ে কম লাভজনক হবে, তা কিন্তু না। বরং অনেকেই এই বিশ্বাস করে যে, যখন কোন কোম্পানি সামাজিকভাবে দায়বদ্ধ থাকে, তা সমাজ এবং অই কোম্পানি দুজনের জন্যেই লাভজনক।


title: টয়লার্স অফ দ্য সী

text: টয়লার্স অফ দ্য সী (,), ভিক্টর হুগোর লিখিত উপন্যাস। এই বইটি তিনি গেরনসি দ্বীপকে উৎসর্গ করেছেন যেখানে তিনি তার জীবনের ১৯ বছর কাটিয়েছেন।


title: টয়লার্স অফ দ্য সী

text:
এই গল্পটি গেরনসি দ্বীপের অধিবাসী এক যুবককে নিয়ে যার নাম গিলিয়াত, যে তারই প্রতিবেশি অপরূপা দেরুশেতের প্রেমে পরে যে স্থানীয় জাহাজ মালিক, মেস্ লিদেরির ভাইঝি। যখন লিদেরির জাহাজ রছেস্ ডৌরভেস লাইট হাউসে আটকা পরে তখন দেরুশেত ঘোষণা দেয় যেই সাহসী পুরুষ জাহাজের স্টিম ইঞ্জিন জাহাজ থেকে উদ্ধার করতে পাড়বে তাকেই সে বিয়ে করবে।
গিলিয়াত কৌতূহলের সাথে এই সমুদ্র অভিযানে অংশ নেয় এবং লেখক তার বইয়ে এই অভিযানের বিবরন দেন। টয়লার্স অফ দ্য সী নেপলিয়ান যুদ্ধর অল্প কিছু দিন পর লেখা হয় এবং এছাড়াও বহির্বিশ্বের শিল্প বিপ্লব দ্বীপটিকে প্রভাবিত করারা পর।


title: দেশপ্রিয় পার্ক

text: দেশপ্রিয় পার্ক হল দক্ষিণ কলকাতার একটি খেলার মাঠ। এই মাঠ বা উদ্যানটির নামকরণ হয় জাতীয়তাবাদী ব্যারিস্টার যতীন্দ্রমোহন সেনগুপ্তর নামে। এখানে পেশাদার ও অপেশাদার উভয় প্রকার খেলোয়াড়েরা ক্রিকেট, ফুটবল, টেনিস ইত্যাদি নানা ক্রীড়া প্রতিযোগিতার আয়োজন করে। "দেশপ্রিয় পার্ক সার্বজনীন দুর্গোৎসব" কলকাতার একটি অন্যতম বড়ো বারোয়ারি দুর্গাপূজা। প্রিয়া সিনেমা হলটি এই মাঠের পাশে অবস্থিত।


title: দেশপ্রিয় পার্ক

text: ২০১২ সালের জুলাই মাসের অবস্থা অনুসারে, পার্কটির আয়তন ক্রমশ ছোটো ছচ্ছে। এর কারণ একটি ক্লাব, এবং পরে একটি শৌচাগার ও একটি রেস্টুরেন্টের স্থাপনা। বর্তমানে পার্কের উত্তর ভাগে স্থাপিত হয়েছে ভাষা স্মৃতিস্তম্ভ।


title: ভাষা স্মৃতিস্তম্ভ

text: ভাষা স্মৃতিস্তম্ভ হল দক্ষিণ কলকাতার দেশপ্রিয় পার্কে অবস্থিত একটি স্মৃতিস্তম্ভ। এটি বাঙালি সাহিত্যিক ও ঢাকা ও শিলচরের ভাষা আন্দোলনের শহিদদের প্রতি উৎসর্গিত।


title: ভাষা স্মৃতিস্তম্ভ

text: ২০১১ সালের ২০ ফেব্রুয়ারি তদনীন্তন রেলমন্ত্রী মমতা বন্দ্যোপাধ্যায় ভাষা স্মৃতিস্তম্ভ উদ্বোধন করেন। স্মৃতিস্তম্ভের উদ্বোধনী অনুষ্ঠানে উপস্থিত ছিলেন নৃত্যশিল্পী অমলা শঙ্কর, সংগীতশিল্পী দ্বিজেন মুখোপাধ্যায়, আরতি মুখোপাধ্যায়, ইন্দ্রাণী সেন, অনুপ ঘোষাল, সৈকত মিত্র, নির্মলা মিশ্র ও সাহিত্যিক শীর্ষেন্দু মুখোপাধ্যায়।


title: ভাষা স্মৃতিস্তম্ভ

text: ভাষা স্মৃতিস্তম্ভ কলকাতার দ্বিতীয় বাংলা ভাষা শহিদ স্মারক। কলকাতার প্রথম ভাষা শহিদ স্মারকটি ১৯৯৮ সালে মধ্য কলকাতার এসপ্ল্যানেড অঞ্চলে অবস্থিত সুরেন্দ্রনাথ পার্কের ভাষা উদ্যান অংশে স্থাপিত হয়েছিল।


title: বাংলাদেশের জলবায়ু

text: বাংলাদেশ এশিয়া মহাদেশের দক্ষিণাংশে অবস্থিত হলেও মহাদেশীয়-অক্ষাংশীয় অবস্থানের দিক থেকে এটি উত্তর অক্ষে অবস্থিত। অক্ষাংশীয় মানানুসারে এদেশের অবস্থান ২০ডি. ৩৪মি. উত্তর অক্ষরেখা হতে ২৬ডি. ৩৮মি. উত্তর অক্ষরেখার এবং দ্রাঘিমাংশীয় মানানুসারে ৮৮ডি. ০১মি. পূর্ব দ্রঘিমারেখা হতে ৯২ডি. ৪১মি. পূর্ব দ্রঘিমারেখার মধ্যবর্তী স্থানে। কর্কটক্রান্তি রেখা এদেশের ঠিক মধ্যভাগ দিয়ে অতিক্রম করেছে আর ভারত মহাসাগরীয় অঞ্চলের মৌসুমী স্রোত এদেশের দক্ষিণ-প্রান্তবর্তী বঙ্গোপসাগর দিয়ে অতিক্রম করায় এখানে ক্রান্তীয় মৌসুমী জলবায়ু বিরাজ করে।


title: বাংলাদেশের জলবায়ু

text: নভেম্বর হতে ফেব্রুয়ারি মাস পর্যন্ত বাংলাদেশে শীতকাল। সূর্যের অবস্থান দক্ষিণ গোলার্ধে।মার্চ হতে মে মাস বাংলাদেশে গ্রীষ্মকাল । সূর্যের অবস্থান উত্তর গোলার্ধে।


title: ২০১৩-১৪ নিউজিল্যান্ড ক্রিকেট দলের শ্রীলঙ্কা সফর

text: নিউজিল্যান্ড জাতীয় ক্রিকেট দল ১০ থেকে ২১ নভেম্বর, ২০১৩ তারিখ পর্যন্ত শ্রীলঙ্কা সফর করে। সফরে দলটি ৩টি একদিনের আন্তর্জাতিক ক্রিকেট খেলাসহ ২টি টুয়েন্টি২০ আন্তর্জাতিকের সিরিজে শ্রীলঙ্কান দলের মোকাবেলা করে।


text: কিউই দলের নিয়মিত অধিনায়ক ব্রেন্ডন ম্যাককুলাম ও সাবেক অধিনায়ক রস টেলর দলের বাইরে অবস্থান করেন। মূলতঃ তারা সামনের ওয়েস্ট ইন্ডিজ ও ভারত জাতীয় দলের বিরুদ্ধে টেস্ট খেলায় অংশগ্রহণের জন্যে বিশ্রাম নিয়েছেন। এর ফলে কাইল মিলসকে নিউজিল্যান্ড দলের অধিনায়কের দায়িত্বভার দেয়া হয়েছে।


text: সকল সময় বাংলাদেশ প্রমাণ সময় অনুযায়ী তুলে ধরা হয়েছে।


title: সাইবেরিয়া

text: সাইবেরিয়া (; ) প্রায় সমগ্র উত্তর এশিয়া নিয়ে গঠিত একটি বিস্তীর্ণ ভৌগোলিক অঞ্চল। সপ্তদশ শতাব্দী থেকে সাইবেরিয়া রাশিয়ার অংশ হিসেবে অন্তর্ভুক্ত হয়।


title: সাইবেরিয়া

text: সাইবেরিয়া পূর্বে উরাল পর্বতমালা থেকে পশ্চিমে প্রশান্ত মহাসাগর ও উত্তর মহাসাগর পর্যন্ত বিস্তৃত। এর উত্তরে উত্তর মহাসাগর এবং দক্ষিণে কাজাখিস্তান, মঙ্গোলিয়া ও চীন সীমান্ত। সাইবেরিয়ার ক্ষেত্রফল প্রায় এক কোটি একত্রিশ লক্ষ বর্গ কিলোমিটার এবং এটি সমগ্র রাশিয়ার ৭৭% ধারণ করে। কিন্তু এই অঞ্চলের জনসংখ্যা চার কোটি যা দেশটির মোট জনসংখ্যার মাত্র ২৮%।


title: যজুর্বেদ

text: যজুর্বেদ (সংস্কৃত: यजुर्वेद, "", "যজুস্" বা "গদ্য মন্ত্র" ও "বেদ" বা "জ্ঞান" থেকে) হল গদ্য মন্ত্রসমূহের বেদ। যজুর্বেদ বৈদিক সংস্কৃত ভাষায় রচিত একটি প্রাচীন ধর্মগ্রন্থ। যজ্ঞের আগুনে পুরোহিতের আহুতি দেওয়ার ও ব্যক্তিবিশেষের পালনীয় আচার-অনুষ্ঠানগুলির পদ্ধতি এই গ্রন্থে সংকলিত হয়েছে। যজুর্বেদ হিন্দুধর্মের সর্বোচ্চ ধর্মগ্রন্থ বেদের একটি ভাগ। ঠিক কোন শতাব্দীতে যজুর্বেদ সংকলিত হয়েছিল, তা জানা যায় না। তবে গবেষকদের মতে, আনুমানিক খ্রিস্টপূর্ব ১২০০ থেকে ১০০০ অব্দ নাগাদ, অর্থাৎ সামবেদ ও অথর্ববেদ সংকলনের সমসাময়িক কালে এই বেদও সংকলিত হয়।


title: যজুর্বেদ

text: যজুর্বেদ দুটি খণ্ডে বিভক্ত। যথা: কৃষ্ণ যজুর্বেদ ও শুক্ল যজুর্বেদ। এখানে ‘কৃষ্ণ’ শব্দের অর্থ ‘অবিন্যস্ত, অস্পষ্ট ও বিক্ষিপ্তরূপে সংকলিত’। অন্যদিকে ‘শুক্ল’ শব্দের অর্থ ‘সুবিন্যস্ত ও স্পষ্ট।’ কৃষ্ণ যজুর্বেদের চারটি ও শুক্ল যজুর্বেদের দুটি শাখা আধুনিক যুগে বর্তমান রয়েছে।


title: যজুর্বেদ

text: যজুর্বেদ সংহিতার আদি ও প্রাচীনতম অংশটিতে ১,৮৭৫টি শ্লোক রয়েছে। এগুলি ঋগ্বেদের শ্লোকগুলির ভিত্তিতে গ্রথিত। কোনো কোনো ক্ষেত্রে তা ঋগ্বেদ থেকে গৃহীত। আবার কোনো কোনো ক্ষেত্রে তা ঋগ্বেদ থেকে স্বতন্ত্র। যজুর্বেদের মধ্যবর্তী অংশে রয়েছে বৈদিক সাহিত্যের দীর্ঘতম ব্রাহ্মণ শাস্ত্র শতপথ ব্রাহ্মণ। যজুর্বেদের নবীনতম অংশে রয়েছে একাধিক প্রধান উপনিষদ্। এগুলি হিন্দু দর্শনের বিভিন্ন শাখার উপর প্রভাব বিস্তার করেছে। এই উপনিষদ্‌গুলি হল বৃহদারণ্যক উপনিষদ্, ঈশ উপনিষদ্, তৈত্তিরীয় উপনিষদ্, কঠ উপনিষদ্, শ্বেতাশ্বেতর উপনিষদ্ ও মৈত্রী উপনিষদ্।


title: যজুর্বেদ

text: ‘যজুর্বেদ’ শব্দটি সংস্কৃত ‘যজুস্’ ও ‘বেদ’ শব্দদুটি থেকে এসেছে। মনিয়ার-উইলিয়ামসের মতে, ‘যজুস্’ শব্দের অর্থ “ধর্মানুশীলন, শ্রদ্ধানিবেদন, পূজা, যজ্ঞ, যজ্ঞে উচ্চারিত প্রার্থনা, পদ্ধতি, যজ্ঞের সময় অদ্ভুতভাবে উচ্চারিত নির্দিষ্ট মন্ত্র।” ‘বেদ’ শব্দের অর্থ “জ্ঞান”। জনসনের মতে, ‘যজুস্’ শব্দের অর্থ “যজুর্বেদে সংকলিত (প্রধানত) গদ্যে রচিত পদ্ধতি বা মন্ত্র, যেগুলি গোপনে উক্ত হয়।”


title: যজুর্বেদ

text: মাইকেল উইটজেল ‘যজুর্বেদ’ শব্দটির অর্থ করেছেন, বৈদিক ক্রিয়াকাণ্ডের সময় ব্যবহৃত “গদ্য মন্ত্রের (একটি) জ্ঞানমূলক গ্রন্থ।” র‍্যাল্‌ফ গ্রিফিথ ‘যজুর্বেদ’ নামটির অর্থ করেছেন, “যজ্ঞ বা যজ্ঞ-সংক্রান্ত গ্রন্থ ও পদ্ধতির জ্ঞান।” কার্ল ওলসন বলেছেন যে, যজুর্বেদ হল “ক্রিয়াকাণ্ডের সময় পঠিত ও ব্যবহৃত মন্ত্র (পবিত্র পদ্ধতি)।”


title: যজুর্বেদ

text: যজুর্বেদের অন্তর্গত শুক্ল যজুর্বেদের ১৬টি শাখার কথা জানা যায়। অন্যদিকে কৃষ্ণ যজুর্বেদের সম্ভবত আনুমানিক প্রায় ৮৬টি শাখা ছিল। শুক্ল যজুর্বেদের মাত্র দুটি শাখাই এখন বর্তমান। এদুটি হল: মধ্যণ্ডিন ও কান্ব। অন্যান্য শাখাগুলির নাম অন্যান্য ধর্মগ্রন্থে উল্লিখিত হয়েছে মাত্র। উক্ত শাখাদুটি প্রায় একই রকম। শুধুমাত্র কয়েকটি ক্ষেত্রে এগুলির মধ্যে কিছু পার্থক্য আছে। কৃষ্ণ যজুর্বেদের চারটি শাখা অধুনা বর্তমান। এগুলির বিভিন্ন সংস্করণ পাওয়া যায়।


title: যজুর্বেদ

text: শুক্ল যজুর্বেদের সংহিতাটিকে বলা হয় "বাজসনেয়ী সংহিতা"। ‘বাজসনেয়ী’ শব্দটি এসেছে ঋষি যাজ্ঞবল্ক্যের পৈত্রিক নাম ‘বাজসনেয়’ থেকে। যাজ্ঞবক্ল্য ছিলেন বাজসনেয়ী শাখার প্রতিষ্ঠাতা। বাজসনেয়ী সংহিতার দুটি বর্তমান শাখাদুটি (যেগুলি প্রায় একরূপ) হল: "বাজসনেয়ী মধ্যণ্ডিন" ও "বাজসনেয়ী কান্ব"। প্রাচীন ভারতের অন্যান্য ধর্মগ্রন্থে উল্লিখিত শুক্ল যজুর্বেদের লুপ্ত শাখাগুলি হল: "জাবালা", "বৌধ্য", "সপেয়ী", "তাপনীয়", "কাপোল", "পৌণ্ড্রবৎস", "অবতী", "পরমাবটিকা", "পরাশর", "বৈনেয়", "বৈধেয়", "কাত্যায়ন" ও "বৈজয়বপ"।


title: যজুর্বেদ

text: কৃষ্ণ যজুর্বেদের অধুনা বর্তমান চারটি শাখা হল তৈত্তিরীয় সংহিতা, মৈত্রয়ানী সংহিতা, কঠ সংহিতা ও কপিস্থল সংহিতা। বায়ুপুরাণে কৃষ্ণ যজুর্বেদের ৮৬টি শাখার উল্লেখ করেছে। যদিও এর অধিকাংশই অধুনা অবলুপ্ত বলে মনে করা হয়। কঠ শাখাটিকে ভারতের কোনো কোনো প্রাচীন ধর্মগ্রন্থে ‘চরক’ (পর্যটক) শাখার প্রশাখা বলে উল্লিখিত হয়েছে। কারণ, এই শাখার অনুগামীরা নানা স্থানে ঘুরে ঘুরে অধ্যয়ন করতেন।


title: যজুর্বেদ

text: এই শাখাগুলির মধ্যে সর্বাধিক পরিচিত ও সর্বাধিক সুসংরক্ষিত শাখাটি হল তৈত্তিরীয় সংহিতা। কোনো কোনো মতে, এই শাখাটির প্রতিষ্ঠাতা যক্ষের শিষ্য তিত্তিরি। পাণিনি এই শাখাটির উল্লেখ করেছেন। এই গ্রন্থটি যজুর্বেদের তৈত্তিরীয় শাখার সঙ্গে যুক্ত। সাধারণত ঋষি তিত্তিরির শিষ্যদের দ্বারা অনুসৃত বলে মনে করা হয়।


title: যজুর্বেদ

text: মৈত্রয়ানী সংহিতা হল প্রাচীনতম যজুর্বেদ সংহিতা যেটি এখনও বর্তমান। এটির সঙ্গে তৈত্তিরীয় সংহিতার বিষয়বস্তুর বিস্তর পার্থক্য রয়েছে। এছাড়া অধ্যায় বিন্যাসেও তৈত্তিরীয় সংহিতার সঙ্গে এর কিছু পার্থক্য দেখা যায়। তবে এই সংহিতায় অনেক বেশি বিস্তারিত বিবরণ পাওয়া যায়।


title: যজুর্বেদ

text: কিংবদন্তি অনুসারে, কঠক সংহিতা বা চরক-কঠক সংহিতার সংকলক হলেন বৈশম্পায়নের শিষ্য কঠ। মৈত্রয়ানী সংহিতার মতো এতেও অপেক্ষাকৃত নবীন তৈত্তিরীয় সংহিতা অপেক্ষা কিছু কিছু অনুষ্ঠানের বিস্তারিত আলোচনা রয়েছে। উল্লেখ্য, তৈত্তিরীয় সংহিতায় স্থানে স্থানে এই ধরনের বর্ণনা সংক্ষেপিত আকারে বর্ণিত হয়েছে। কপিস্থল সংহিতা বা কপিস্থল-কঠ সংহিতার নামকরণ করা হয়েছে ঋষি কপিস্থলের নামানুসারে। এটি কেবলমাত্র কয়েকটি বৃহৎ খণ্ডাংশ ও উচ্চারণ-চিহ্ন ছাড়া সংকলিত আকারে পাওয়া যায়। এই গ্রন্থটি প্রকৃতপক্ষে কঠক সংহিতার একটি পাঠান্তর মাত্র।


title: যজুর্বেদ

text: যজুর্বেদের প্রতিটি আঞ্চলিক শাখায় গ্রন্থের অংশ হিসেবে সংহিতা, ব্রাহ্মণ, আরণ্যক ও উপনিষদ্ রয়েছে। মূল গ্রন্থের সঙ্গে একাধিক শ্রৌতসূত্র, গৃহ্যসূত্র ও প্রতিশাখ্য রয়েছে। শুক্ল যজুর্বেদের গ্রন্থবিন্যাস মধ্যণ্ডিন ও কান্ব শাখাদ্বয়ে একই রকম। "কাত্যায়ন শ্রৌতসূত্র", "পরস্কর গৃহ্যসূত্র" ও "শুক্ল যজুর্বেদ প্রতিশাখ্য" এই অংশের সঙ্গে যুক্ত।


title: যজুর্বেদ

text: কৃষ্ণ যজুর্বেদের প্রতিটি শাখার ব্রাহ্মণ অংশটি সংহিতা অংশের সঙ্গে মিশ্রিত। এর ফলে এটি গদ্য ও পদ্যের একটি মিশ্র রূপের জন্ম দিয়েছে, যা এটিকে অস্পষ্ট ও অবিন্যস্ত করে রেখেছে।


title: যজুর্বেদ

text:
"বাজসনেয়ী সংহিতা" ৪০টি অধ্যায়ে বিভক্ত। এই সংহিতায় নিম্নোক্ত ক্রিয়াকাণ্ডগুলির পদ্ধতি দেওয়া হয়েছে:
যজুর্বেদের বিভিন্ন অনুষ্ঠান-সংক্রান্ত মন্ত্রগুলি একটি বিশেষ ধরনের ছন্দে নিবদ্ধ। এই মন্ত্রগুলি সবিতা (সূর্য), ইন্দ্র, অগ্নি, প্রজাপতি, রুদ্র ও অন্যান্যদের আবাহন ও স্তুতি করা হয়েছে। উদাহরণস্বরূপ, চতুর্থ খণ্ডের তৈত্তিরীয় সংহিতায় অগ্নিচয়ন অনুষ্ঠানের জন্য নিম্নোক্ত শ্লোকগুলি (সংক্ষেপিত) রয়েছে,


title: যজুর্বেদ

text: ‘শতপথ ব্রাহ্মণ’ শব্দটির অর্থ ‘একশো পথের ব্রাহ্মণ’। যে ব্রাহ্মণগুলি এখন পাওয়া যায়, সেগুলির মধ্যে এই ব্রাহ্মণটিই দীর্ঘতম। স্টালের মতে, এই ব্রাহ্মণটি হলো “অনুষ্ঠান ও অন্যান্য বিষয়ে জটিল মতামতগুলির একটি যথার্থ বিশ্বকোষ বা বিশ্বভান্ডার।”


title: যজুর্বেদ

text: ১৯শ শতাব্দীর শেষভাগে এগেলিং শতপথ ব্রাহ্মণ অনুবাদ করেন। এটি বহুবার মুদ্রিত হওয়ার কারণে একটি বহুপঠিত ব্রাহ্মণে পরিণত হয়। তবে এটির ভুল ব্যাখ্যা ও ভুল ব্যবহারও হয়েছে। তার কারণ হিসেবে স্টাল বলেছেন, “এই ব্রাহ্মণে ‘যেকোনো’ তত্ত্বের সমর্থনে যথেষ্ট উপাদান রয়েছে।” শতপথ ব্রাহ্মণের প্রথম অনুবাদক এগেলিং এটিকে বলেছিলেন, “উপযুক্ত যুক্তিনিষ্ঠার পরিবর্তে দুর্বল প্রতীকতত্ত্ব”, যা রহস্যবাদ বিষয়ে খ্রিস্টান ও অখ্রিস্টান পার্থক্যের মধ্যে প্রাপ্ত “আনুমানিক অসারতা”র তুল্য।


title: যজুর্বেদ

text: ছয়টি প্রধান উপনিষদ্ যজুর্বেদের অন্তর্গত।